မန်းသူမန်းသားများနဲ့ ကျွန်တော်။ | Myanmar Gazette News Media Forum Network\nHome » Creative Writing » မန်းသူမန်းသားများနဲ့ ကျွန်တော်။\nPosted by black chaw on Feb 7, 2012 in Creative Writing, My Dear Diary, Photography, Travel | 47 comments\nမဒမ်ဘလက်နဲ့ ကျွန်တော် 4-2-2012 စနေနေ့ မနက် ၅ နာရီတိတိမှာ မန္တလေးခရီး စတင်ခဲ့ပါတယ်။ ရန်ကုန်ကနေ နေပြည်တော်ကိုသွားတဲ့ လမ်းပိုင်းက လှိုင်းတွေ တော်တော် များနေတာကို သတိထားမိပါတယ်။ ၁၁၅ မိုင် ကိုရောက်တော့ မနက် ၈ နာရီ။ အိမ်က ဘာမှ စားမလာသဖြင့် ဖီးလ် မှာ နံနက်စာ စားဖြစ်ကြပါတယ်။ စားသောက်ပြီး ဓါတ်ဆီ ဆိုင်မှာ ဓါတ်ဆီ ဝင်ဖြည့်။ နေပြည်တော်ဘက်သို့ ဆက်ထွက်ခဲ့ကြသည်။ လမ်းက လှိုင်းတွေ တော်တော်ဆိုးနေပါသည်။ နေပြည်တော် တိုးဂိတ်ကိုရောက်တော့ မနက် ၁ဝ နာရီ။ နေပြည်တော်ကျော်တော့ လမ်းက လှိုင်းမရှိတော့။ တော်တော် သိသာသည်။ ရှုခင်းလေးတွေကလည်း လွင်ပြင်ကျယ်ကျယ် ပြန့်ပြန့်ဆိုတော့ သာသာယာယာ ရှိသည်။ ၂၈၄ မိုင် မိတ္ထီလာ ရပ်နားစခန်းကိုရောက်တော့ မနက် ၁၂ နာရီ ထိုးလုလု။ ဖီးလ်မှာပဲ ထမင်းစား ကြသည်။ စားသောက်ပြီး ခရီးဆက်ကြပြန်တော့ မွန်းလွဲ ၁ နာရီ ခွဲလောက်မှာ မန္တလေး တိုးဂိတ်ကိုရောက်ပါပြီ။ လေဆိပ်အဝိုင်းအရောက်မှာ ရန်ကုန်-မန်း လမ်းဟောင်းဘက်သို့ ညာကွေ့ချလိုက်ပြီး စဉ့်ကိုင် သို့ ခရီးဆက်ကြတယ်။ စဉ့်ကိုင်မှာ မဟာသိမ်တော်ကျောင်းမှ ဆရာတော်ကို ဝင်ရောက် ဝတ်ပြုကြသည်။ မန္တလေးရောက်တော့ ညနေ ၆ နာရီ။ ရေချိုးပြီးတော့ ကိုပေါက်ကို ဖုန်းခေါ်လိုက်တော့ သူရှိမယ့်နေရာကို ချိန်းပါတယ်။ တိုက်ဆိုင်ချင်တော့ ကိုပေါက် ချိန်းတဲ့နေရာ က ပွင့်သစ်လွင်ပြင် ပန်းချီပြပွဲ လုပ်နေတဲ့နေရာ ကွက်တိ။ ကားပေါ်ကဆင်းပြီး ဓါတ်ပုံတစ်ချို့ရိုက်ဖြစ်ပါတယ်။ ပြပွဲထဲ ဝင်မလို့လုပ်နေတုန်း ကိုပေါက်ရောက်လာတာ မြင်သဖြင့် မဝင်ဖြစ်တော့။ ကိုပေါက်ကို ခေါ်ပြီး ဆရာမကြီး TTNU တို့အိမ်သို့ နှစ်ယောက်သား ချီတက်ခဲ့ကြပါတယ်။ မန်းသားစစ်စစ်ကြီး ကိုပေါက်ရဲ့ ဦးဆောင်မှုနဲ့ သွားတာတောင် လမ်းကျော်သွားပါသေးတယ်။ ဆရာမကြီးအိမ်ကိုရောက်တော့ ဆရာမကြီးက ဝမ်းသာအားရ ဆီးကြိုနှုတ်ဆက်ပါတယ်။ တကယ့် ဆရာရင်း တပည့်ရင်းတွေ ပြန်တွေ့ကြသလို ဖီလင်မျိုးပါပဲ။ အဲဒီအချိန်မှာတွေးမိတာ တစ်ခုက မန္တလေး ဂဇက် ရဲ့ အရိပ်အာဝါသ က ကျွန်တော်တို့ ကို စုစည်းစေခဲ့တာပါလားဆိုတဲ့ အတွေးလေးပါပဲ။ ကျေးဇူးပါ သူကြီးရေ။ ဆရာမကြီးက အခုထိ အင်္ဂလိပ်စာသင်တန်းတွေဖွင့်ပြီး စာသင်နေတုန်းပါ။ ရန်ကုန်မှာဆို ဆရာဦးဝင်းနိုင်တို့ သင်တန်းမျိုးတွေပေါ့။ ဆရာမကြီးက ကိုကာကိုလာ ဗူးကြီးတစ်ဗူးနဲ့ ဖန်ခွက်နှစ်ခွက်ချပေးပြီး ကျွန်တော်နဲ့ ကိုပေါက်ကို ဧည့်ခံပါတယ်။ ချောကလက်တွေလည်း ချကျွေးပါသေးတယ်။ ကျွန်တော်က ရန်ကုန်က ပါလာတဲ့ သုံးဆယ်ဆရာတော်ကြီး အတ္ထုပတ္တိ စာအုပ် အတွဲ သုံးတွဲကို ဆရာမကြီးဖတ်ဘို့ လက်ဆောင်ပေးပါတယ်။ ခဏနေတော့ နန်းမတော်မယ်ပုချ်လို့ ကိုပေါက်နာမည်ပေးထားတဲ့ pooch ရောက်လာပါတယ်။ ပုချ်က သူရေးတဲ့စာတွေနဲ့ စာရင် အတော် ငယ်သေးတယ်လို့ မှတ်ချက်ချရမှာပါ။ သူရေးခဲ့တဲ့ နန်းမတော်မယ်နုလို ထက်ထက်မြက်မြက် ရှိမယ့် ရုပ်မျိုးပါ။ ပုချ်အတွက်တော့ ကျွန်တော်က ဆရာထိပ်တင်သက်ရဲ့ ဘာသာပြန်စာအုပ် မှန်နန်းတော်ဆိုတဲ့ သမိုင်းနောက်ခံ ဝတ္ထုတစ်အုပ်လက်ဆောင်ပေးဖြစ်ပါတယ်။ အဲဒီစာအုပ်ကို ဆရာနေဝင်းမြင့်ကလည်း ရေကန်သာကြာတိုင်းအေး နာမည်နဲ့ ဘာသာပြန်ပြီး အမျိုးသားစာပေဆုတောင် ရသွားပါသေးတယ်။ ပုချ်က သမိုင်းအကြောင်းတွေ အရေးများလို့ သမိုင်း စိတ်ဝင်စားမယ် ထင်မိလို့ပါ။ စကားပြောကြရင်း ကိုပေါက် နဲ့ မဒမ်ပေါက်တို့ရဲ့ ၂၉ နှစ်မြောက် မင်္ဂလာနှစ်ပတ်လည်နေ့က ၅ ရက်နေ့ လို့ သိလိုက်ရပါတယ်။ အဲဒါနဲ့ ကိုပေါက်နဲ့ မဒမ်ပေါက်အတွက် ဆရာနေဇင်လတ်ရေးတဲ့ စာအုပ်တစ်အုပ် အမှတ်တရ လက်ဆောင်ပေးဖြစ်ပါတယ်။ ဆရာမကြီးက ကျွန်တော်တို့ လင်မယားကို မနက်ဖြန် နေ့လယ်စာ ကျွေးမယ်ဆိုတော့ အားနာနာနဲ့ ငြင်းရပါတယ်။ ကျွန်တော်တို့က မနက်စောစော ရန်ကုန်ပြန်မှာမို့ပါ။ ဆရာမကြီးက သားဖြစ်သူ ကိုဆန်နီကို ချက်ခြင်း ဖုန်းဆက်ပါတယ်။ ကိုဆန်နီကလည်း ဒီညစာပဲ ရွှေဘဲမှာကျွေးတော့မယ်ဆိုပြီး ချက်ခြင်းရောက်လာပါတယ်။ ရွာထဲမှာ ကွန်းမန့်တွေနဲ့ အပြန်အလှန်ရင်းနှီးနေခဲ့ကြပြီးသား ဆိုတော့ အပြင်မှာ တစ်ယောက်နဲ့ တစ်ယောက် မိတ်ဆက်ပေးစရာမလိုတော့ပဲ ချက်ခြင်း ရင်းနှီးသွားကြပါတယ်။ ပြီးတော့ ဆရာမကြီး စာသင်ခန်းထဲမှာပဲ အမှတ်တရ ဓါတ်ပုံရိုက်ဖြစ်ပါတယ်။ ကိုဆန်နီက ကင်မရာမန်း။ ကျွန်တော်ရယ် ကိုပေါက်ရယ် ဆရာမကြီးရယ် ပုချ်ရယ် က မော်ဒယ်လ် တွေပေါ့ခင်ဗျာ။ ဆရာမကြီးက ကျွန်တော့်ကို စာအုပ်တစ်အုပ်လက်ဆောင် ပြန်ပေးပါတယ်။ ဆရာမကြီးနဲ့ ပုချ်ကိုနှုတ်ဆက်ပြီး ကျွန်တော်တို့ ရွှေဘဲကို ဆက်ချီတက်ခဲ့ကြပါတယ်။ ရွွှေဘဲကိုရောက်တော့ ဖုန်းတွေနဲ့ ဟိုချိတ်ဒီချိတ် ချိတ်လိုက်ကြတာ မောင်ပေရယ် ကိုစိန်သော့ရယ် ကိုရွှေမင်းသားရယ် ပါ ရောက်လာတော့ ကျွန်တော်တို့ စားပွဲသောက်ပွဲက ပိုမြိုင်သွားပါတော့တယ်။ မောင်ပေကတော့ ရန်ကုန်သားတွေ အကုန်နီးပါး သိပြီးသားမို့ သူ့အကြောင်းမပြောပြတော့ပါဘူး။ ကိုစိန်သော့ ဆိုတဲ့ လူကလည်း နာမည်နဲ့ လိုက်အောင်ကို ရိုးဂုဏ်ရှိတဲ့ လူပါ။ ရွှေမင်းသားဆိုတဲ့ ဓါတ်ပုံဆရာလေးကတော့ ဗီဒီယိုမင်းသားလုပ်လို့ရတဲ့ ရုပ်မျိုးခင်ဗျ။ ကိုဆန်နီကတော့ ကျွန်တော်တို့ အရွယ်တန်းပါခင်ဗျာ။ ဥပဓိရုပ်ကောင်းကောင်းနဲ့ ဩဇာရှိတဲ့ ရုပ်မျိုးပါ။ ကျွန်တော့်အတွက် သူ့တပည့်တွေကို ပစ်ထားခဲ့ပြီး ထွက်လာခဲ့တယ်ဆိုလို့ အားနာရပါသေးတယ်။\nစားကြသောက်ကြရင်း ပြောလိုက်ဆိုလိုက်ကြတာ ငယ်ပေါင်းကြီးဖေါ်တွေ အတိုင်းပါပဲ။\nဒုက္ခဆိုတာ နောင်တစ်ချိန်မှာ ဟာသပါလို့ အကြည်တော် ကပြောခဲ့ဘူးပါတယ်။\nရွှေဘဲမှာ ကျွန်တော် ဒုက္ခလေးနည်းနည်း တွေ့ရတာလေးကို အခု ဟာသအဖြစ်ပြန်ပြောပြချင်ပါတယ်။\nကျွန်တော်တို့ စကားတွေပြောနေကြတုန်း ကျွန်တော့်ကျောပြင်ပေါ်ကို ဟင်းချိုပူပူတွေ မတော်တဆ မှောက်ကျတာကို ကြုံလိုက်ရတာပါ။ ဟင်းချိုတွေက အိုးကချလာကာစ ဆိုတော့ အတော်ပူပါတယ်။ ဖြစ်ချင်တော့ ကျောကနေ စီးကျပြီး ကျွန်တော် ဝတ်ထားတဲ့ ရှော့ပင် ကိုပါ ဆိုကုန်တာပါ။ စည်းကပ်ကပ်နဲ့ လူက ထိုင်လို့ မကောင်းတော့ပါဘူး။ လူတွေကလည်း အများကြီးခင်ဗျ။ ဒေါသကလည်း တော်တော်ထွက်သွားတာပါ။ ဪ ငါ ဧည့်သည်ပါလား ဆိုတဲ့ စိတ်ကလေးနဲ့ ကျွန်တော် စိတ်ကိုတည်ငြိမ်အောင်ပြန်ထိန်းလိုက်နိုင်ပါတယ်။ ချက်ခြင်း ဖြစ်သွားတဲ့ ဒေါသအတွက် ရှက်တောင်ရှက်မိသွားပါသေးတယ်။ အော် ငါရိုင်းများသွားလေသလားပေါ့။ မန်းသားတွေကြားမှာ ရန်ကုန်သား ယဉ်ကျေးမှု မရှိရာ ကျနေလေရော့သလားပေါ့ဗျာ။ အဲဒါလေးပါ။ အခုပြန်ပြောတော့ ဟာသပေါ့ဗျာ။\nစားသောက်ပြီးတော့ ကိုပေါက်နဲ့ ရွှေမင်းသားက အရင်ပြန်ကြပါတယ်။ ကျွန်တော်ရယ် ကိုဆန်နီရယ် ကိုစိန်သော့ရယ် ကိုပေရယ်က ရွှေဘဲရှေ့မှာ ဓါတ်ပုံရိုက်ကြပါသေးတယ်။ ကိုပေက ကျွန်တော့်ကို ကာရာအိုကေ လိုက်ပို့မယ်ပြောပါသေးတယ်။ သို့သော် ကျွန်တော် ခရီးပန်းနေပြီ ဖြစ်တာကြောင့် မသွားဖြစ်တော့ပဲ အိမ်ကိုသာ ပြန်ခဲ့ပါတော့တယ်။\nမနက်ကျတော့ ကိုပေါက်တို့လင်မယားနဲ့ တော့ချွိုက်စ် လဖက်ရည်ဆိုင်မှာ ဆုံပြီး စကားပြောဖြစ်ပါသေးတယ်။ ကိုပေါက်က သူရေးတဲ့ ဆောင်းပါးတွေပါတဲ့ ဂျာနယ်တွေ နဲ့ ပြက္ခဒိန်တွေ လာပေးပါတယ်။ ကိုပေါက်က အပြင်မှာလည်း စာရေးဆရာတစ်ယောက်ပါခင်ဗျာ။\nမန်းက မနက် ၁ဝ နာရီလောက်ထွက်ဖြစ်ပါတယ်။ အပြန်မှာတော့ မိတ္ထီလာ FAMOUS မှာ နေ့လယ်စာ စားကြပါတယ်။ FAMOUS က ခရီးသွားသံဃာတော်တွေမှန်သမျှကို အမြဲတမ်း အခမဲ့ ဆွမ်း ကျွေး တဲ့အကြောင်းလေး ဒီနေရာက သတင်းကောင်းပါးပါရစေခင်ဗျာ။ ဆွမ်းချိန်ကျော်သွားရင်လည်း အအေးစသည်ဖြင့် ကပ်ပါတယ်တဲ့။ သာဓု သာဓု သာဓု ပါဗျာ။ ကိုသစ်မင်း ရေးခဲ့ဘူးတဲ့ အလှူပို့စ်လေးထဲက အတိုင်းပဲဗျ။ တစ်နေ့ခြင်း ဆွမ်းကပ်လာခဲ့တာ သံဃာတော်အပါး ၁၅၀၀ဝ ကျော် ဆွမ်းကပ်ခဲ့ပြီးပါပြီတဲ့။ လမ်းမှာ ကလေးငယ်တစ်ယောက် တံပျက်စည်း ပင်တွေ သယ်လာတာတွေ့လို့ ဓါတ်ပုံဆင်းရိုက်ဖြစ်ပါတယ်။ မဒမ်ဘလက်က မုန့်ဘိုးတစ်ထောင်နဲ့ shark တစ်ဗူးပေးလိုက် တော့ ပျော်သွားတာလေးကို ဓါတ်ပုံတောင် မရိုက်ရက်တော့ပါဘူး။ ချောင်းသာက ကလေးလေးတွေကို ဓါတ်ပုံရိုက်တင်တဲ့ etone ကိုတောင် သတိရလိုက်ပါသေးတယ်။ လမ်းတစ်လျှောက်အေးအေးဆေးဆေး ဓါတ်ပုံရိုက်လိုက် မောင်းလိုက်နဲ့ ရန်ကုန်ကို ညနေ ၆ နာရီလောက် ရောက်ပါတယ်။ ဒီတစ်ခေါက် ကျွန်တော့် ရဲ့ မန္တလေးသို့ ခရီးသွားခြင်းကတော့ ဒီလောက်ပါပဲ။ တစ်ခုသတိပေးချင်တာက အမြန်လမ်းကိုသုံးမယ်ဆိုရင် ရန်ကုန်-နေပြည်တော် အသွားလမ်းပိုင်း လှိုင်း များနေပါတယ်။ သတိထားပြီးမောင်းကြပါ။ နေပြည်တော်-ရန်ကုန် အပြန်လမ်းပိုင်းကတော့ လှိုင်းနည်းနည်းပဲ ရှိပါတယ်။ မန်း-နေပြည်တော် ဘက်ပိုင်းကတော့ အိုကေပါတဲ့အကြောင်း သတင်းလေးပေးပါရစေခင်ဗျာ။\nဒီပို့စ်လေးကို ကျေးဇူးတင်စကားလေးနဲ့ နိဂုဏ်းချုပ်ခွင့် ပြုပါခင်ဗျာ။\nမန်းသူမန်းသားတွေ ဖြစ်တဲ့ ကိုပေါက်၊ တီချာကြီး TTNU ၊ ပုချ် ၊ ကိုဆန်နီ ၊ ကိုစိန်သော့၊ ကိုပေ ၊ ကိုရွှေမင်းသားတို့ကို ကျေးဇူးတင်ပါတယ်ခင်ဗျာ။\nနောက် ကျွန်တော်တို့ ဒီလို မတွေ့ဘူး မမြင်ဘူး မသိဘူးကြသူတွေကို စုစည်းခင်မင်ခွင့်ရအောင် အခွင့်အရေးပေးခဲ့တဲ့ မန္တလေး ဂဇက် နဲ့ သူကြီးတို့ကိုလည်း ကျေးဇူးစကားပြောချင်ပါတယ်။ မန်းဂဇက်ဆိုတော့ ပဲ့ကိုင်ရှင် သူကြီး ပါကိုပါရမှာ ပေါ့ဗျာ။\nအဲအဲ သူကြီးရေ။ သူကြီးပေးလိုက်တဲ့ လက်ဆောင်လည်း အခုပဲ သွားယူတော့မှာ ခင်ဗျ။ အဲဒီအတွက်လည်း ကျေးဇူးတင်ပါတယ်ဗျာ။\nနောက် ဒီပို့စ်ကို ဖတ်ကြတဲ့ ရွာသူရွာသားအားလုံးကိုလည်း ကျေးဇူးတင်ပါတယ် ခင်ဗျာ။\nမန္တလေး ရဲ့ ပါရာဒိုင်း အသစ်။ ရန်ကုန်ကလာတဲ့လူတွေကို ဒီအဝိုင်းကြီးက ဆီးကြိုနေပါတယ်ဗျာ။ ဒါ အမြန်လမ်းမကြီး အဆုံးပါပဲ။\nမိုင်တိုင် ၃၅ဝ မှာ ရှိနေတဲ့ စေတီတော်။ နာမည်တော့ မသိဘူးဗျ။\nအမြန်လမ်းဘေးက နွားလှည်းတစ်စီးကို လက်ဆော့ထားတာပါ။\nအမြန်လမ်းပေါ်က ရှုခင်း တစ်ခု။\nအရွယ်နဲ့ မမျှတဲ့ အလုပ်ကိုလုပ်နေရရှာတဲ့ ဘဝတစ်ခု။\nနားမလည်စွာကြည့်နေတဲ့ ကလေးငယ်ရဲ့ အကြည့်။\nပွင့်သစ်လွင်ပြင် ပန်းချီပြပွဲ အပြင်ဘက်က မြင်ကွင်း။\n၁၁၅ မိုင် မှာ အသစ်ဖွင့်လိုက်တဲ့ TRAVELLER'S Inn\nမိုင်တိုင် အမှတ် ၄ နားက ဆည်းဆာချိန်။\nပျော်စရာကြီးပါလား ဘဘဘလက်ရေ အားကျပါ၏\nလေးပေါက်တို့ မမပူးချ်တို့ရေ မိုးစက်လည်း နောက်လထဲတော့လာဖြစ်မယ်\nကိုမိုးဇက် မသွားခင် ဘီအီးအကြွေးလေး ဆပ်သွားစေချင်ပါတယ်..\nဒီနေ ့ရောင်းရငွေဟာ မနက်ဖြန်အတွက် ထမင်းစရိတ်ဖြစ်လို ့ပါ\nအမယ်လေး ဒေါ်စိန်ပေါက်ရယ် ရောင်းရသမျှငွေက မိတ်ကပ်ဖိုး နှုတ်ခမ်းနီဖိုးနဲ့ကုန်နေပြီးတော့များ ထမင်းဖိုးလုပ်နေသေးတယ် ကလေးတွေကိုလည်း ထမင်းဝဝကျွေးပါဦး ကျုပ်မသွားခင် အထည်ဖိုးတွေအကုန်ရှင်းပေး ဒါဗျဲ\nဟုတ်ပါတယ် ကိုမိုးဇက် …\nသများတို့ ဆိုင်က ဒညင်းသီး နဲ့ လက်ဖက် ၂၀ဝဖိုး အကြွေးယူမြည်းသွားတာလည်း\nမန်းလေး မသွားခင် ပြန်ပေးစေချင်ပါတယ်….။\nမိုးဇက်ရေ အမဖုန်းနံပါတ်ပေးထားမယ်လေ ရောက်ရင်ဆက်လိုက်\nကိုဘလက်ပေးတဲ့ စာအုပ်ကို အလွန်နှစ်သက်ပါတယ် ။ တကူးတက ပေးတာ ကျေးဇူးတင်ပါတယ်။ ဟင်းရည်ပူလောင်သွားတာလေးက အမှတ်တရပေါ့။ မဟုတ်ရင် သတိရမှာမဟုတ်ဖူး။\nနောက်ခါလာရင် မဒမ်ဘလက်ကိုရော တွေ့ရအောင် ခေါ်ခဲ့ပေးပါ။ ဒါနဲ့ ကိုဘလက်ရေ အမှန်က ကျမက မထက်မြက်ပါဘူး ။ တုံးတိတိနဲ့ ပြောချင်တာတွေ လျှောက်ပြောတတ်တာ တခုပါပဲ။ ပြီးတော့ နည်းနည်းစွာတယ်။\nအူးလေးတို ့…မောင်ပေက ကာဒါအိုခေ လိုက်ပို ့တာ ဘာပြုလို ့မလိုက်သွားတာလဲဂျာ\nသများသာဆို နန် ့နန် ့နန် ့နန် ့နဲ့အူးဆောင်ပြီး ခေါ်တွားမှာ..\nဘောဒါတွေဆုံလာဘီဆို မိုက်ခဲမယ်..ရို ့..ရို ့..မိုက်ခဲမယ်..အို့ ..ရို ့.\nမန်းသူမန်းသားတွေ သဘောပြည့်မနောပြည့်အကုန်ပြည့်တာတော့ ယုံသဗျာ..\nအူးဘလက်ဂျီး အိုခေဆင်ပြေအောင် ဧည့်ခံကြတာ များတောင် လည်လည်ဒိုးချင်သွားတယ်\nဝင်ဖတ်ပြီးမုဒိတာ ပွားသွားပါတယ် ကိုဘလက်ရေ..\nကျောင်းနေရွယ်ကလေးတွေ ဝမ်းရေးအတွက် လုပ်ကိုင်စားနေတာလေးတွေ မြင်ရတိုင်းရင်မောရပါ၏..\nဒုတိယမြောက်ပုံက စေတီတော်အမည်နာမလေး ကျနော်လည်းသိချင်သား..တလောလေးက မြင်ခဲ့ရလို့ပါ..\nဒါနဲ့ကိုဘလက်မရိုင်းပါဘူးဗျ.လိုအပ်လို့ထွက်လာတဲ့ ဒေါသကိုထိန်းလိုက်နိုင်တာကိုက လူယဉ်ကျေးလုပ်ရပ်ကိုးး\nမန်းလေးရောက်ဖြစ်ရင်တော့ ကိုစိန်သော့တင်ထားဖူးတဲ့ ထမင်းဆိုင်လေးကိုသွားစားအုံးမယ်..\nသည်းခံခြင်းဟာ အောင်မြင်ခြင်းပဲ ဖြစ်ပါတယ်..\nမင်းလေဒီနဲ့အတူတူကို ဧည့်ခံကျွေးမွေးချင်တာပါ။ တီချာလည်းမင်းကိုတွေ့တွေ့ချင်း\nဒီတစ်ခါလာရင် ဟင်းရည်ပူလောင်မိတဲ့ ရွှေဘဲ မသွားတော့ဘဲ\nကျနော်လဲ တီချာကြီးရဲ့ စာတွေဖတ်ပြီးတော့\nတီချာဆီလာဖို့ လေးပေါက်နဲ့ တော့ ပြောထားတာရှိပါတယ်။\nတစ်ရက်လောက် လေးပေါက်နဲ့ ချိန်းပြီး တီချာ ဆီ လာလည်ပါဦးမည်။\nအားကျလိုက်တာ ကိုဘလက်ရေ… မန်လေးသူားများကို တွေ့ဆုံခဲ့တဲ့အတွက်\nထပ်တူ ဝမ်းသာပီတီဖြစ်ပါတယ်… ပထမတော့ ကျနော်၊ လေးဖက်နဲ့ ကိုကမ်းကြီးတို့\nရထားနဲ့ မန်းလေးတက်မလို့ ကြံနေတုန်း ကိုဘလက်က ခရီးရောက်မဆိုက်\nဘယ့်နှယ့် ကိုရင်စည်. …\nမန ္တလေးကို မော့သောက်ကြည့်မယ်ပေါ့ ..ဟုတ်စ…??\nကိုချော ပို့စ် လေး ဖတ်ပြီး\nမန်းလေးက ရွာသူားတွေကို တွေ့ချင်တာနဲ့\nရန်ကုန်ပြန်ချင်စိတ် မန ္တလေး လာချင်စိတ်ကို ထိန်းမနိုင် သိမ်းမရဖြစ်စေတဲ့\nပုံနဲ့ စာတွေပါ ကိုဘလက်ရေ…. အားကျတယ်ဗျို့ ….\nခုတလော ကြုံတွေ့ လုပ်ကိုင် သမျှမှာ အပြောင်းအလဲတွေများနေလို့ ..\nဘယ်တော့ လာနိုင်မယ် ဆိုတာ မသိသေးဘူးဗျာ ….\nအခြေအနေများပေးရင်တော့ လူစုပြီး သွားချင်သား….\nသွားရင်တော့ လူစုပြီး ရထားနဲ့ သွားမယ်..\nသေပျော်ပါပီ… :cool: :cool:\nကိုချောကြီး ခရီး အလယ်ကောင်ကြီး ကားရပ်ပြီး ပုံတွေ ရိုက်နေတယ်ပေါ့လေ။ မဒန်ချောတော့ စောင့်ပေအုံးပေါ့\nကိုချောရေ တကယ့်အမှတ်တရ ရဲ့အမှတ်တရ\nတေ့လွဲလေးမဖြစ်အောင် ဆွဲစိရတာကို ကပျော်စရာ။\nဓါတ်ပုံတွေ တကယ်မိုက်တယ် အရင်ပုံတွေနဲ့ဘာမှ မဆိုင်ဘူး။\nကောင်းတာက သင်္ကြန်ရက် ရန်ကုန်အဖွဲ့တွေအားလုံး ကားစင်းလုံးငှားပြီးတက်ခဲ့ကြဗျာ။\nအတူတူပဲမိုးဇက်ရေ တို့လည်း စခန်းဝင်မှာ ။ ဆက်တိုက်ဝင်တာ ၅ နှစ်လောက်ရှိနေပြီ။ မနှစ်က အကြောင်းကြောင်းကြောင့် မဝင်ဖြစ်တာ။ ဒီနှစ်ကို အဒေါ်တာဝန်ကျရာ ကျိုင်းတုံလိုက်ရမလား ရိပ်သာပဲ ဝင်ရမလား မလား မလား ဖြစ်နေတာ။ ရိပ်သာပဲ သွားလိုက်တော့မယ် အခါပြီးမှ သွားလည်လည်း ရတာပဲလေနော့ ။\nဒိုင်းမွန်း ပလာဇာ တို့ဘာတို့ လည်းမရိုက်ခဲ့ဘူးလား မသိ၊ အပြိုင်အဆိုင် ဘီယာဆိုင် လဲမပါ။ လွမ်းလိုက်တာ နော်။\nသူကြီး ပွိုင့်တွေ ကြိုထုတ်ပေးလိုက်ရင် ဘတ်ဂျက်က အိုကေသွားမှာပါ။\nသူကြီးဆီက လက်ဆောင် ရနေပြီ ကိုပေါက်ရေ။\nကျွန်တော်တော့ နှစ်ရက်လောက် မချွတ်ပဲ ဝတ်ထားလိုက်ဦးမယ်ဗျ။\nအခုလို ကျွန်တော် ဝတ်ဖို့ တီရှပ် လက်ဆောင်ထည့်ပေးတဲ့ သူကြီးတစ်ယောက်\nရုန်းထွက်လို့ မရနိုင်တဲ့ မြန်မာတွေကို နားလည်သော သူကြီးဖြစ်ပါစေလို့ ဆုတောင်းလိုက်ပါတယ်ဗျာ။\nကိုသော့ ခင်ဗျားဒီထမင်းဆိုင်ကို ကျနော့် ခေါ်မသွားရင် ခင်ဗျားနဲ့ကျနော်သံတမန်ဖြတ်မယ်။\nအတော်ဘဲ ဂီကလဲနောက်လ မတ်လထဲလာမှာတဲ့။\nမန်းလေး ပေါက်ပေပု အသင်းဝင်က သုံးယောက်။\nဒီတစ်ခါ လာရင် သွားစားကြမယ်ဗျာ။\nမတ်လထဲပဲ ကျွန်တော်ကလည်း လာမှာဗျ။\nဒီတစ်ခါလာရင် ကိုသော့ဆီက ဓါတ်ပုံသင်တန်းပါ တက်မယ်လို့ စိတ်ကူးထားပါတယ်။\nကိုသော့အနေနဲ့ ထမင်းလည်း လိုက်ကျွေး၊ နေ့လယ်ခင်း လဖက်ရည်လေးတိုက်၊\nညနေခင်း ဘီယာလေးနည်းနည်းပါးပါးတိုက်မယ်ဆိုရင် တပည့်ခံတော့မည်ဖြစ်ပါကြောင်း။\nကိုပေါက်ရေ။ အဲဒီလက်ဆောင်ကို ဒီလိုစီစဉ်လိုက်ဗျာ။\nကိုပေါက်တို့ ဓါတ်ပုံပဟေဌိ အဖြေမှန်တဲ့သူကို ဆုပေးလိုက်။\nနာ့ မထော်ဘူးရား ဟင့် ဟင့် ရွှတ် ….။ :)) ;)) ;;) ;) :p :(( :X =(( :o :-/ :* :| 8-} :)] ~x( :t b( :-L x( =))\nအားပါး ………….. သင်တန်းကြေး အတော်ကောင်းဗျာ …….. အချိန်ရအောင်သာ လာပါဗျာ .. လိုက်ပို့ရမှာပေါ့\nကိုချောတစ်ယောက်တော့ မန်းလေးသားတွေ ဧည့်သည်များအောင် လုပ်နေပါပြီ\nဓာတ်ပုံတွေကို တစ်ပုံတစ်မျိုး မရိုးရအောင် အရသာတွေပေးတယ်။\nဒါ့ထက် ဒေါ်စိတ်ပေါက် အဲ ယောင်လို့ ဒေါ်စိန်ပေါက်ကို ခင်လို့ လက်တို့ရဦးမယ်။\nဟိုတလောကတင် ဆရာဆန်နီ ဝစ်စနှစ်လုံးပေါက်နဲ့ ဒုက္ခရောက်တော့မလို့။\nဒေါ်စိန်ပေါက်လည်း တအူးတည်း အူးနေတာ ဝစ်စနှစ်လုံးပေါက် ကျန်ခဲ့လို့ကတော့ ကြောင်ကြီးရန်သူဖြစ်သွားမယ်။\nဟားဟားဟား ဘာတတ်နိုင်သေးလဲ ဒေါ်စိန်ပေါက်-\nအကိုရီးနာမည်တော့ ထည့်မပြောနိုင်တော့ဘူး မဟုတ်လား\nဖတ်ရတာ ပျော်စရာကောင်းလိုက်တာ ….\nလောလောဆယ် ခရီးမထွက်အားသေးလို့ သူများတွေသွားနိုင်တာကိုပဲ မုဒိတာပွားပေးတော့မယ် …\nအားနာစရာကြီးပါဘဲ။ တီချယ်က ဘော်ဒါစိတ်ရှိတယ်။ ကိုဆန်နီကလဲ ခင်တတ်တယ်ဆိုတော့\nအင်း ရွှေဘဲမှာ သွားစားရင် ဟင်းချိုမမှာတော့ဘူးဗျာ။\nကိုဘလက်ကတော့ မန်းတလေးကို မကြာ၊မကြာသွားရတယ်လို့တွေးမိတယ်။\nခုလို အသိမိတ်ဆွေတွေတိုးနေတော့ သွားရတာ ပိုလို့တောင်ကောင်းတာပေါ့ဗျာ\nသူများရဲ့ဆိုဒ်မှာတဲ့ (ဟိုနေ့ကပို့စ်လေးမှာ) အဒ်မင် က လုပ်စားတယ်တဲ့။\nဒီ ဆိုဒ်ကတော့ အဒ်မင် ကိုလုပ်စားတဲ့ ဆိုဒ်ကွနော်။\nသူကြီးခမြာ လောလောလတ်လတ် တသိန်း ပေးလိုက်ရပြီ။\nခုလဲ မန်းလေးသွားဖို့ ကားစင်းလုံးနဲ့ ပွိုင့်ကြိုထုတ်ပေးရအုန်းမတဲ့။\nအဟုတ်တကယ် ထ ပေးနေမှ ။\n(—-ဘိုးဘိုးအောင် ဓားမြောင်နဲ့ ပေါ်လာပြီ—-)\nကိုဘလက်ချောတို ့လို တွေ ့ကြဆုံကြ၊ပျော်ရွှင်ခွင့်ရချင်မိပါတယ်ဗျာ။\nကိုဘလက်ပြောသလိုပေါ့……အဲဒီအချိန်မှာတွေးမိတာ တစ်ခုက မန္တလေး ဂဇက် ရဲ့ အရိပ်အာဝါသ က ကျွန်တော်တို့ ကို စုစည်းစေခဲ့တာပါလားဆိုတဲ့ အတွေးလေးပါပဲ။ ကျေးဇူးပါ သူကြီးရေ။\nကိုဘလက် ရေ ပုံလေး တွေ အားလုံး ကောင်းလိုက်တာ။ သက်တန့်ကြီးတောင် ပါလိုက်သေး။\nဟုတ်လားမသိ။ ၄ပုံမြောက်မှာ ????\nခလေးလေးကို ကြည့်ရတာ စိတ်မကောင်းဘူး။\nSun Set ကို ကြည့်ရတာ လွမ်းတယ်။\nနောက်ဆို စားစရာပုံတွေပါ တင်ပေးစေလိုပါတယ်။\nကျွန်မ လဲ စိတ်နဲ့ လိုက်လည် ပြီး အားလုံးကို မျက်စိထဲ မြင်ကြည့်ခဲ့ပါသည်။\nရှေးရေစက် ဆိုတာ တကယ်ရှိတယ် ထင်ပါ့။\nအပြင်မှာတစ်ခါမှ မသိဘူး မတွေ့ဘူးတဲ့ လူတွေ ကို ဒီလိုပုံစံ နဲ့ ခင်မင် သွားနိုင်လို့ တစ်ခါမှ မတွေးဘူးဘူး။\nကိုဘလက် ပြောသလို ဘဲ ဂေဇက် ရဲ့ သူကြီး ကို ကျေးဇူးတင်ရမှာပါ။\nသို့သော် တစ်ခါတစ်ခါ အိပ်ရေးမဝတဲ့ အချိန်မှာတော့ …. အဟမ်း …. ;-)\nသူကြီးက ကျနော်တို့ဓါတ်ပုံပဟေဠိမှန်ရင်လဲ ဆုပေးရအုံးမှာနော်\nကိုချောကလက်ကြီးရေ … မန်းသူ မန်းသားတွေနဲ့ ဆုံတွေ့တဲ့အကြောင်းဖတ်ရတာ … ဖတ်ရတဲ့ လူပါ .. အပျော်တွေ ကူးစက်စေပါတယ် …. . ။ မန်းလေးကဆိုလို့ …. ကိုပေါက်နဲ့ ကိုပေကိုပဲ တွေ့ဖူးတယ် … ။\nဖေဖော်ဝါရီလကုန်လောက်ဖြစြ်ဖစ် ၊ မတ်လဆန်းလောက်ဖြစ်ဖြစ် မန်းလေးကိုရက်တို သွားလည်ဖို့ စိတ်ကူးတယ် …. သို့သော် …… စိတ်ဖြောင့်ဖြောင့်နဲ့ သွားဖို့ အခွင့်ရေးရှိပါ့မလား …. တွေးရင်း .. တွေးရင် … ။\netone – ဖတ်ရတဲ့လူကိုပါ အပျော်တွေ ကူးစက်စေပါတယ် ဆိုလို့ ဝမ်းသာပါတယ်ဗျာ။\nမန်းသူမန်းသားတွေရဲ့ ဖေါ်ရွေမှုကို ကိုယ်တိုင်သွားရောက် ခံစားကြည့်ကြပါလို့\nအစ်မလတ်ရေ – ကွန်းမန့်လေးအတွက် ကျေးဇူးပါ။ အစ်မတို့လို အဝေးရောက်မြန်မာတွေအတွက်\nအလွမ်းပြေစေချင်ပါတယ်။ သူကြီးကို တကယ်ကျေးဇူးတင်လို့ ရေးထားတာပါဗျာ။\nမောင်သန်းထွဋ်ဦးရေ – ရန်ကုန်ရောက်ရင် အစ်ကိုတို့ကို ဆက်သွယ်ပါဦး။ ရန်ကုန်သားရန်ကုန်သူတွေရဲ့ ခင်မင်မှုကိုလည်း ခံစားကြည့်စေချင်ပါတယ် ညီလေးရေ။\nsurmi – ဒီတစ်ခါ သွားရင် ပြောမယ်ဗျာ။ ဘယ်ကို ဆက်သွယ်ရမလဲ။\nခင်ဗျား ပြန်လာရင် ကျွန်တော် ကိုယ်တိုင်လိုက်ပို့မယ်ဗျာ။ (ခေါ်ရင်ပေါ့)\nမန်းသားတွေက သိတ်တော့ မသောက်တတ်ကြဘူး။\nအာဆွတ်ရုံပေါ့။ (ချွင်းချက် – ကိုပေ = ဘလက်)\nနွေးထွေးတဲ့ ဖီလင်လေးကို ကိုသစ်ခံစားရမယ်လို့ အာမခံပါတယ်ဗျာ။\nအဲအဲ ရန်ကုန်သား ရန်ကုန်သူတွေရဲ့ နွေးထွေးမှုကလည်း\nမန်းထက်တော့ မလျော့တာ သေချာပါကြောင်း။\nweiwei – ပျော်စရာကောင်းလိုက်တာ ဆိုလို့ ဝမ်းသာပါတယ်ဗျာ။\nအချိန်က နည်းတော့ အချိန်လု ပျော်ခဲ့ရတာပါ။\nရန်ကုန်သူ ရန်ကုန်သားတွေ စုပြီး မန်းကို ခရီးထွက်ချင်ပါသေးတယ်ဗျာ။\nMaMa – မန်းဂဇက် ရဲ့ အရိပ်အောက်မှာရှိနေတဲ့ ရန်ကုန်သူရန်ကုန်သားတွေ စုပြီး\nခရီးစဉ်တစ်ခုခုလောက် စီစဉ်ကြည့်ရင် ဘယ်လိုနေမလဲဗျ။\nကိုစိန်သော့ ရေ။ မနေ့ကဓါတ်ပုံသင်တန်းပို့ချပေးတာအချိန်တိုတိုလေးအတွင်းမှာ ကျေးဇူးတင်ပါတယ်ဗျာ။ တော်တော်\nလေ့လာရဦးမယ်ဆိုတာလည်း သိသွားတယ်။ သင်တန်းထပ်တက်ဦးမယ်ဗျာ။ ကိုသော့ သင်ပေးမယ် ဆိုရင်ပေါ့။\nကိုနေဝန်းနီ – ခင်ဗျားဆီကို သီးသန့် လာလည်မယ်ဗျာ။ ဘယ်ကိုလာရမလဲ။ ဘယ်လိုဆက်သွယ်ရမလဲ။ နေပြည်တော်ကို မကြာခဏရောက်ဖြစ်ပါတယ်။\nawra-cho ရေ။ ဒိုင်းမွန်းပလာဇာ ကျွန်တော် မသိဘူးဗျ။ ဘယ်နားမှာဖွင့်ထားတာလဲ။\nကိုမိုးဇက်ရေ။ မပေါက်ဖေါ်ဆီက ဘီအီးအကြွေးလေး ဆပ်ပေးလိုက်ပါဦး။\nသင်္ကြန် တရားစခန်းဝင်မယ်ဆိုလို့ သာဓု ခေါ်လိုက်ပါတယ်ဗျာ။ သာဓု သာဓု သာဓုပါ။\npooch ရေ။ စွာတာနဲ့ ထက်တာနဲ့က စည်းလေး ပါးပါးလေးပါ။ စံနစ်တကျစွာတတ်ရင် ထက်တဲ့ဘက်ကိုရောက်ပြီလေ။ ခင်ဗျားက စံနစ်တကျ စွာတယ်လို့ ပြောတာပါ။\nဂီဂီ ရေ။ တောင့်ထားပါ။ ရေခြားမြေခြားမှာ အလုပ်လုပ်နေရတဲ့လူတွေအတွက် ကိုယ်ချင်းစာပါတယ်။ မြန်မာပြည် ပြန်ရောက်ရင် မန်းကို အတူတူ သွားကြတာပေါ့နော။\nကိုရင်စည်သူ ပြောတဲ့ ပလက်တီနမ်လေဘယ် ဆိုတာကြီး ကျွန်တော် မကြားဘူးဘူးဗျ။ တကယ်ရှိလား။\nပလက်တီနမ်လေဘယ်လ် ဆိုလို့ စာရှာဖတ်ကြည့်တာ\nအာရှဈေးကွက်အတွက် ထုတ်တဲ့ လေဘယ်လ် တမျိုးလို့ တွေ့မိတာပဲချင့် …\nဂိုလ်း နဲ့ ဘလူး ကြား လောက် မှတ်တာပါပဲချင့်….။ သများလည်း မမြင်ဖူးပါချင့်…။\nကိုမိုးဇီးက တက္ကသိုလ်ရိပ်သာလမ်းသစ်မှာ ဆောက်မယ့် ပေ၁၂ဝကျော်တဲ့\nဧရာမ တရားဟောစင်မြင့် မှာ စခန်း ဝင်မှာလား မသိလို့ သာဓုကြိုမခေါ် သေးပါချင့် …။\nနှစ်တိုင်း အိမ်မှာပဲဥပုပ်စောင့်တယ် တရားစခန်းဝင်တာ ၃ နှစ်မြောက်\nသူတော်ကောင်းကိုပြစ်မှားရင် ငရဲကြီးမှာစိုးလို့ ပြောပြတာ\nရန်မစကြနဲ့ ဒီရက်ပိုင်းလုံးဝမအားဘူး ဒါဗျဲ\nဥပေါသထ ဆိုတဲ့ ပါဠိ ကလာတဲ့ ဥပုသ် မဟုတ်ဘူးလား အစ်ကိုဂျီးရယ်…?\nဥပုပ် ရင်တော့ မြေမြှုပ်လိုက်ကွဲ့ အနံ့အသက်မကောင်း ဖြစ်မှာစိုးလို့ပါ …..။\nဗိုလ် နိုဇို။ သွားချင်စိတ်ပေါက်လာရင် သွားကြမယ်လေဗျာ။ စီစဉ်လိုက်ပါ။\nအမတ်မင်း လေးလည်း လိုက်မယ်မဟုတ်လား။\nပေါက်ဖေါ်ကတော့ သူ့ နက်ဆိုင်ပစ်ပြီး လိုက်မယ် မထင်င်င်င်…..။\nကိုပေါက်ကတော့ မန်းကနေ ကြိုဆိုနေမှာပါ နော့ာ့ာ့……..။\nတီချာကြီး TTNU – ကျေးဇူးပါတီချာကြီးခင်ဗျာ။ အားလုံး အားလုံးအတွက်ပါဗျာ။\nမန်းလေးက အိမ်ရှေ ့မင်းထန်းတောကို အရမ်းလွမ်းလို ့ပါ\nဒေါ်ပေတို ့အဖွဲ ့ကို ဆိုင်ကယ်စီးလဲ သင်ခိုင်းချင်ပါတယ်..\nခွင့်သာခိုက်မှ မလိုက်ချင်ရင် ဘာဖြစ်တယ်ဆိုလားပဲ..မိုလို ့..\nညက များတွားလို ့..လည်ချောင်းနာနေတယ်ဗျာ.\nလည်ချောင်းနှိပ်တဲ့မာဆတ်ရှိရင် လက်တို ့ပါဦး\nလည်ချောင်းနှိပ်တဲ့ မာဆတ်ကတော့ ကရင်စည် ပဲ ရှိတယ်။\nမနေ့က ဘလက်လေဘယ် တစ်လုံးလုံး သူသယ်သွားပါတယ်ကွယ်။\nအဲဒီလည်ချောင်းနာရင် လေဘယ်လေးနဲ့ ဖြေပေးရတယ်ကွယ့်။\nကိုမိုးစက်ရော မဂီဂီ ရော ရန်မဖြစ်ကြနဲ့ကွယ့်


ကြားဖြတ်ရွေးကောက်ပွဲနောက်ဆုံးရသတင်းများ – (ပို့စ်ခွဲမတင်ပါနဲ့ – ဒီမှာတင်ပါ) | Myanmar Gazette News Media Forum Network\nHome » 2010/2012/2015 Election » ကြားဖြတ်ရွေးကောက်ပွဲနောက်ဆုံးရသတင်းများ – (ပို့စ်ခွဲမတင်ပါနဲ့ – ဒီမှာတင်ပါ)\nကြားဖြတ်ရွေးကောက်ပွဲနောက်ဆုံးရသတင်းများ – (ပို့စ်ခွဲမတင်ပါနဲ့ – ဒီမှာတင်ပါ)\nPosted by အိမ်လွမ်းသူ on Apr 1, 2012 in 2010/2012/2015 Election, Myanma News | 213 comments\nကျေးဇူးပြုပြီး ကြားဖြတ်ရွေးကောက်ပွဲနောက်ဆုံးရသတင်းများ ကို comment တွင် သိသူများကတင်ပေကြပါ။ တခုတဲမှာ စုစုစီးစီး ဖတ်ချင်လို့ပါ။ ကျေးဇူးအထူးတင်ပါတယ်။\nမှတ်ချက်။ ။ (ပို့စ်ခွဲမတင်ပါနဲ့ – ဒီမှာတင်ပါ)\n— Kai —\nhas written 17 post in this Website..\nမဝေးတော့တဲ့ အနာဂတ် မှာ ကျွန်တော် ချစ်တဲ့အမိမြေကို အမြန်ဆုံးပြန် ရပါစေ။\nView all posts by အိမ်လွမ်းသူ →\nနေပြည်တော် မဲရလဒ် များ\nဧပြီ ၁ ရက်၊ ညနေ ၇ နာရီ ၅၈ မိနစ်၊ YPI\nဥတ္တရ သီရိမြို့နယ်မှာ မဲရုံ ၄၉ ရုံအနက် ၄၄ ရုံရေတွက်ပြီး အရ ဦးမင်းသူက မဲအရေအတွက် ၇ ထောင်ကျော်အသာရနေကြောင်း၊ ကျန်တဲ့နေရာ မှာ အနိုင်ရနိုင်တယ်လို့ ဦးမင်းသူရဲ့ ကိုယ်စားလှယ်က YPI သို့ပြောသည်။\nပုပ္ဗသီရီမြို့နယ်တွင်လည်း မဲရုံ ၈၂ ရုံအနက် ၅၀ ကျော်ရေတွက်ပြီးနောက် ဦးဖြိုးဇေယျာသော်က မဲ ၄ ထောင်ကျော် အသာရနေသည်ဟု ဦးဖြိုးဇေယျာသော်၏ ကိုယ်စားလှယ် ကိုအောင်အောင်က YPI သို့ ပြောသည်။\nကျွန်းစုမြို့နယ်တွင် မဲရုံ(၁၄၂)ရုံရှိရာ (၈၂) ရုံမှ မဲများရေတွက်ပြီးချိန်၌ NLD က မဲရုံ (၆၅)တွင် အနိုင်ရထားပြီး USDP က မဲရုံ(၇)၌သာ အနိုင်ရရှိခဲ့ကြောင်း သိရသည်။ လမ်းပန်းဆက်သွယ်ရေးကြောင့် ဧပြီလ(၂)ရက်နေ့မှသာ မဲရေတွက်မှုပြီးဆုံးနိုင်ဖွယ်ရှိပြီး လောလောဆယ် တွင် NLD က မဲအရေအတွက် ၁၀၀၀၀ ကျော် အသာစီးရထားသည်ဟု သိရသည်။\nလှည်းကူးမြို့တွင် မဲရုံစာရင်း ၅၀ ခန့်မှ မဲစာရင်း အခြေအနေများအရ NLD ပါတီမှ အနိုင်ရရန် သေချာသလောက် ရှိနေသောကြောင့် အောင်ပွဲခံရန် NLD ရုံးရှေ့တွင် လူတစ်ထောင်ကျော်ခန့် စုစည်းနေကြောင်း သိရှိရသည်။\nတောင်ငူမြို့နယ် မဲဆန္ဒနယ်တွင် အမျိုးသား ဒီမိုကရေစီ အဖွဲ့ချုပ်မှ ပြည်သူ့ လွှတ်တော် ကိုယ်စားလှယ်လောင်း ဦးအောင်စိုးမြင့်က မြို့ပေါ် ရပ်ကွက်အားလုံးတွင် အနိုင်ရရှိထားပြီး ကျေးရွာများမှ ရောက်ရှိလာမည့် မဲစာရင်းရလဒ်ကို စောင့်ဆိုင်းလျက် ရှိနေသည်ဟု သိရပါသည်။\nNLD – ၁၀၀၇ မဲ\nပြည်ခိုင်ဖြိုး ၁၆၂ မဲ\nခမောက် ၈ မဲ\nလူ့ဘောင်သစ် ၃ မဲ\nမဲစုစုပေါင်း ၂၁၀၅ မဲ\nလာရောက်မဲပေး ၁၁၅၂ မဲ\nကြိုတင်မဲ ၂၀ မဲ\nNLD ပါတီမှ အနိုင်ရရှိသွားသည်။\nလက်ရှိအနေအထားများအရ မိတ္ထီလာမဲဆန္ဒနယ်မှ NLD ပါတီ ကိုယ်စားလှယ်လောင်း ဦးဝင်းထိန် အခြေအနေကောင်းလျှက်ရှိကြောင်း သိရှိရသည်။\nမြန်အောင်မြို့နယ် မဲဆန္ဒနယ်တွင် မဲရုံ ၂၁၃ ရုံရှိရာ NLD ပါတီက မဲရုံ(၂၁၂) ရုံတွင် အနိုင်ရထားကြောင်းသိရပြီး မကြာမီအချိန်တွင် အတိအကျထုတ်ပြန်ကြေညာမည်ဖြစ်ကြောင်း မြန်အောင် NLD ရုံးမှ တာဝန်ရှိသူတစ်ဦးကပြောပါသည်။\nမင်္ဂလာတောင်ညွန့် မဲဆန္ဒနယ်တွင် ရှိသော ရပ်ကွက် ၂၀ တွင် ဝင်ရောက်ယှဉ်ပြိုင်ခဲ့သည့် NLD ပါတီသည် မဲပေါင်း ၅၅၆၅၉ ရရှိပြီး အပြတ်အသတ်အနိုင်ရရှိခဲ့ကြောင်း သိရသည်။\nUpdate 8:10 PM\nဦးဇေယျာသော်ဝင်ရောက်ယှဉ်ပြိုင်သောပုဗ္ပသီရိမဲဆန္ဒနယ်တွင်မဲရုံ၈၂ရုံရှိ သည့်အနက် ၄၆ရုံမဲရေတွက်ပြီးသွားပြီဖြစ်ပြီး ယခုအချိန်အထိ ဦးဇေယျာသော်က မဲအရေအတွက် ၂၀၀၀ကျော်အသာရကာ အနိုင်ရနေကြောင်းနေပြည်တော်ရောက်7Day News သတင်းထောက်ကသတင်းပေးပို့သည်။ထိုရေတွက်ပြီးစီးသောမဲရုံ ၄၆ရုံတွင် တိုင်းစစ်ဌာနချုပ်မှမဲရုံ၃ရုံပါဝင်သည်။မဲရေတွက်ရန်ကျန်ရှိနေသောမဲရုံများမှာ ကျေးရွာများမှ မဲရုံများဖြစ်သဖြင့် နိုင်လိမ့်မည်ဟုခန့်မှန်းနေကြသည်။\n1 April 2012 8:18 PM\nဧရာဝတီ တိုင်းဒေသကြီး၊ တိုင်းဒေသကြီး မဲဆန္ဒအမှတ်(၂) ရေကြည်- ၂ မဲဆန္ဒနယ်တွင် အမျိုးသားဒီမိုကရေစီအဖွဲ့ချုပ်မှ တိုင်းဒေသကြီး လွှတ်တော်ကိုယ်စားလှယ်လောင်း ဒေါက်တာ လှမြတ်သွေးက အနိုင်ရရှိနေကြောင်း ကနဦးရရှိသော သတင်းများအရ သိရှိရပါသည်။\n1 April 2012 8:10 PM\nကျွန်းစုမြို့နယ်တွင် မဲရုံ(၁၄၂)ရုံရှိရာ (၈၂) ရုံမှ မဲများရေတွက်ပြီးချိန်၌ NLD က မဲရုံ (၇၅)ရုံတွင် အနိုင်ရထားပြီး USDP က မဲရုံ(၇)၌သာ အနိုင်ရရှိခဲ့ကြောင်း သိရသည်။ လမ်းပန်းဆက်သွယ်ရေးကြောင့် ဧပြီလ(၂)ရက်နေ့မှသာ မဲရေတွက်မှုပြီးဆုံးနိုင်ဖွယ်ရှိပြီး လောလောဆယ် တွင် NLD က မဲအရေအတွက် ၁၀၀၀၀ ကျော် အသာစီးရထားသည်ဟု သိရသည်။\n1 April 2012 8:04 PM\nလောင်းလုံမြို့နယ် မဲဆန္ဒနယ်တွင် အမျိုးသားဒီမိုကရေစီ အဖွဲ့ချုပ်မှ ပြည်သူ့လွှတ်တော် ကိုယ်စားလှယ်လောင်း ဦးအောင်စိုးက စုစုပေါင်း မဲအရေအတွက် ၃၅၈၆၀ (မဲအရေအတွက် စုစုပေါင်း၏ ၇၇ ဒသမ ၈၃) ရာခိုင်နှုန်းဖြင့် အနိုင်ရရှိခဲ့ပါသည်။ ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီမှ ပြည်သူ့လွှတ်တော် ကိုယ်စားလှယ်လောင်း ဦးစိမ်းမောင်မှာ မဲအရေအတွက် ၇၀၇၀ (မဲအရေအတွက် စုစုပေါင်း၏ ၁၅ ဒသမ ၃၅ ရာခိုင်နှုန်း) ရရှိခဲ့ပါသည်။ အဆိုပါ မဲဆန္ဒနယ်တွင် ပယ်မဲ ၃၁၄၅ မဲ ( မဲအရေအတွက် စုစုပေါင်း၏ ၆ ဒသမ ၈၃ ရာခိုင်နှုန်) ရှိခဲ့ပါသည်။\n1 April 2012 7:58 PM\n1 April 2012 7:52 PM\n1 April 2012 7:51 PM\nဧပြီ ၁ ၁၉:၄၀ နာရီ\nဧပြီ ၁ ၁၉:၂၉ နာရီ\n၂၆) ဆည်းဆာရပ်ကွက်တွင် NLD ၆၆၆ မဲ၊ ပြည်ခိုင်ဖြိုး ၁၀၀ မဲ။\n၂၇) အောင်ဇေယျာရပ်ကွက်တွင် NLD ၈၄၇ မဲ၊ ပြည်ခိုင်ဖြိုး ၈၁ မဲ။\n၂၈) ရန်ကင်းရပ်ကွက် NLD ၅၀၉ မဲ၊ ပြည်ခိုင်ဖြိုး ၄၄ မဲ။\n၂၉) ဆည်မြောင်းတွင် NLD ၂၇၅ မဲ၊ ပြည်ခိုင်ဖြိုး ၈၆ မဲ။\n၃၀) အောင်မေတ္တာမဲရုံ ၄ တွင် NLD ၈၅၃ မဲ၊ ပြည်ခိုင်ဖြိုး ၇၈ မဲ။\n၃၁) ရွာသစ်ပွဲကြို မဲရုံ ၁ တွင် NLD ၆၅၅ မဲ၊ ပြည်ခိုင်ဖြိုး ၆၈ မဲ။\n၃၂) ရွာသစ်ပွဲကြို မဲရုံ ၂ တွင် NLD ၉၈၄မဲ၊ ပြည်ခိုင်ဖြိုး ၉၂ မဲ။\n၃၃) ရွာသစ်ပွဲကြို မဲရုံ ၅ တွင် NLD ၁၇၉ မဲ၊ ပြည်ခိုင်ဖြိုး ၅၂ မဲ။\n၃၄) ရွာသစ်ပွဲကြို မဲရုံ ၄ တွင် NLD ၃၀၉ မဲ၊ ပြည်ခိုင်ဖြိုး ၃၇၀မဲ။\n၃၅) မကြီးကန်ရွာတွင် NLD ၁၂၃၉ မဲ၊ ပြည်ခိုင်ဖြိုး ၂၁၇ မဲ။\n၃၆) မြင်သာရပ်ကွက် မဲရုံ ၃ တွင် NLD ၆၃၅ မဲ၊ ပြည်ခိုင်ဖြိုး ၅၉ မဲ။\n၃၇) မြင်သာရပ်ကွက် မဲရုံ ၁ တွင် NLD ၆၆၈ မဲ၊ ပြည်ခိုင်ဖြိုး ၆၄ မဲ။\n၃၈) မြို့မ/အိုးဘိုရပ်ကွက်တွင် NLD ၆၉၉ မဲ၊ ပြည်ခိုင်ဖြိုး ၄၀ မဲ။\n၃၉) ရန်မျိုးအောင်ရပ်ကွက်တွင် NLD ၇၁၁ မဲ၊ ပြည်ခိုင်ဖြိုး ၁၁၈ မဲ။\n၄၀) ကန်သာယာ မဲရုံ ၁ တွင် NLD ၆၄၅ မဲ၊ ပြည်ခိုင်ဖြိုး ၅၄မဲ။\n၄၁) ကန်သာယာ မဲရုံ ၂ တွင် NLD ၈၈၅ မဲ၊ ပြည်ခိုင်ဖြိုး ၉၂ မဲ။\n၄၂) ကန်သာယာ မဲရုံ ၃ တွင် NLD ၁၄၀၆ မဲ၊ ပြည်ခိုင်ဖြိုး ၁၄၆ မဲ။\n၄၃) မြင်သာ မဲရုံ ၄ တွင် NLD ၂၃၀မဲ၊ ပြည်ခိုင်ဖြိုး ၄၄ မဲ။\n၄၄) ဆူးပေါက်စမ်းရွာတွင် NLD ၅၁၇ မဲ၊ ပြည်ခိုင်ဖြိုး ၁၆၀ မဲ။\n၄၅) ဈေးလယ်စိုးရပ်ကွက်တွင် NLD ၇၀၆ မဲ၊ ပြည်ခိုင်ဖြိုး ၈၈မဲ။\n၄၆) ရွာသစ်ရပ်ကွက်တွင် NLD ၁၇၈ မဲ၊ ပြည်ခိုင်ဖြိုး ၅၁ မဲ။\n၄၇) ပြည်တော်သာရပ်ကွက်တွင် NLD ၁၉၂၅ မဲ၊ ပြည်ခိုင်ဖြိုး ၂၅၂ မဲ။\n၄၈) ရွာသစ်ပွဲကြိုရပ်ကွက် မဲရုံ ၃ တွင် NLD ၁၃၅ မဲ၊ ပြည်ခိုင်ဖြိုး ၁၂မဲ။\nဧပြီ ၁ ၁၉:၂၂ နာရီ\nကျောက်ပန်းတောင်းမဲဆန္ဒနယ်ရှိ မဲရုံ(၃၄၆)အနက် ကျေးရွာအုပ်စုများမှ မဲရုံ (၁၅၅)နှင့် မြို့ပေါ် မဲရုံ(၁၂)~၇ုံတွင် NLD က အနိုင်ရထားပြီးဖြစ်ကြောင်း သိရသည်။\nဧပြီ ၁ ၁၉:၁၅ နာရီ\nဒေါက်တာဖြိုးကိုကိုတင့်ဆန်းသည် NLD မှ ဦးမန်းဂျော်နီအား မဲအပြတ်အသတ်ရှုံးနိမ့်ထားခြင်းကြောင့် ကျန်မဲများအားလုံရရှိသည့်တိုင် အနိုင်မရတော့ဘဲ ရှုံးနိမ့်သွားကြောင်းသိရသည်။\nလက်ရှိ မဲစာရင်းရေတွက်မှု အနေအထားများအရ အပြီးသတ် အတည်ပြုနိုင်ခြင်း မရှိသေးသော်လည်း NLD ပါတီအနေဖြင့် နေရာ ၄၀ ခန့်တွင် အနိုင်ရရှိနိုင်ကြောင်း ခန့်မှန်းမှုများအရ သိရှိရသည်။\n၁) ဘုရားကြီးရွာတွင် NLD ၄၃၂မဲ၊ ပြည်ခိုင်ဖြိုး ၁၈၈မဲ တစည ၃၉မဲ။\n၂) ဒိုင်းလယ်တောင်ရွာတွင် NLD ၁၁၀မဲ၊ ပြည်ခိုင်းဖြိုး ၉၅မဲ၊ တစည ၁၄မဲ။\n၃) ဒိုင်းလယ်မြောက်ရွာတွင် NLD ၁၈၃မဲ၊ ပြည်ခိုင်ဖြိုး ၂၃မဲ၊ တစည ၁၀။\n၄) တံပယ်ရွာတွင် NLD ၅၈၂မဲ၊ ပြည်ခိုင်ဖြိုး ၆၃မဲ၊ တစည ၁၂မဲ။\n၅) ကျည်းတန်ရွာတွင် NLD ၄၁၁မဲ၊ ပြည်ခိုင်ဖြိုး ၁၀၂မဲ၊ တစည ၃၂မဲ။\n၆) ချော်ဖြူရွာတွင် NLD ၆၂၈မဲ၊ ပြည်ခိုင်ဖြိုး ၁၈၆ မဲ၊ တစည ၃၆မဲ။\n၇) မန်းကျည်းကုန်း NLD ၂၀၀ မဲ၊ ပြည်ခိုင်ဖြိုး ၁၀၁ မဲ၊ တစည ၇ မဲ။\n၈) ကြာဖွားရွာတွင် NLD ၄၁ မဲ၊ ပြည်ခိုင်းဖြိုး ၁၄၆ မဲ။\n၉) ခလံကုန်းရွာတွင် NLD ၁၉၀ မဲ၊ ပြည်ခိုင်ဖြိုး ၁၄၄ မဲ၊ တစည ၃ မဲ။\n၁၀) ထန်းဂွရွာတောင်တွင် NLD ၁၃၁မဲ၊ ပြည်ခိုင်ဖြိုး ၂၁၉ မဲ၊ တစည ၄မဲ။\n၁၁) ထန်းဂွရွာမြောက်တွင် NLD ၄၇၀ မဲ၊ ပြည်ခိုင်ဖြိုး ၂၀၂ မဲ၊ တစည ၁ မဲ။\n၁၂) သူဌေးကုန်းရွာတွင် NLD ၈၆ မဲ၊ ပြည်ခိုင်ဖြိုး ၁၈ မဲ၊ တစည ၄မဲ။\n၁၃) စီသာရွာ မဲရုံ ၂ တွင် NLD ၄၄ မဲ၊ ပြည်ခိုင်ဖြိုး ၃၉မဲ၊ တစည ၁၀ မဲ။\n၁၄) စီသာရွာ မဲရုံ ၃ တွင် NLD ၂၉ မဲ၊ ပြည်ခိုင်ဖြိုး ၉၂ မဲ၊ တစည ၂ မဲ။\n၁၅) သဲကြီးခင်းရွာတွင် NLD ၄၇၀ မဲ၊ ပြည်ခိုင်ဖြိုး ၁၆ မဲ။\n၁၆) ရွာသာအေးရွာတွင် NLD ၆၂၆ မဲ၊ ပြည်ခိုင်ဖြိုး ၁၀၂ မဲ။\nဧပြီ ၁ ၁၉:၀၅ နာရီ\nပုသိမ်မြို့ ရပ်ကွက် (၁၄) မဲရုံ (၂)\nပုသိမ်မြို့ ရပ်ကွက်(၈) မဲရုံ(၄)\nပွင့်ဖြူမြို့နယ် မုန်းနားစုတာစည် တွင် ၄၇၃၊ ခင်တဲတွင် ၃၅၃၊ သရက်တောတွင် ၇၈၃၊ ရွှေဘိုရွာမတွင် ၆၄၆၊ အင်ဒေါင်းတွင် ၃၇၁၊ ကျောင်းတော်ရာတွင် ၈၂၉၊ တောင်အင်းတွင် ၄၅၇၊ ပေတောတွင် ၅၄၄၊ သမုန်းကုန်းတွင် ၂၂၅၊ ထနောင်းကုန်းတွင် ၅၃၂၊ မအူလေးပင်တွင် ၁၈၈၊ ရေပုတ်ကလေးတွင် ၅၃၇၊ မုံတော်ကြီးတွင် ၂၅၅၊ အနောက်လေးအိမ်တွင် ၂၈၁ မဲဖြင့် NLD ပါတီက အနိုင်ရရှိကြောင်း သိရှိရသည်။ လတ်တလော သတင်းများအရ ပွင့်ဖြူမြို့နယ်တွင် NLD ပါတီက ၈၀ ရာခိုင်နှုန်းကျော်ဖြင့် အနိုင်ရရှိနေကြောင်း သိရှိရသည်။\nဧပြီ ၁ ၁၈:၅၈ နာရီ\n၁) ရန်မျိုးလုံရပ်ကွက်တွင် NLD ၅၆၄ မဲ၊ ပြည်ခိုင်ဖြိုး ၈၀မဲ။\n၂) မြို့ဟောင်းမဲရုံ ၂ တွင် NLD ၅၆၉ မဲ၊ ပြည်ခိုင်ဖြိုး ၅၅ မဲ။\n၃) ရန်မျိုးအောင်ရပ်ကွက်တွင် NLD ၇၀၈ မဲ၊ ပြည်ခိုင်ဖြိုး ၄၅ မဲ။\n၄) မင်းရွာ(တောင်ရွာ)တွင် NLD ၁၆၂ မဲ၊ ပြည်ခိုင်ဖြိုး ၇၂ မဲ။\n၅) ပုထိုးစမ်းရွာတွင် NLD ၂၅၈ မဲ၊ ပြည်ခိုင်ဖြိုး ၈၉ မဲ။\n၆) မြင်သာရပ်ကွက် မဲရုံ ၄ တွင် NLD ၂၃၀ မဲ၊ ပြည်ခိုင်ဖြိုး ၄၄ မဲ။\n၇) ရွာသစ်မဲရုံ ၉ တွင် NLD ၁၇၉ မဲ၊ ပြည်ခိုင်ဖြိုး ၅၁ မဲ။\n၈) ခိုင်ရွာတွင် NLD ၂၀၅ မဲ၊ ပြည်ခိုင်ဖြိုး ၁၂၀ မဲ။\n၉) မယ်လှတောင်ရွာတွင် NLD ၅၇၅ မဲ၊ ပြည်ခိုင်ဖြိုး ၂၈၆ မဲ။\n၁၀) မြင်ကင်းရပ်ကွက်တွင် NLD ၇၀၀ မဲ၊ ပြည်ခိုင်ဖြိုး ၆၁ မဲ။\n၁၁) မြို့ဟောင်းမဲရုံ ၂ တွင် NLD ၄၆၃ မဲ၊ ပြည်ခိုင်ဖြိုး ၄၁ မဲ။\n၁၂) ရှားဇောင်းကန်ရွာတွင် NLD ၆၅၂ မဲ၊ ပြည်ခိုင်ဖြိုး ၁၀၃ မဲ။\n၁၃) ကျောက်ကုန်းရွာတွကင် NLD ၅၇၆ မဲ၊ ပြည်ခိုင်ဖြိုး ၂၈၆ မဲ။\n၁၄) သိဂါင်္မဲရုံ (၃) တွင် NLD ၆၃၄ မဲ၊ ပြည်ခိုင်ဖြိုး ၂၀ မဲ။\n၁၅) သိင်္ဂါမဲရုံ (၄) တွင် NLD ၄၈၇ မဲ၊ ပြည်ခိုင်ဖြိုး ၃၅ မဲ။\n၁၆) သိဂါင်္မဲရုံ (၁) တွင် NLD ၈၆၇ မဲဖြင့် နိုင်။\n၁၇) သိင်္ဂါမဲရုံ (၂) တွင် NLD ၅၉၂ မဲ၊ ပြည်ခိုင်ဖြိုး ၆၈ မဲ။\n၁၈) လင့်ငင်ရွာတွင် NLD ၄၂၉ မဲ၊ ပြည်ခိုင်ဖြိုး ၁၂ မဲ။\n၁၉) ကန်သာယာမဲရုံ (၃) တွင် NLD ၁၄၃၄မဲ၊ ပြည်ခိုင်ဖြိုး ၁၆၅ မဲ။\n၂၀) ကန်သာယာမဲရုံ (၂) တွင် NLD ၉၁၅ မဲ၊ ပြည်ခိုင်ဖြိုး ၁၁၀ မဲ။\n၂၁) ကန်သာယာမဲရုံ (၁) NLD ၆၆၆ မဲ၊ ပြည်ခိုင်ဖြိုး ၇၅ မဲ။\n၂၂) ရန်မျိုးလုံရပ်ကွက်တွင် NLD ၅၇၄ မဲ၊ ပြည်ခိုင်ဖြိုး ၈၃မဲ။\n၂၃) မြို့ဦးရပ်ကွက်တွင် NLD ၄၅၇ မဲ၊ ပြည်ခိုင်ဖြိုး ၄၆ မဲ။\n၂၄) မကွေးမြို့ပေါ် စုပေါင်းအိမ်ရာတွင် NLD ၃၂၆ မဲ၊ ပြည်ခိုင်ဖြိုး ၄၁ မဲ။\n၂၅) မြေနီကုန်းရွာလေးတွင် NLD ၅၃၃ မဲ၊ ပြည်ခိုင်ဖြိုး ၄၅ မဲ။\nဧပြီ ၁ ၁၈:၅၆ နာရီ\nလက်ရှိအနေအထားများအရ နေပြည်တော်ရှိ မဲဆန္ဒနယ် အားလုံးတွင် NLD ပါတီမှ ကိုယ်စားလှယ်လောင်းများ အခြေအနေကောင်းလျှက်ရှိကြောင်း သတင်းရရှိသည်။\nဧပြီ ၁ ၁၈:၄၇ နာရီ\nလားရှိုးမြို့ ၊ရပ်ကွက်(၃) မဲရုံအမှတ်(၁)တွင်\nမဲပေးခွင့်ရှိသူ – 1093 ဦး\nဆန္ဒမဲထည့်သူ- 749 ဦး\nပျက်ကွက်သူ 344 ဦး ရှိ\n1။အမျိုးသား ဒီမိုကရေစီ အဖွဲ့ချူပ် (ဦးစိုင်းမြင့်မောင်) – 547 မဲ\n2။ရှမ်းတိုင်းရင်းသားများ ဒီမိုကရက်တစ်ပါတီ(ဦးစိုင်းစံမင်း)- 31 မဲ\n3။ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ (ဒေါက်တာ နန်းကိန်ဖောင်းတစ်) -126 မဲ\n4။ကိုးကန့် ဒီမိုကရေစီနှင့် ညီညွတ်ရေးပါတီ(ဦးလော်ဆင်ကွမ်း) – 24 မဲ\n5။လားဟူ အမျိုးသားဖွံ့ဖြိုးတိုးတက်ရေး ပါတီ(ဦးယောသပ်) –3မဲ\nပယ်မဲ – 18 မဲ ရရှိခဲ့ကြောင်း သိရ\nလားရှိုးမြို့ ၊ ရပ်ကွက်(၂) အလက(၅)တွင်\nမဲပေးခွင့်ရှိသူ – 1409 ဦး\nဆန္ဒမဲထည့်သူ- 859 ဦး\nပျက်ကွက်သူ – 550 ဦး ရှိ\n1။ အမျိုးသား ဒီမိုကရေစီ အဖွဲ့ချူပ် (ဦးစိုင်းမြင့်မောင်) – 572 မဲ\n2။ ရှမ်းတိုင်းရင်းသားများ ဒီမိုကရက်တစ်ပါတီ(ဦးစိုင်းစံမင်း) – 27 မဲ\n3။ ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ (ဒေါက်တာ နန်းကိန်ဖောင်းတစ်) – 142 မဲ\n4။ ကိုးကန့်ဒီမိုကရေစီနှင့် ညီညွတ်ရေးပါတီ(ဦးလော်ဆင်ကွမ်း) – 65 မဲ\n5။ လားဟူအမျိုးသား ဖွံ့ဖြိုးတိုးတက်ရေးပါတီ(ဦးယောသပ်) – 15 မဲ\nပယ်မဲ – 38 မဲ ရရှိခဲ့ကြောင်းသိရ\nဧပြီ ၁ ၁၈:၃၅ နာရီ\n၁) ညောင်သာယာမဲရုံတွင် NLD ၂၄၈မဲ၊ ပြည်ခိုင်ဖြိုး ၁၂၉ မဲ၊ တစည ၁၂၇မဲ၊ NDF ၄၃မဲ။\n၂) ကြည်ကုန်းမဲရုံတွင် NLD ၁၄၅ မဲ၊ ပြည်ခိုင်ဖြိုး ၄၅ မဲ၊ တစည ၃၆ မဲ၊ NDF ၃၀ မဲ။\n၃) အောင်မြေကုန်းတွင် NLD ၃၄၄ မဲ၊ ပြည်ခိုင်ဖြိုး ၄၇မဲ၊ တစည ၂၁မဲ၊ NDF ၇ မဲ။\n၄) ပေါက်ကုန်းတွင် NLD ၁၅၈ မဲ၊ ပြည်ခိုင်ဖြိုး ၄၆ မဲ၊ တစည ၈၄ မဲ၊ NDF ၃ မဲ။\n၅) ချောင်းဆုံတွင် NLD ၂၅၀ မဲ၊ ပြည်ခိုင်ဖြိုး ၇၂ မဲ၊ တစည ၉ မဲ၊ NDF ၆ မဲ။\n၆) အိုင်တလုတ်တွင် NLD ၇၅၂ မဲ၊ ပြည်ခိုင်ဖြိုး ၅၇ မဲ၊ တစည ၃၁ မဲ၊ NDF ၂၅ မဲ။\n၇) ကျောင်းကုန်းတွင် NLD ၂၈၇ မဲ၊ ပြည်ခိုင်ဖြိုး ၁၅ မဲ၊ တစည ၁ မဲ၊ NDF ၄ မဲ။\n၈) ရွာကန့်လန့်တွင် NLD ၂၂၂ မဲ၊ ပြည်ခိုင်ဖြိုး ၁၂ မဲ၊ တစည ၂၁ မဲ။\n၉) ကုလားကုန်းတွင် NLD ၂၅၇ မဲ၊ ပြည်ခိုင်ဖြိုး ၅၀ မဲ၊ တစည ၆ မဲ။\n၁၀) မြို့ပေါ် ၂ လမ်းခန်းမတွင် NLD ၆၇၀ မဲ၊ ပြည်ခိုင်ဖြိုး ၅၂ မဲ၊ တစည ၈ မဲ။\n၁၁) မြို့မအုပ်ချုပ်ရေးမှူးရုံးတွင် NLD ၃၂၇ မဲ၊ ပြည်ခိုင်ဖြိုး ၄၉ မဲ၊ တစည ၄ မဲ၊ NDF ၃ မဲ။\n၁၂) ဘီးလင်းတန်းတွင် NLD ၈၇၇ မဲ၊ ပြည်ခိုင်ဖြိုး ၇၄ မဲ၊ တစည ၇၄ မဲ၊ တစည ၁၅မဲ၊ NDF ၆ မဲ။\n၁၃) ကညင်ဆိပ်တွင် NLD ၃၄၆ မဲ၊ ပြည်ခိုင်ဖြိုး ၁၉ မဲ၊ တစည ၇ မဲ၊ NDF ၂ မဲ။\n၁၄) တောင်ကလပ်ကြီးတွင် NLD ၂၄၈ မဲ၊ ပြည်ခိုင်ဖြိုး ၁၂၉ မဲ၊ တစည ၁၂၇ မဲ၊ NDF ၄၃ မဲ။\nလားရှိုးမြို့ ၊ရပ်ကွက်(၅) အထက(၆)ရှိ မဲရုံအမှတ်(၅)တွင်\nမဲပေးခွင့်ရှိသူ – 1328 ဦး\nဆန္ဒမဲထည့်သူ- 453 ဦး\nပျက်ကွက်သူ -857 ဦး\nပယ်မဲ – 33 မဲ ရှိ\n1။ အမျိုးသား ဒီမိုကရေစီ အဖွဲ့ချူပ် (ဦးစိုင်းမြင့်မောင်) 267 မဲ\n2။ ရှမ်းတိုင်းရင်းသားများ ဒီမိုကရက်တစ် ပါတီ(ဦးစိုင်းစံမင်း) 15 မဲ\n3။ ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ (ဒေါက်တာ နန်းကိန်ဖောင်းတစ်) 114 မဲ\n4။ ကိုးကန့် ဒီမိုကရေစီနှင့် ညီညွတ်ရေးပါတီ(ဦးလော်ဆင်ကွမ်း) 22 မဲ\n5။ လားဟူအမျိုးသား ဖွံ့ဖြိုးတိုးတက်ရေးပါတီ (ဦးယောသပ်)2မဲ\nဧပြီ ၁ ၁၈:၂၅ နာရီ\nနေပြည်တော် ပုပ္ဗသီရိမြို့နယ်တွင် လက်ရှိ မဲစာရင်းရေတွက်မှုအရ NLD ပါတီမှ ကိုယ်စားလှယ်လောင်း ဦးဇေယျာသော်က ၉၉၉၈မဲ ဖြင့် ၇၅၆၈မဲ ရရှိထားသော ပြည်ခိုင်ဖြိုးပါတီ ကိုယ်စားလှယ်ကို အနိုင်ရရှိနေကြောင်းသိရှိရသည်။\nမကွေးတိုင်းရှိ မြို့နယ် မြို့နယ် (၆) မြို့နယ်တွင် အမျိုးသားဒီမိုကရေစီအဖွဲ့ချုပ်က အနိုင်ရရှိခဲ့ကြောင်း သိရပါသည်။\nဧပြီ ၁ ၁၈:၁၉ နာရီ\nမဟာအောင်မြေမြို့နယ် မဲဆန္ဒနယ်တွင် NLD ပါတီမှ ဦးအုန်းကြိုင် က အနိုင်ရရှိသွားကြောင်း သိရှိရသည်။\nပွင့်ဖြူမြို့နယ် ညောင်ပင်စောက်တွင် ၆၉၃၊ ရေဖြူတွင်းတွင် ၂၂၄၊ ကြူဝန်းတွင် ၂၁၈ ၊ဘုရားကုန်းတွင် ၁၃၃၊ ရွာသာယာတွင် ၁၁၃၊ ပြည်သာယာတွင် ၉၄၁၊ မကျည်းစု+သူဌေးကုန်းတွင် ၄၅၀ ၊ ပန်းတုံးကြီးတွင် ၂၀၃၊ သက်တော်ရှည်တွင် ၇၉၄၊ အရှေ့ပိုင်းရပ်ကွက်တွင် ၅၈၀၊ လက်ပံနွယ်တွင် ၁၀၀၀၊ စက်မှု (၁)စက်ရုံတွင် ၃၀၈၊ သရက်ကုန်းတွင် ၃၉၆၊ ကျွဲဒိတွင် ၅၁၃၊ လယ်ဖီလာတွင် ၁၂၅၊ ကျွန်းပင်စင်တွင် ၃၄၇၊ ကျောက်ပန်းတောင်းရွာတွင် ၁၈၃ မဲတို့ဖြင့် NLD ပါတီက အနိုင်ရရှိခဲ့ကြောင်း သိရသည်။\nကော့မှုးမြို့နယ် ရွေးကောက်ပွဲကော်မရှင်က ၎င်းတို့ ကော်မရှင်မှ အတည်ပြုချက်လက်မှတ်ထိုးပြီးမှသာလျှင် ဒေါ်အောင်ဆန်းစုကြည် အောင်နိုင်ကြောင်း ထုတ်ပြန်ကြေညာရန် NLD ပါတီအား အကြောင်းကြားထားကြောင်းသိရှိရသည်။ ကော့မှုးတစ်မြို့နယ်လုံးတွင် ဒေါ်အောင်ဆန်းစုကြည်အောင်မြင်သည့် အထိမ်းအမှတ်ပွဲများ တစ်မြို့လုံးနီးပါး ပြုလုပ်လျှက်ရှိနေသည်။\nနေပြည်တော် ဥတ္တရသီရိမြို့နယ်တွင် အပြီးသတ်မဲစာရင်းများ ရေတွက်လျှက်ရှိပြီး လောလောဆယ်တွင် NLDပါတီမှ ဦးမင်းသူမှ အသာရလျက်ရှိကြောင်း သိရှိရသည်။\nဧပြီ ၁ ၁၈:၁၅ နာရီ\n၁) နွားရဲတောတွင် NLD ၂၅၄မဲ ၊ ပြည်ခိုင်ဖြိုး ၅ မဲ၊ တစည ၅ မဲ။\n၂) အောင်သာတွင် NLD ၁၉၈ မဲ၊ ပြည်ခိုင်ဖြိုး ၈၃ မဲ၊ တစည ၅ မဲ။\n၃) ထန်းစင်မြောက်တွင် NLD ၄၆၅ မဲ၊ ပြည်ခိုင်ဖြိုး ၈၂ မဲ၊ တစည ၁၆ မဲ။\n၄) ထန်းစင်တောင်တွင် NLD ၂၇၂ မဲ၊ ပြည်ခိုင်ဖြိုး ၃၃ မဲ၊ တစည ၃ မဲ။\n၅) ဗူးသီးကျင်းတွင် NLD ၁၅၇ မဲ၊ ပြည်ခိုင်ဖြိုး ၃၃ မဲ၊ တစည ၂ မဲ။\n၆) ရိုးမတွင် NLD ၃၅ မဲ၊ ပြည်ခိုင်ဖြိုး ၆၃ မဲ။\n၇) မြို့ပေါ် မဲရုံ ၂ တွင် NLD ၆၁၉ မဲ၊ ပြည်ခိုင်ဖြိုး ၁၆၇ မဲ၊ တစည ၁၉ မဲ။\n၈) ဖက်ခူးတွင် NLD ၁၄၉ မဲ၊ ပြည်ခိုင်ဖြိုး ၂၆မဲ၊ တစည ၂ မဲ။\n၉) မက္ခရာတွင် NLD ၂၇၁ မဲ၊ ပြည်ခိုင်ဖြိုး ၄၉ မဲ၊ တစည ၂ မဲ။\n၁၀) အုတ်တွင်းတွင် NLD ၄၄၈ မဲ၊ ပြည်ခိုင်ဖြိုး ၅၀ မဲ၊ တစည ၅ မဲ။\n၁၁) စိမ့်စမ်းကုန်းတွင် NLD ၄၃၂ မဲ၊ ပြည်ခိုင်ဖြိုး ၂၉၄ မဲ၊ တစည ၂၈ မဲ။\n၁၂) မြို့ပေါ် မဲရုံ ၇ တွင် NLD ၂၉၅ မဲ၊ ပြည်ခိုင်ဖြိုး ၆၅ မဲ၊ တစည ၁၁ မဲ။\n၁၃) မြို့ပေါ် မဲရုံ ၈ တွင် NLD ၂၉၇ မဲ၊ ပြည်ခိုင်ဖြိုး ၉၉ မဲ၊ တစည ၃၂မဲ။\nရေတွက်ပြီးမဲစာရင်းများအရ ပြင်ဦးလွင်မဲဆန္ဒနယ်တွင် NLD ပါတီက USDP ပါတီအား မဲပေါင်းနှစ်သောင်းကျော်ဖြတ်ထားပြီဟု သိရသည်။\nဧပြီ ၁ ၁၈:၀၅ နာရီ\nမရမ်းကုန်းတစ်မြို့နယ်လုံး ကြိုတင်မဲ စုစုပေါင်းမှာ NLD ၉၁ မဲ၊ ပြည်ခိုင်ဖြိုး ၄၂၇မဲ၊ အမျိုးသားဒီမိုကရေစီအင်အားစု ၁၈မဲ၊ အမျိုးသားဒီမိုကရေစီပါတီသစ် ၄မဲ၊ ဇောတိက ဦးခင်လှိုင်(တစ်သီးပုဂ္ဂလ) ၂မဲ ဖြစ်ပါသည်။\nလက်ရှိအနေအထားအရ မြောင်းမြမြို့ပေါ်မဲရုံ (၁၂)တွင် မဲရုံအများစု၌ ကြံ့ခိုင်ရေးအမတ်လောင်း ဒေါက်တာဖြိုးကိုကိုတင့်ဆန်းသည် NLD မှ ဦးမန်းဂျော်နီအား မဲအပြတ်အသတ်ဖြင့် ရှုံးနိမ့်လျှက်ရှိကြောင်းသိရသည်။\nဧပြီ ၁ ၁၇:၅၉ နာရီ\nပဲခူးတိုင်း သနပ်ပင်မြို့ ဘူတာပိုင်းမဲရုံတွင် NLD က ၅၄၇ မဲဖြင့် အနိုင်ရရှိခဲ့ပြီး ပြည်ခိုင်ဖြိုးက ၁၅၀မဲ၊ တစညက ၂၄ မဲရရှိခဲ့ကာ ပယ်မဲ ၃၇ မဲ ဖြစ်ကြောင်း သိရပါသည်။\n၂ ရပ်ကွက် မဲရုံတွင် NLD ၆၀၉ မဲ၊ ပြည်ခိုင်ဖြိုး ၅၂ မဲ၊\n၃ ရပ်ကွက် မဲရုံ ၁ တွင် NLD ၅၅၅ မဲ၊ ပြည်ခိုင်ဖြိုး ၁၆ မဲ၊\n၂ ရပ်ကွက် မဲရုံ ၂ တွင် NLD ၇၂၃ မဲ၊ ပြည်ခိုင်ဖြိုး ၁၂၄ မဲ၊\n၅ ရပ်ကွက် မဲရုံတွင် NLD ၄၉၁ မဲ၊ ပြည်ခိုင်ဖြိုး ၆၄ မဲ၊\n၆ ရပ်ကွက် မဲရုံတွင် NLD ၆၃၆ မဲ၊ ပြည်ခိုင်ဖြိုး ၃၄ မဲ၊\n၈ ရပ်ကွက် မဲရုံတွင် NLD ၅၂၀ မဲ၊ ပြည်ခိုင်ဖြိုး ၇၃ မဲ၊\n၉ ရပ်ကွက် မဲရုံတွင် NLD ၅၁၂ မဲ၊ ပြည်ခိုင်ဖြိုး ၅၃ မဲ၊\n၁၃ ရပ်ကွက် မဲရုံတွင် NLD ၁၁ မဲ၊ ပြည်ခိုင်ဖြိုး ၂၈၆ မဲ၊\n၁၁ ရပ်ကွက် မဲရုံတွင် NLD ၂၃၇ မဲ၊ ပြည်ခိုင်ဖြိုး ၅၀ မဲ၊\n၁၆ ရပ်ကွက် မဲရုံတွင် NLD ၃၆၈ မဲ၊ ပြည်ခိုင်ဖြိုး ၄၇ မဲ၊\nဧပြီ ၁ ၁၇:၄၉ နာရီ\nစာဗူးတောင်းမဲရုံ ၁ တွင် NLD ၁၁၅၀မဲ၊ ပြည်ခိုင်ဖြိုး ၄၀၀မဲ၊\nဟိုင်းကူးကျေးရွာမဲရုံတွင် NLD ၇၆၆မဲ၊ ပြည်ခိုင်ဖြိုး ၁၉၃မဲ၊\nဒရယ်ဗိုလ်မဲရုံတွင် NLD ၁၃၈၉မဲ၊ ပြည်ခိုင်ဖြိုး ၂၈၃မဲ၊\nစခန်းကြီးမဲရုံတွင် NLD ၇၂၇မဲ၊ ပြည်ခိုင်ဖြိုး ၆၀မဲ၊\nဇရပ်ကွင်းမဲရုံတွင် NLD ၁၄၆၉မဲ၊ ပြည်ခိုင်ဖြိုး ၄၀၀မဲ၊\nကျွန်းကလေးမဲရုံ (၁) တွင် NLD ၁၃၃၂မဲ၊ ပြည်ခိုင်ဖြိုး ၁၀၆မဲ၊\nဂွေးတောက်မဲရုံတွင် NLD ၆၁၈မဲ၊ ပြည်ခိုင်ဖြိုး ၃၆၂မဲ၊\nလှေလှော်အင်းမဲရုံ (၁)တွင် NLD ၃၉၈မဲ၊ ပြည်ခိုင်ဖြိုး ၉၈မဲ၊\nစာဗူးတောင်းမဲရုံ ၂ တွင် NLD ၅၆၃မဲ၊ ပြည်ခိုင်ဖြိုး ၂၈၉မဲ၊\nဥယျာဉ်ဝမဲရုံတွင် NLD ၇၆၆မဲ၊ ပြည်ခိုင်ဖြိုး ၁၉၃မဲ၊\nကျွန်းကုန်းမဲရုံတွင် NLD ၆၄၅မဲ၊ ပြည်ခိုင်ဖြိုး ၁၃၇မဲ၊\nမြို့မမဲရုံ ၁ တွင် NLD ၉၅၁မဲ၊ ပြည်ခိုင်ဖြိုး ၂၅၁မဲ၊\nသာယာကုန်းမဲရုံတွင် NLD ၄၀၃မဲ၊ ပြည်ခိုင်ဖြိုး ၁၀၃မဲ၊\nမက်လပ်မဲရုံတွင် NLD ၈၁၂မဲ၊ ပြည်ခိုင်ဖြိုး ၅၄၅မဲ၊\nဖောင်ကြီးမင်းကုန်းမဲရုံတွင် NLD ၆၃မဲ၊ ပြည်ခိုင်ဖြိုး ၁၁၂၆မဲ၊\nမင်းလွင်ကုန်းဆေးတပ်မဲရုံတွင် NLD ၂၆မဲ၊ ပြည်ခိုင်ဖြိုး ၂၀၉မဲ၊\nရေဦး၊ တန့်ဆည်၊ ကန့်ဘလူ၊ ကျွန်းလှ အမျိုးသားလွှတ်တော် မဲဆန္ဒနယ်မြေတွင် အမျိုးသား ဒီမိုကရေစီအဖွဲ့ချုပ်မှ အမျိုးသားလွှတ်တော် ကိုယ်စားလှယ်လောင်း ဒေါက်တာ မြင့်နိုင် မဲအပြတ်အသတ်ဖြင့် အနိုင်ရရှိခဲ့ကြောင်း သိရပါသည်။\nပဲခူးတိုင်း သနပ်ပင်မြို့နယ် ဘုရားကြီးပိုင်း ရပ်ကွက်တွင် NLD ၁၀၁၄၊ ပြည်ခိုင်ဖြိုး ၁၈၀၊ တစည ၈၆၊ ပယ်မဲ ၃၃ မဲ၊ ပျောက်မဲ ၁ မဲ တို့ဖြင့် NLD ပါတီမှ အနိုင်ရရှိကြောင်း သိရသည်။\nဖျာပုံမြို့ပေါ် မဲရုံအားလုံးတွင် ၁၃ ရပ်ကွက်မှအပ မှ အပ ကျန်ရပ်ကွက် အားလုံးတွင် NLD က အနိုင်ရရှိကြောင်း သိရသည်။\nဖျာပုံ၊ ဒေးဒရဲ အမျိုးသားလွှတ်တော် မဲဆန္ဒနယ် အမှတ် ၁၀ အတွက် မြို့ပေါ်ရပ်ကွက်အားလုံးတွင် ၁၃ ရပ်ကွက်မှ အပ အားလုံးတွင် NLD က အနိုင်ရရှိကြောင်း သိရသည်။ ဖျာပုံမြို့ပေါ်တွင် ရပ်ကွက် ၁၉ ရှိရာ၌ ၁၈ ခုတွင် အနိုင်ရှိခဲ့ခြင်းဖြစ်သည်။ ရှုံနိမ့်သော ၁၃ ရပ်ကွက်တွင် ခလရ ၉၈ တပ်နယ်မြေဖြစ်သည်။ ဖျာပုံမြိ်ု့နယ်အတွင်းရှိ ရွာ ၄၀ ခန့်တွင်လည်း NLD က အားလုံးနီးပါးတွင် အနိုင်ရရှိကြောင်း သတင်းရရှိပါသည်။\nမရမ်းကုန်းမြို့နယ်မဲဆန္ဒနယ်တွင် NLD ကိုယ်စားလှယ်လောင်း ဒေါက်တာဒေါ်မေ၀င်းမြင့်သည် ရပ်ကွက်အမှတ်(၆) မဲရုံ (၁)၊ (၂)၊ (၃) တို့တွင် မဲရာခိုင်နှုန်း ၇၀ ကျော်ဖြင့် အနိုင်ရရှိခဲ့ကြောင်း သိရသည်။\nတနင်္သာရီတိုင်း ၊ ကျွန်းစု မဲဆန္ဒနယ်၌\n၁) ရေကန်တော် ကျေးရွာအုပ်စု၌ NLD က ၆၉ မဲ၊ ပြည်ခိုင်ဖြိုး ၂ မဲနှင့် ပယ်မဲ ၉ မဲ။\n၂) ရေကန်တောင် ကျေးရွာအုပ်စု စကာကီ ကျေးရွာတွင် NLD ၁၂၁ မဲ၊ ပြည်ခိုင်ဖြိုး ၁၄ မဲနှင့် ပယ်မဲ ၄ မဲ။\n၃) ကဘင်းကျေးရွာအုပ်စု မကာကျေးရွာတွင် NLD ၁၄ မဲ၊ ပြည်ခိုင်ဖြိုး ၅၀မဲ။\n၄) မယ်ဒေါကျေးရွာအုပ်စု ရွှေဒုကျေးရွာတွင် NLD ၉၃ မဲ၊ ပြည်ခိုင်ဖြိုး ၁၆ မဲနှင့် ပယ်မဲ ၁၂ မဲ။\n၅) ရေမြစ်ကြီးကျေးရွာ အုပ်စု ဇာရောကျေးရွာတွင် NLD ၁၈၉ မဲ၊ ပြည်ခိုင်ဖြိုး ၆၂ မဲနှင့် ပယ်မဲ ၉ မဲ။\n၆) ရေမြစ်ကြီး ကျေးရွားအုပ်စု ဆင်ခေါင်းအော် ကျေးရွာတွင် NLD ၂၂ မဲ၊ ပြည်ခိုင်ဖြိုး ၃၁ မဲနှင့် ပယ်မဲ ၁ မဲ။\n၇) မယ်ဒေါ ကျေးရွာအုပ်စု ချောင်းကြီးကို ကျေးရွာတွင် NLD ၂၇၆ မဲ၊ ပြည်ခိုင်ဖြိုး ၆၉၊ ပယ်မဲ ၁၅။\n၈) ကျွဲကူးကျေးရွာ အုပ်စု ကျွဲကူးရွာတွင် NLD ၃၂၄ မဲ၊ ပြည်ခိုင်ဖြိုး ၃၀ မဲ၊ ပယ်မဲ ၁၉ မဲ။\n၉) ၀ဲကြောကျေးရွာအုပ်စု ၀ဲကြောကျေးရွာတွင် NLD ၁၈၂ မဲ၊ ပြည်ခိုင်ဖြိုး ၂၂ မဲ။\nစုစုပေါင်း NLD က ၁၃၉၀ မဲဖြင့် အနိုင်ရရှိလျက်ရှိ။\nဧပြီ ၁ ၁၇:၄၀ နာရီ\nပွင့်ဖြူမြို့နယ် ကုလားကုန်းရွာတွင် ၁၄၉၊ မင်းတဲကုန်းတွင် ၁၆၂၊ ရွာသာကြီးတွင် ၅၇၆၊ ပုတီးကုန်းတွင် ၂၃၄၊ ထန်းတောတွင် ၂၀၄၊ ကျွဲခြံတွင် ၃၇၈၊ နဘဲကုန်းတွင် ၁၆၆၊ ဥယျာဉ်ကျစ်တွင် ၆၁၉၊ ရွှေဘိုရွာသစ်တွင် ၃၄၉ ၊ညောင်ပင်ရွာတွင် ၄၀၀၊ မင်းရွာတွင် ၃၅၉၊ သစ်ချိုကုန်းတွင် ၉၄၊ ရွာသစ်တွင် ၂၃၇၊ ရွာသစ်ကုန်းတွင် ၃၆၁၊ ကျောင်းကုန်းကြီး (၁) တွင် ၃၄၅၊ ကျောင်းကုန်းကြီး (၂)တွင် ၆၀၉၊ ကျောင်းကုန်းကြီး(၃)တွင် ၇၆၁ မဲတို့ဖြင့် NLD ပါတီက အနိုင်ရရှိထားကြောင်း သိရသည်။\n1 April 2012 5:36 PM\nပခုက္ကူမြို့ တပ်မ ၁၀၁၊ မဲရုံတွင် NLD ၆၇၀ မဲ၊ ပြည်ခိုင်ဖြိုး ၃၀ မဲ၊ ခလရ ၂၅၉ မဲရုံတွင် NLD ၂၆၉ မဲ၊ ပြည်ခိုင်ဖြိုး ၂၃ မဲ\n1 April 2012 5:33 PM\nပဲခူးတိုင်း သနပ်ပင်မြို့ရှိ ငါးချဉ်ပိုင်းရပ်ကွက်တွင် NLD က ၆၄၃ မဲ ဖြင့် အနိုင်ရရှိခဲ့ပြီး ပြည်ခိုင်ဖြိုးပါတီက ၆၁ မဲ၊ တစညက ၁၅ မဲ ရရှိခဲ့ပြီး ပယ်မဲ ၃၇ မဲ ရှိခဲ့ကြောင်း သိရပါသည်။\n1 April 2012 5:32 PM\nဝါးခယ်မမြို့နယ်ရှိ ထော်ကနွတ်ရွာမဲရုံတွင် NLD ၂၇၀မဲ၊ ပြည်ခိုင်ဖြိုး ၄၀မဲ၊ တစညပါတီ ၂၉၊ ခေတ်သစ်ပြည်သူ့ပါတီ ၅မဲ၊ ကြက်တညင်ရွာမဲရုံတွင် NLD ၆၉မဲ၊ ပြည်ခိုင်ဖြိုး ၆၈မဲ၊ တစညပါတီ ၇မဲ၊ ခေတ်သစ်ပြည်သူ့ပါတီ ၀မဲ၊ ရွာလည်မဲရုံတွင် NLD ၇၆၄မဲ၊ ပြည်ခိုင်ဖြိုး ၈၀မဲ၊ တစညပါတီ ၅၆မဲ၊ ခေတ်သစ်ပြည်သူ့ပါတီ ၅မဲ၊ ဖိုးသာခွေးရွာမဲရုံတွင် NLD ၄၉၁မဲ၊ ပြည်ခိုင်ဖြိုး ၁၂၃မဲ၊ ကနစိုးကုန်းရွာမဲရုံတွင် NLD ၈၈၂မဲ၊ ပြည်ခိုင်ဖြိုး ၁၀၈မဲ၊ ခွေးလေး(ရှမ်းကုန်း)ရွာမဲရုံတွင် NLD ၃၂၁မဲ၊ ပြည်ခိုင်ဖြိုး ၄၁မဲ၊ တစညပါတီ ၂၀မဲ၊ ခေတ်သစ်ပြည်သူ့ပါတီ ၆မဲ၊ ဘဲချောင်းရွာမဲရုံတွင် NLD ၄၄၃မဲ၊ ပြည်ခိုင်ဖြိုး ၅၃မဲ၊ တစညပါတီ ၄မဲ၊ ခေတ်သစ်ပြည်သူ့ပါတီ ၁မဲ၊ စာရေးကုန်းရွာမဲရုံတွင် NLD ၇၅၁မဲ၊ ပြည်ခိုင်ဖြိုး ၁၅၇မဲ၊ အောက်သက်ကယ်ရွာမဲရုံတွင် NLD ၇၂၅မဲ၊ ပြည်ခိုင်ဖြိုး ၃၇၁မဲ၊ တစညပါတီ ၇၅မဲ၊ ခေတ်သစ်ပြည်သူ့ပါတီ ၁၃မဲ၊ ဇုက္ကနိကျေးရွာမဲရုံတွင် NLD ၂၁၂မဲ၊ ပြည်ခိုင်ဖြိုး ၁၃၄မဲ၊ တစညပါတီ ၁၇မဲ၊ ခေတ်သစ်ပြည်သူ့ပါတီ ၇မဲ၊\n1 April 2012 5:28 PM\nနွားထိုးကြီးမြို့နယ်အတွင်း မဲရရှိမှု အခြေအနေ ၁) တောတန်းကြီးရွာတွင် NLD ၈၁ မဲ၊ ပြည်ခိုင်ဖြိုး ၁၆ မဲ၊ တစည ၁ မဲ။\n၂) ရပ်ကွက် အမှတ်(၄) မဲရုံ (၁) တွင် NLD ၁၈၉ မဲ၊ ပြည်ခိုင်ဖြိုး ၂၆ မဲ၊ တစည ၆ မဲ။\n၃) ရပ်ကွက် အမှတ်(၄) မဲရုံ (၂) တွင် NLD ၄၈၈၊ ပြည်ခိုင်ဖြိုး ၁၂၂၊ တစည ၂၃။\n၄) ရပ်ကွက် အမှတ်(၅) မဲရုံတွင် NLD ၂၂၉ မဲ၊ ပြည်ခိုင်ဖြိုး ၂၉ မဲ၊ တစည ၃ မဲ။\n၅) အောင်ပန်းကုန်း ရွာတွင် မဲပေးသူ ၅၀၀ ကျော်ရှိသည့်အနက် NLD က ၄၂၀မဲ ရရှိပြီး အနိုင်ရရှိ။\n၆) ဗောဓိကုန်းရွာတွင် NLD ၁၇၂မဲ၊ ပြည်ခိုင်ဖြိုး ၆၄ မဲ၊ တစည ၆ မဲ။\n၇) မြေခြားရွာတွင် NLD ၁၅၀ မဲ၊ ပြည်ခိုင်ဖြိုး ၄၁ မဲ၊ တစည ၃ မဲ။\n၈) သဲတောရွာတွင် NLD ၈၀ မဲ၊ ပြည်ခိုင်ဖြိုး ၅၁ မဲ၊ တစည ၃ မဲ။\n၉) ထနောင်းပင်လဲရွာတွင် NLD ၁၄၃ မဲ၊ ပြည်ခိုင်ဖြိုး ၆၂ မဲ၊ တစည ၆ မဲ။\n1 April 2012 5:24 PM\nပခုက္ကူမြို့နယ်တွင် အမျိုးသားဒီမိုကရေစီအဖွဲ့ချုပ်မှ ပြည်သူ့လွှတ်တော် ကိုယ်စားလှယ်လောင်း ဦးပိုက်ကို အနိုင်ရရှိခဲ့ကြောင်း သိရသည်။\n1 April 2012 5:23 PM\nတန့်ယန်းမြို့နယ်အမှတ် ၁ ရပ်ကွက်မဲရုံတွင် NLD အနိုင်ရရှိကြောင်း မဲစာရင်းမထွက်မီ သိရှိရပြီဖြစ်သည်။\n1 April 2012 5:22 PM\nဒဂုံဆိပ်ကမ်းမြို့နယ် မဲရုံ ၂၆ ရုံတွင် NLD ပါတီက အနိုင်ရရှိထားပြီဖြစ်ကြောင်းသိရသည်။\n1 April 2012 5:17 PM\nမင်္ဂလာတောင်ညွန့်မြို့နယ် ကန်တော်လေးတောင်ရပ်ကွက် NLD ၇၅၄မဲ၊ ပြည်ခိုင်ဖြိုး ၂၉ မဲ၊ ရေတွင်းကုန်းမဲရုံ အမှတ် ၂ တွင် NLD ၁၄၆၀မဲ၊ ပြည်ခိုင်ဖြိုး ၂မဲ၊ မဲရုံအမှတ် ၄ တွင် NLD ၄၆၁မဲ၊ ပြည်ခိုင်ဖြိုး ၂၇မဲ၊ မဲရုံအမှတ် ၅ တွင် NLD ၃၆၂မဲ၊ ပြည်ခိုင်ဖြိုး ၂၂မဲ၊ မဲရုံအမှတ် ၇ တွင် NLD ၄၀၃မဲ၊ ပြည်ခိုင်ဖြိုး ၄၃မဲ၊\n1 April 2012 5:16 PM\nကော့မှူးမြို့နယ် မဲဆန္ဒနယ်ရှိ မဲရုံ စုစုပေါင်း ၃၀ လုံးတွင် ဒေါ်အောင်ဆန်းစုကြည် အနိုင်ရရှိခဲ့ကြောင်း သိရသည်။\n1 April 2012 5:14 PM\nဝါးခယ်မမြို့နယ်ရှိ နောက်ဆုံးသတင်းများ ဆေးရုံမဲရုံတွင် NLD ၆၅၇မဲ၊ ပြည်ခိုင်ဖြိုး ၁၀၉မဲ၊ တစညပါတီ ၁၇မဲ၊ ခေတ်သစ်ပြည်သူ့ပါတီ ၃မဲ၊ ဈေးမဲရုံတွင် NLD ၂၄၈မဲ၊ ပြည်ခိုင်ဖြိုး ၇မဲ၊ တစညပါတီ ၃မဲ၊ ခေတ်သစ်ပြည်သူ့ပါတီ ၃မဲ၊\n1 April 2012 5:13 PM\nပွင့်ဖြူမြို့နယ် NLD ၅၄၆ ၊ ဗောဓိကုန်း တွင် ၂၂၈ ၊ ဆည်တော်တွင် ၆၀၇ ၊ ကြီးအုံကြီးဝ တွင် ၁၅၇၊ ညောင်ကုန်း ၁၅၅ ၊ မကျည်းအုံ တွင် ၄၂၅၊ မကျည်းကုန်း ၁၂၆၊ အနောက်ပိုင်း ရပ်ကွက်တွင် ၅၄၅ ၊ အင်းကုန်းတွင် ၂၃၇ မဲတို့ဖြင့် NLD ပါတီက အနိုင်ရရှိထားကြောင်း သိရသည်။ ပွင့်ဖြူမြို့နယ်တွင် ပျမ်းမျှ ၇၅ ရာခိုင်နှုန်းဖြင့် အနိုင်ရရှိမည် ဟု NLD ပါတီက ခန့်မှန်းထားကြောင်း သိရှိရသည်။\n1 April 2012 5:12 PM\nပဲခူးတိုင်း သနပ်ပင်မြို့ သနပ်ပင် အောက်စု ရပ်ကွက်မဲရုံတွင် NLD ၅၂၉ မဲ၊ ပြည်ခိုင်ဖြိုး ၁၁၂ မဲ၊ တစည ၇ မဲနှင့် ပယ်မဲ ၄၁ မဲ။\n1 April 2012 5:11 PM\nလက်ပံတန်းမြို့နယ်အမျိုးသားဒီမိုကရေစိအဖွဲ့ချုပ်မှ ရရှိသောအချက်အလက်များအရ ကျေးရွာ(၂၀)တွင် မဲအပြတ်အသတ်ဖြင့် အနိုင်ထားပြီးဖြစ်ကြောင်းသိရသည်။ အသေးစိတ်အချက်အလက်များအား မကြာမီအချိန်အတွင်း ဆက်လက်ဖော်ပြပေးပါမည်။\n1 April 2012 5:08 PM\nပုလဲမြို့နယ်နောက်ဆုံးရအခြေအနေ တောသာမဲရုံတွင် NLD ပါတီမှ ၂၀၀ မဲ၊ ပြည်ခိုင်ဖြိုးပါတီမှ ၂၀မဲ၊ ညောင်ပင်သာမဲရုံတွင် NLD ၂၆၄မဲ၊ ပြည်ခိုင်ဖြိုး ၅၈မဲ၊ ပြည်သူ့ဒီမိုကရေစီပါတီ ၂ မဲ၊ ပယ်မဲ ၈မဲ ရှိုးမဲရုံတွင် NLD ၂၃၁မဲ၊ ပြည်ခိုင်ဖြိုး ၂မဲ၊ ကိုကိုကုန်းမဲရုံတွင် NLD ၁၃၈မဲ၊ ပြည်ခိုင်ဖြိုး ၁၀၃မဲ၊ ကြို့ပင်မဲရုံတွင် NLD ၁၅၅မဲ၊ ပြည်ခိုင်ဖြိုး ၆၄မဲ၊\n1 April 2012 5:06 PM\n၀ါးခယ်မမြို့နယ် ပတ္တမြားရပ်ကွက် မဲရုံတွင် NLD ၂၀၃ ၊ ပြည်ခိုင်ဖြိုး ၃၇ ၊ တစည ၁၃၊ ခေတ်သစ်ပြည်သူ့ပါတီ ၀ အလယ်ကွင်းရွာ NLD ၂၄၅ ၊ ပြည်ခိုင်ဖြိုး ၇၃၊ တစည ၂၇၊ ခေတ်သစ်ပြည်သူ့ပါတီ ၀ တလိုင်းစုရွာ NLD ၃၅၅၊ ပြည်ခိုင်ဖြိုး ၂၆၂၊ တစည ၄၇ ၊ ခေတ်သစ်ပြည်သူ့ပါတီ ၁၀\n1 April 2012 5:05 PM\nမကွေးတိုင်း ရွာသစ်ကြိုရပ်ကွက်ရှိ မဲရုံအမှတ် (၃) တွင်းအမျိုးသား ဒီမိုကရေစီ အဖွဲ့ချုပ်က ၁၃၅ မဲ ဖြင့် အနိုင်ရရှိခဲ့ပြီး ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီက ၁၂ မဲ၊ အမျိုးသားဒီမိုကရေစီ အင်အားစုပါတီ ၃ မဲ ၊ တိုင်းရင်းသား စည်းလုံးညီညွတ်ရေး ပါတီက ၁မဲ ရရှိခဲ့ပြီး ပယ်မဲ ၅ မဲ ရှိခဲ့ပါသည်။ ပယ်မဲ ၅ မဲအနက် ၄ မဲမှာ အမျိုးသား ဒီမိုကရေစီ အဖွဲ့ချုပ်ကို မဲပေးထားသည့် မဲလက်မှတ်များ ဖြစ် ကြောင်း သိရပါသည်။\n1 April 2012 5:04 PM\nတန့်ယန်မြို့နယ် အမှတ် ၄ ရက်ကွက် မဲရုံ မဲစုစုပေါင်း ၇၅၀။ ပယ်မဲ ၄၆ မဲ၊ NLD ၃၄၄ မဲ၊ USDP ၂၀၂ မဲ၊ ရှမ်း ၁၃၂ မဲ၊ လားဟူ ၁၆မဲ ၊ ကိုးကန့် ၁၀။\n1 April 2012 5:03 PM\nပုသိမ်မြို့ ၃ ရပ်ကွက်ရှိ မဲရုံအမှတ် (၉)တွင် အမျိုးသား အမျိုးသား ဒီမိုကရေစီ အဖွဲ့ချုပ်က ၂၀၂ မဲ ဖြင့် အနိုင်ရရှိခဲ့ပြီး ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီက ၁၀၇ မဲ၊ အမျိုးသားဒီမိုကရေစီ အင်အားစုပါတီ ၈ မဲ ရရှိခဲ့ပြီး ပယ်မဲ ၃ မဲရှိခဲ့ကြောင်း သိရပါသည်။\nလှည်းကူးမြို့နယ်၊ ဈေးကြီးရပ်ကွက် မ\nကဲ အဘ တော့ ပင်ပန်းသွားပြီ တော်ပြီ ။\nနှုတ်ဆက်စကားအနေနှင့် အယင် Comment လေးပဲ\nပြန်ပြောခဲ့မယ် နော် ။\n” သူငယ်ချင်းရေ ၊ စိတ်ပူမနေစမ်းပါနှင့်\nငါကဖြင့် စိတ်ကို မဝင်စားဘူး ။ အကွက်တွေက ရိုးလွန်းလို့ ။\nအမှန်က အမေစု ကို လွှတ်တော်ထဲကို ဆွဲခေါ်ချင်နေတာ\nသူတို့ဖက်က တပိုင်း မဟုတ်ဘူး ၊ နှစ်ပိုင်းလောက်ကို သေနေတာ ။\n( ၁ ) သူတို့ရဲ့ Legitimacy ကို နိုင်ငံတကာက Endorse လုပ်မှာ ။\n( ၂ ) အမေစုက Endorse လုပ်ပေးမှ သာ Sanction တွေက Lift မှာ ။\nအဲဒီ Sanction တွေ ရှိနေသရွေ့ ဒီတိုင်းပြည်ကို ချမ်းသာ တိုးတက်အောင်\nဘယ်လိုမှ ဆက်လုပ်လို့ မရတော့ဘူး ဆိုတာ သူတို့သိနေပြီ ၊ လည်ပင်းလည်း အစ်နေပြီလေ ။\nပိုဆိုးတာက ဟိုဘက်ကပိတ်လေ ဒီဘက်က တရုတ်ကြီးကျွန်ဖြစ်လေ နှင့်\nတဖြေးဖြေးနှင့် တိုင်းပြည်က ခြောက်ထဲနီးလာပြီလေ ။\nအမေစု ကိုမှ သူတို့ မခေါ်နိုင်ရင် ၊\nသူတို့ကော တိုင်းပြည်ကော No Way Out ပဲ ။\nစိတ်မပူနှင့် ၊ သူတို့ အမေစု ကို အပါကို စောင့်ခေါ်မှာ ”\nအပေါ်က စာသားလေးတွေကတော့ ၊\nမနက် က ပြောခဲ့တဲ့ စကားလေးပါကွယ် ။\nအမေစု နိုင်မယ်ဆိုတာ သိပြီးသားပါ ။ ရင်မခုန်ခဲ့ပါဘူး ။\nဒါပေမယ့် ၊ အခုမြင်နေရတဲ့ အခင်းအကျင်းက\nLandslide Victory ဖက်ကို ဦးတည်နေပါပြီ ။\n” လှိုက်လှိုက် လဲလဲ ကို ဝမ်းသာမိပါတယ် အမေ ရယ် ”\n” ရင်ထဲကို ၊ ဆို့နင့် မွန်းကျပ် လာတဲ့ အထိပါပဲ ”\nအရီးလတ်ရေ စစ်တပ်နဲ့ နေပြည်တော် နေရာတွေလည်း နိုင်တယ်တဲ့ ..\nNLD အောင်နိုင်မှု မဲစာရင်း …\nဖေ့စ်ဘုတ်မှ ကူးယူ၍ တင်ထားသော ပုံဖြစ်ပါသည်။\nအောက်က လင့်အား နှိပ်၍ ကြည့်ရှုပါရန် ….\nဟုတ်တယ်ကို ထူးဆန်း ရေကျန်တဲ့ နေရာတွေ နိင်တာမထူးဆန်း ပေမဲ့ တပ်နယ်မြေ တွေမှာပါ အပြတ်အသတ် နိင်တာကိုတော့ အံဩမိ သလို အရမ်းလဲ အားတက်မိတယ်။ အနာဂတ် နိင်ငံတော် တည်ဆောက်မှူ့ မှာ တပ်မတော်က အဲဒိ လိုပါဝင် လာတာကိုအရမ်း အံဩဝမ်းသာမိတယ်။\nအဘဖော ပြောသလိုပဲ အခုဟာက ဒေါ်စုရဲ့ NLD နဲ ကြံ့ခိုင်ရေး ပြိုင်နေတာ မဟုတ်တော့ပါဘူး။ လက်တဆုပ်စာ အခွင်ထူးခံ လူတန်းတွေ ကိုတော်လှန် နေတာပါ။\nနေပြည်တော်မှာလည်း NLD ပါတီက ၄ နေရာလုံးအနိုင်ရရှိသွားကြောင်း သတင်းကြားနေရပါတယ်။\nFrom Shwe Myitmakha Media Group\nကျွန်မ လျှော့တွက် လိုက်မိတဲ့ ( NLD အတွက် ရပ်တည်ပေးခဲ့တဲ့) ဝန်ထမ်းတွေ နဲ့ စစ်တပ်က လူတွေ ကို ကျွန်မ နှလုံးသားထဲ ကကို ရို့ကျိုး ပြီး တောင်းပန်ပါတယ်။\nတနည်း အာဏာရှင် ဆန့်ကျင်မှု ကို အတိအလင်းပြနိုင်ခဲ့တဲ့ ပွဲပါ။\nတကယ်တော့ ဒါဟာ အမှောင်ထဲကနေ အလင်းရောင် ကို မြင်လိုက် ကြတဲ့သဘောပါဘဲ။\nအလင်းရောင်ကောင်းကောင်း နဲ့ လေကောင်းလေသန့် ရှိတဲ့ နေရာထဲ ကိုတော့ မရောက်သေးပါဘူး။\nကျွန်မတို့ အားလုံးညီညီညွတ်ညွတ် စည်းစည်းလုံးလုံး နဲ့ ဆက်ကြိုးစားဖို့တွေ အများကြီးရှိပါသေးတယ်။\nဒါဟာ အဲလိုကြိုးစားဖို့ လမ်းစပေါ့။\nBIG CONGRATULATIONS NLD!\nNLD ကလူတွေ စင်ပေါ်ရောက်ပါတော့မယ်။\nကျွန်မတို့ ကတော့ ဘယ်သူဘဲ စင်ပေါ်ရောက်ရောက်၊ အမှားကို ထောက်ပြ ဝေဖန်ဖို့\nစောင့်ကြည့် နေမှာနော။ :D\nစစ်တပ်မဲဆန္ဒနယ်တွေအားလုံးတော့ရှုံးတယ်ပြောတယ် အာအက်(ဖ်)အေ ကအမရဲ့ ..သူတို့ လဲ ဘယ် risk ယူမလဲနော် နားလည်ပေးလိုက်ပါ\nဘယ်သူတွေ စင်ပေါ်ရောက်ရောက် အမှားကို ထောက်ပြရမှာပါ။\nကြောက်လို့သာ နမ်းရ နှုတ်ခမ်းက တာတေလန် ဂျီးစော်ကနံ ဖြစ်တဲ့ နေရာလောက် နိုင်မှာပေါ့ဗျာ\nသွေးထဲမှာစီးနေတာ ရဲရဲနီတဲ့ ခွပ်ဒေါင်းသွေးဗျ\nမခင်လတ် ရယ်လေးစားရပါတယ်။ အစ်မရဲ့အတွေးအခေါ်တွေကိုအားကျမိပါတယ်။\nအခုဝမ်းသာလွန်းလို့ လက်တွေတောင်တုန်နေတယ်။ အော်ဟစ်ပြီးကိုအောင်ပွဲခံချင်တာပါ။\nပြည်သူတွေရဲ့ တုန့်ပြန်မှုက အံ့မခန်းပါပဲ။\nမြန်မာနိုင်ငံတွင် ကျင်းပလျက်ရှိသော ကြားဖြတ်ရွေးကောက်ပွဲတွင် ပြည်သူလူထု၏ ပါဝင်မှုကို အမေရိကန်ပြည်ထောင်စု နိုင်ငံခြားရေးဝန်ကြီး ဟီလာရီကလင်တန် က အသိအမှတ်ပြု ပြောကြားလိုက်ပြီး ပြုပြင်ပြောင်းလဲမှု များအတွက် ကူညီထောက်ပံ့သွားမည်ဖြစ်ကြောင်း ဆက်လက်ပြောဆိုခဲ့သည်။\nMizzima – News in Burmese\nသိက္ခာရှိသော အောင်နိုင်မှုဖြစ်ရန် ဒေါ်အောင်ဆန်းစုကြည် မှာကြား\nလင်းဘိုဘို | ရန်ကုန် (မဇ္ဈိမ) တနင်္ဂနွေနေ့၊ ဧပြီလ ၀၁ ရက် ၂၀၁၂ ခုနှစ် ၂၀ နာရီ ၄၈ မိနစ်\nအမျိုးသားဒီမိုကရေစီအဖွဲ့ချုပ် ကိုယ်စားလှယ်များ ရလဒ်ကောင်းများ ရနေချိန်တွင် သိက္ခာရှိသည့် အောင်နိုင်မှု\n… ဖြစ်စေရန်အတွက် တဘက်အဖွဲ့အစည်းနှင့် ပုဂ္ဂိုလ်များအား ထိခိုက်နိုင်သည့် အပြောအဆို၊ အမူအယာ၊ အလုပ်အကိုင်များ မပြုလုပ်ရန် အဖွဲ့ချုပ်ပါတီဝင်များကို ဒေါ်အောင်ဆန်းစုကြည်က မှာကြားလိုက်သည်။\nဒေါ်အောင်ဆန်းစုကြည် အမည်ဖြင့် အမျိုးသားဒီမိုကရေစီအဖွဲ့ချုပ် ကိုယ်စားပြု၍ ယနေ့ညပိုင်း လက်မှတ်ရေးထိုး ထုတ်ပြန်လိုက်သည့် အဆိုပါ မှာကြားချက် အပြည့်အစုံမှာ အောက်ပါအတိုင်းဖြစ်သည်။\nအမှတ် (၉၇-ခ)၊ အနောက်ရွှေဂုံတိုင်လမ်း\nရက်စွဲ ။ ။ ဧပြီလ ၁ ရက်၊ ၂ဝ၁၂\nယနေ့ ကြားဖြတ်ရွေးကောက်ပွဲ ရလဒ်အရ ပြည်သူလူထု၏ ထောက်ခံမှုကြောင့် အမျိုးသားဒီမိုကရေစီအဖွဲ့ချုပ် ကိုယ်စားလှယ်များ အောင်နိုင်မှုရရှိကြောင်း သတင်းများ တက်နေပါသည်။\nယခုလိုအချိန်မှာ ထောက်ခံသည့် ပြည်သူများနှင့် အမျိုးသားဒီမိုကရေစီအဖွဲ့ချုပ် အဖွဲ့ဝင်များ ပျော်ရွှင်ကြမည်မှာ သဘာဝကျပါသည်။\nသို့သော်လည်း တဖက်အဖွဲ့အစည်းနှင့် ပုဂ္ဂိုလ်များအား စိတ်ထိခိုက်၊ စိတ်မကောင်း ဖြစ်စေနိုင်မည့် အပြောအဆို၊ အမူအယာ၊ အလုပ်အကိုင်များ လုံးဝရှောင်ရှားကြရမည် ဖြစ်ပါသည်။ ပြည်သူ၏ အောင်နိုင်မှုသည် သိက္ခာရှိသော\nအောင်နိုင်မှု ဖြစ်စေရန် အမျိုးသားဒီမိုကရေစီအဖွဲ့ချုပ်ဝင်များအားလုံး အထူးသတိပြုစေလိုပါသည်။\nI didn’t see that comment before.\nThat’s why I posted it asaseparate one.\nI did it again….. :-(\nငဒို့ တိုင်းပြည်ကြီး ပြောင်းလဲ တိုးတက်တော့မှာ သေချာသွားပါပြီကွယ် ။\nသမ္မတ အိုဘားမား မြန်မာ နိုင်ငံသို့ လာရောက်မည် ။\nအမေရိကန် သမ္မတ အိုဘားမား ရဲ့ ခရီးစဉ်များကို\nမြန်မာနိုင်ငံတွင် ကျင်းပသည့် ဧပြီ ၁ ရက် ကြားဖြတ်ရွေးကောက်ပွဲ အပြီးနှင့်\nအမေရိကန်ပြည်ထောင်စုမှ နိုဝင်ဘာ သမ္မတရွေးကောက်ပွဲ မတိုင်မီ ကြားကာလတွင်\nသမ္မတ အိုဘားမား မြန်မာ နိုင်ငံသို့ တရားဝင် နိုင်ငံရေးခရီးစဉ်အဖြစ် လာရောက်မည်ဖြစ်ကြောင်း\nအိမ်ဖြူတော်က ယနေ့ သတင်းထုတ်ပြန် လိုက် သည်။\nကလောမြို့နယ်မှာ NLD မဲအပြတ်အသတ်သာတယ် …….. ပအို့ဝ်ရွာတွေကလွဲလို့ ။ ပအိုဝ်ရွာတွေမှာက PNO ကများတယ်။ ဒါပေမဲ့ မြို့ပေါ်တွေမှာ အပြတ်အသတ်ပဲ …….. နိုင်တယ် ……….. ။\nသမီးလည်း မနေ့ကတည်းက ရင်ခုန်နေသူတွေကိုပြောထားပါတယ် NLD ပြိုင်မယ့် နေရာတိုင်းမှာနိုင်ပါမယ် ဆိုတာကိုလေ ….. အဘ FR ပြောသလိုပါပဲ အမေစုကို လွှတ်တော်ထဲခေါ်ချင်လို့ ဟန်ရေးပြလိုက်တာပါ … ဒါဒို့ရဲ့ပြည် ဒါဒို့ရဲ့မြေပါပဲ ……\nမြန်အောင်သား မှော်ဆရာ CJ တာဝန် ထမ်းဆောင်လိုက်ပါတယ် နော…\nဧရာဝတီတိုင်းဒေသကြီး ၊ ဟင်္သာတခရိုင် ၊ မြန်အောင်မြို့နယ်တွင် ဧပြီ 1 ရက်နေ့၌ ကျင်းပလျှက်ရှိသော ကြားဖြတ်ရွေးကောက်ပွဲ အခြေအနေများကို စုံစမ်းရရှိသမျှ တင်ပြသွားမည် ဖြစ်ပါသည်။\nမြန်အောင်မြို့နယ်တွင် ဦးကျော်မြင့် (NLD)၊ ဒေါက်တာသန်းထွဋ် (ပြည်ခိုင်ဖြိုး)၊ ဦးဝင်းလှိုင် (တဆည)တို့ ၀င်ရောက်ယှဉ်ပြိုင်ခဲ့သည်။\nမဲပေးနှိုင်သူဦးရေ 155400 အတွက် မဲရုံပေါင်း 69 ရုံ ဖွင့်လှစ်ထားရှိပါသည်။\nည ၈ နာရီ အချိန်အထိ ရေတွက်ပြီးစီးသော မဲရုံအရေအတွက် 37 ရူံတွင် NLD မှ ၃၆ နေရာအနိုင်ရရှိနေပြီး ခလရ (၅၁) မဲရုံတွင်မူ ပြည်ခိုင်ဖြိုးပါတီမှ (351)မဲ ၊NLD (10)မဲ၊ တဆည (4)မဲဖြင့် ပြည်ထောင်စုကြံ့ခိုင်ရေးနှင့် ဖွံ့ဖြိုးရေး ပါတီမှ အနိုင်ရရှိခဲ့သည်။\nမြန်အောင်မြို့ ကျိတ္တန်းလမ်းတွင် ဖွင့်လှစ်ထားရှိသော NLD ခရိုင်ရုံးခွဲတွင် ရွေးကောက်ပွဲ အခြေအနေအား ကြော်ငြာဘုတ်ဖြင့် Update လုပ်ဖော်ပြလျှက်ရှိပြီး လာရောက်အားပေးသူများဖြင့် တိုးမပေါက်အောင် စည်ကားလျှက်ရှိနေသည်။လာရောက်အားပေးသူများမှာလဲ တစ်စ တစ်စ ပိုမိုများပြားလျှက်ရှိနေသည်။\nပြည်သူတွေ ဒီလိုပြနိုင်ခဲ့တာကတော့ ဒေါ်အောင်ဆန်းစုကြည် ရဲ့ ရဲရဲဝံ့ဝံ့ ရွေးကောက်ပွဲ ၀င်မယ်ဆိုတဲ့ ဆုံးဖြတ်ချက်ကြောင့်ပါဘဲ။\nကျေးဇူးတင်ပါတယ် ဒေါ်အောင်ဆန်းစုကြည်။ NLD နဲ့ အတိုက်အခံများရဲ့ ကြိုးဆွဲတာကိုလည်း မကခဲ့၊ အစိုးရရဲ့ ကြိုးဆွဲတာကိုလည်း မက ဘဲ တိုင်းပြည်မျက်နှာ တစ်ခု ဘဲ ကြည့်ခဲ့တဲ့ ဒေါ်အောင်ဆန်းစုကြည်ကို ပိုလိုလေးစားခဲ့ရပါတယ်။\nဟုတ်တယ် ရွှေကြည်တို့ဒီတစ်ခေါက်မဲမပေးရလို့။ ပေးရလို့ကတော့ လာထား ခွပ်ဒေါင်းပဲ။\nကြားရတာ သိပ်ပျော်လိုက်တာဗျာ။ အောင်မြင်ကြပါစေ\nညတိုင်း ညတိုင်းတွေးနေမိတယ် ၊ အခုလို အပြောင်းအလဲမျိုးပေါ့လေ ၊\nနိုင်ပြီဆိုတာသိရ မြင်ရတော့ ဘဝင် ဆိုတဲ့ အလုံးကြီးက ဝုန်းကနဲ ကျသွားတယ်၊\nသူတို့ ကြော်ငြာတဲ့ အချိန်ထိတော့ စောင့်ကြည့်ရပါဦးမယ်၊\nမြန်မာနိုင်ငံနဲ့ပတ်သက်ပြီး ကမ္ဘာ့ Media များရဲ့ Latest News များကို\nYahoo က သတင်းခေါင်းစဉ်တွေ စုပေးထားတာပါ.။\nGood luck NLD. I returned from NLD office about 8 p.m. I saw NLD almost win. There were about 20000 peoples in front of that office with great happy . If my country get real democracy, Myanmar will become liked Singapore.\nThe people had spoken.\nThey had given the mandate to NLD and now the people party have to fulfill the duty, to serve the people.\nPeople will have to carry on their support morally, mentally and physically towards NLD.\nWith the will of the people, NLD`s task is to bring in the much needed Rule of Law for Burma.\nAll unjust laws made by the military Junta have to be thrown away.\nI hope people will understand the importance of their continued support for the Lady.\nCongratulation to all Burmese citizens who paid their sweat, blood, lives and deaths for the mother country.\nယှဉ်ပြိုင်ရာ ၄၄ နေရာလုံး NLD နိုင်ပြီ\nမဇ္ဈိမသတင်းဌာန | တနင်္ဂနွေနေ့၊ ဧပြီလ ၀၁ ရက် ၂၀၁၂ ခုနှစ် ၂၂ နာရီ ၄၅ မိနစ်\nဧပြီလ ၁ ရက်နေ့တွင် ကျင်းပပြီးစီးသွားသည့် ကြားဖြတ်ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ် NLD ဝင်ရောက်ယှဉ်ပြိုင်ခဲ့သည့် ပြည်နယ်နှင့်တိုင်းအသီးသီးမှ မဲဆန္ဒနယ် ၄၄ နေရာလုံးတွင် အနိုင်ရရှိသွားကြောင်း NLD ရုံးချုပ်မှ သိရသည်။\nနေပြည်တော် ပုဗ္ဗသီရိမြို့နယ်တွင် ယှဉ်ပြိုင်နေသော အဆိုတော် ဇေယျာသော် အနိုင်ရရှိကြောင်း နောက်ဆုံး သိရပြီးနောက် ၄၄ နေရာလုံး အနိုင်ရရှိသည်ဟု ဆိုနိုင်ခြင်းဖြစ်သည်။\n၄၄ နေရာအနက် ၃၆ နေရာမှာ မဲရေတွက်ပြီးဖြစ်ကာ ကျန် ၈ နေရာတွင် မဲရေတွက်ဆဲဖြစ်သော်လည်း NLD ကိုယ်စားလှယ်လောင်းများက ပြိုင်ဘက်များအား မဲအရေအတွက် အများအပြား အသာဖြင့် ဦးဆောင်ပြီး\nသေချာနေသည့်အတွက် ၎င်းတို့ အနိုင်ရရှိပြီးဖြစ်ကြောင်း ရုံးချုပ်သို့ ဖုန်းဖြင့် သတင်းပို့လာသဖြင့် ယခုကဲ့သို့ ယှဉ်ပြိုင်နေရာအားလုံး အနိုင်ရရှိသည်ဟု ဆိုနိုင်ခြင်းဖြစ်သည်။\nဧပြီလ ၁ ရက်နေ့ ကြားဖြတ်ရွေးကောက်ပွဲတွင် လစ်လပ်နေရာ ၄၈ နေရာ ရှိသည့်အနက် ကချင်ပြည်နယ် မိုးကောင်း၊ ဖားကန့်နှင့် ဗန်းမော်မြို့များတွင် လုံခြုံရေးအကြောင်းပြချက်ဖြင့် ရွေးကောက်ပွဲ မကျင်းပဖြစ်ခဲ့ပေ။ ကျန် ၄၅ နေရာ တွင် NLD က ၄၄ နေရာ ဝင်ရောက် ယှဉ်ပြိုင်ခွင့်ရရှိခဲ့သည်။\nနှစ်ထပ် ရှိ မှ မှတ်မိ မှာ လား သုံး ထပ် ရှိ သွား အောင် ၂၀၁၅ မှာလဲ လာမယ်\nမသိချင်ယောင်ဆောင်နေရင်သာ အသင်တို့ မသိဖြစ်နေတာပါ\nဖျာပုံ၊ ဒေးဒရဲ ( အမျိုးသားလွှတ်တော် ) ဧရာဝတီတိုင်း\nဥတ္တ္တရသီရိ မန္တလေး ( နေပြည်တော် )\nဒက္ခိဏသီရိ မန္တလေး ( နေပြည်တော် )\nကန့်ဘလူ၊ ကျွန်းလှ၊ ရေဦး၊တန့်ဆည် ( အမျိုးသားလွှတ်တော် ) စစ်ကိုင်းတိုင်း\nပုဗ္ဗသီရီ မန္တလေး ( နေပြည်တော် )\nဇဗ္ဗူသီရိ မန္တလေး ( နေပြည်တော် )\nနေရာ ၄၁ နေရာ အနိုင်ရရှိသွားပါကြောင်း\nToday, people of Burma has spoken the loudest voice they have been keeping silent in their hearts for almost three-quarterth the century. Going back to 1990 election, people had demonstrated first time of their wish in the general election; convened by military-run regime. But the result was quickly denied by the iron-gripped regime for no reason which left the regime as one of the most crooked government in the world’s history. The words of ‘democracy’ and ‘Daw Aung San Su Kyi’ are strictly barred from being used in public.\nThe political wind has changed since the dialogue, happened less thanayear ago, between the Nobel Laureate Aung San Su Kyi and the so-called “elected” president and retired general Thein Sein. Since then, Daw Su expressed her personal confidence of the president although she later admitted it is hard to find the free and fair democracy in the foreseeable future. But we need to accept the fact that it isahuge challenge for the current government and its crony to just give up their enormous power, un-touched wealth and near-zero self-criticism they have been enjoying for almost their entire lives.\nThe spread of news of NLD’s by-election landslide victories (yesterday’s result) to the world is thrilling! It is noted an incident of overwhelming votes by the soldiers in favor of National league for Democracy (NLD), inside the Light Infantry Division 101 in Pokkaku, reminds me of the past 1990 election. This is what we call “peoples’ voice”.\nI wonder how the past general election result, that had been tainted with unfair balloting system, will be portrayed by the history.\nI wonder how the current legislative elected members of both “Hluttaws” will be thinking about their future.\nI wonder current 25% military-mandated legislature will be coursed.\nI wonder how the elected Daw Aung San Su Kyi will be allowed in the Hluttaw in shaping the Burma’s 60 millions citizens’ future.\nI wonder how the current quasi-democratic rule will be effected.\nI wonder how the century-long deeply divided ethnic conflicts will be ended.\nI wonder how long we have to wait see the real national reconciliation that has been window-dressed by the past government.\nI wonder how the minority ethnic groups will seek and participate with genuine dialogue with the government of their choice.\nBut I believeaperson like YOU have seen the end of the tunnel that you have long been waiting for.\nYOUR TASK: stay tune with current development of our nation AND find the ways to help your families and friends at your homeland who have been deprived of true value of democratic norms.\nသက်ဆိုင်ရာ မဲဆန္ဒနယ် ကော်မရှင်များမှ နောက်ဆုံးထုတ်ပြန်ချက်များ\nNLD ၆၂၀၉၈ မဲ\nပြည်ခိုင်ဖြိုး ၄၈၀၆၇ မဲ\nဒေါ်မြင့်မြင့်အေး (တစ်သီးပုဂ္ဂလ) ၆၃၇၈ မဲ\nအမျိုးသားနိုင်ငံရေး မဟာမိတ်များ အဖွဲ့ချုပ် ၂၆၅၀ မဲ\nပယ်မဲ ၁၃၇၈၈ မဲ\nခုမှပဲကြားဖူးတယ်.. ပျောက်မဲ ဆိုတာကိုလေ..\ncherry phyu says:\nမနေ့က NLD ကားတစီး အလံတလွင့်လွင့်နဲ့ ဘယ်မဲဆန္ဒနယ်ကပြန်လာလဲမသိဘူးတွေ့လိုက်ရတယ်…ဒါနဲ့ ကားဘေးကဖြတ်သွားတော့ နိုင်လားဆိုတဲ့အဓိပါယ်နဲ့ လက်မထောင်ပြပီးမေးလိုက်တယ်……. ကားပေါ်ကလူ\nတွေအားလုံးလက်မပြန်ထောင်ပြပြီး အသံတိတ်ဖြေသွားကြတယ်..ညနေ 53း0 လောက်ရှိပြီ\nအဲဒီတုန်းထဲက ရင်ထဲကပီတိကမျက်ရည်တောင်ဝဲစေတယ်…. အခုဒီနေ့သတင်းတွေအကုန်သိရတော့\nကြားဖြတ်ရွေးကောက်ပွဲ နေရာ ၄၅ နေရာအနက် ၄၃ နေရာကို အမျိုးသား ဒီမိုကရေစီအဖွဲ့ချုပ်မှ အနိုင်ရရှိခဲ့ပြီး ဖြစ်ကြောင်း သိရ\nMONDAY, 02 APRIL 2012 15:52 (http://news-eleven.com)\nယနေ့မွန်းတည့် အချိန်အထိ သိရှိရသော သတင်းများအရ ကြားဖြတ်ရွေးကောက်ပွဲ ကျင်းပရာ နေရာ ၄၅ နေရာ အနက် နေရာ ၄၃ နေရာကို\nအမျိုးသား ဒီမိုကရေစီအဖွဲ့ချုပ်မှ အနိုင်ရရှိခဲ့ပြီး ဖြစ်ကြောင်း သိရသည်။\nအဆိုပါ အနိုင်ရရှိသည့်နေရာများကို အမျိုးသား ဒီမိုကရေစီအဖွဲ့ချုပ်မှ အတည်ပြုခဲ့ပြီး ဖြစ်ကြောင်းနှင့် အနိုင်ရရှိသည့် နေရာ ၄၃ နေရာနှင့် ကိုယ်စားလှယ် လောင်းများ၏ အမည်ကိုလည်း အမျိုးသားဒီမိုကရေစီအဖွဲ့ချုပ် ရုံးရှေ့ရှိ LED ဆိုင်းဘုတ်တွင် ထုတ်ပြန် ကြေညာလျက်ရှိနေပါသည်။\nယင်း ထုတ်ပြန် ကြေညာချက်များအရ အမျိုးသား ဒီမိုကရေစီ အဖွဲ့ချုပ်အနေဖြင့် ပြည်သူ့လွှတ်တော် မဲဆန္ဒနယ်တွင် (ကြားဖြတ်ရွေးကောက်ပွဲ မကျင်းပနိုင်သော ကချင်ပြည်နယ်အတွင်းရှိ နေရာ သုံးနေရာမှ လွဲ၍) နေရာအားလုံးနီးပါး အနိုင်ရရှိထားကြောင်း သိရပါသည်။\nအမျိုးသား ဒီမိုကရေစီ အဖွဲ့ချုပ် အနိုင်ရရှိထားသော ပြည်သူ့လွှတ်တော် မဲဆန္ဒနယ်များမှာ စစ်ကိုင်းမြို့နယ်၊ ပုလဲမြို့နယ်၊ မင်းကင်းမြို့နယ်၊ လောင်းလုံမြို့နယ်၊ ကျွန်းစုမြို့နယ်၊ တောင်ငူမြို့နယ်၊ ထန်းတစ်ပင် မြို့နယ်၊ သနပ်ပင်မြို့နယ်၊ လက်ပံတန်းမြို့နယ်၊ မကွေးမြို့နယ်၊ ရေစကြိုမြို့နယ်၊ မြိုင်မြို့နယ်၊ ပခုက္ကူမြို့နယ်၊ ပွင့်ဖြူမြို့နယ်၊ ဇမ္ဗူသီရိမြို့နယ်၊ ပုဗ္ဗသီရိမြို့နယ်၊ ဒက္ခိဏသီရိမြို့နယ်၊ ဥတ္တရသီရိမြို့နယ်၊ ကျောက်ပန်းတောင်း မြို့နယ်၊ နွားထိုးကြီးမြို့နယ်၊ မဟာအောင်မြေမြို့နယ်၊ တံတားဦးမြို့နယ်၊ မိတ္ထီလာမြို့နယ်၊ ပြင်ဦးလွင်မြို့နယ်၊ မော်လမြိုင်မြို့နယ်၊ ကော့မှူးမြို့နယ်၊ သုံးခွမြို့နယ်၊ ဒဂုံဆိပ်ကမ်းမြို့နယ်၊ မင်္ဂလာတောင်ညွန့် မြို့နယ်၊ လှည်းကူးမြို့နယ်၊ မရမ်းကုန်းမြို့နယ်၊ ကလောမြို့နယ်၊ ပုသိမ်မြို့နယ်၊ မအူပင်မြို့နယ်၊ မြောင်းမြမြို့နယ်၊ ၀ါးခယ်မမြို့နယ်၊ မြန်အောင်မြို့နယ် အစရှိသည်တို့ ဖြစ်ကြပါသည်။\nအမျိုးသားလွှတ်တော် မဲဆန္ဒနယ်များဖြစ်သည့် စစ်ကိုင်းတိုင်း ဒေသကြီး အမှတ်(၃) မဲဆန္ဒနယ် (ကန့်ဘလူ၊ ကျွန်းလှ၊ ရေဦး၊ တန်ဆည်) ၊ ပဲခူးတိုင်းဒေသကြီး အမှတ် (၇) မဲဆန္ဒနယ် (အုတ်တွင်း-ထန်းတပင်)၊ မကွေးတိုင်းဒေသကြီး အမှတ်(၄) မဲဆန္ဒနယ် (တောင်တွင်းကြီး)နှင့် ဧရာဝတီတိုင်းဒေသကြီး အမှတ် (၁၀) မဲဆန္ဒနယ် (ဖျာပုံ-ဒေးဒရဲ) တို့တွင် အမျိုးသား ဒီမိုကရေစီ အဖွဲ့ချုပ်က အနိုင်ရရှိထားခဲ့ပြီး ဖြစ်ကြောင်းကို အဖွဲ့ချုပ်မှ အတည်ပြုခဲ့ပြီး ဖြစ်ကြောင်း သိရပါသည်။ သို့သော် ရှမ်းပြည်နယ် အမှတ် (၃) မဲဆန္ဒနယ် (လားရှိုး-တန့်ယန်း-မိုင်းရယ်-သိန္ဒီ-ကွမ်းလုံ) ဒေသနှင့် ပတ်သက်၍မူ အဖြေအတိအကျ ထွက်ပေါ်လာခြင်း မရှိသေးပဲ အမျိုးသား ဒီမိုကရေစီ အဖွဲ့ချုပ်က လာရှိုးတွင် အနိုင်ရရှိထားကာ ရှမ်းတိုင်းရင်းသားများ ဒီမိုကရက်တစ်ပါတီက တန့်ယန်းတွင် အနိုင်ရရှိထားကြောင့် ဧပြီ ၂ရက်နေ့ မွန်းလွဲပိုင်း အချိန်အထိ ရရှိသော သတင်းများအရ သိရပါသည်။ ထို့အပြင် အမျိုးသားဒီမိုကရေစီအဖွဲ့ချုပ်မှ ၀င်ရောက် ယှဉ်ပြိုင်ခွင့် မရှိခဲ့သည့် စစ်ကိုင်းတိုင်းဒေသကြီး အမှတ် ၇ မဲဆန္ဒနယ် (ဗန်းမောက်၊ ကောလင်း၊ ၀န်းသို၊ ပင်လယ်ဘူး) တွင် ရှမ်းတိုင်းရင်းသားများ ဒီမိုကရက်တစ်ပါတီက ကောလင်းနှင့် ပင်လယ်ဘူးတွင် အနိုင်ရရှိထားပြီး ပြည်ခိုင်ဖြိုးပါတီက ၀န်းသိုတွင် အနိုင်ရရှိထားကြောင်းသိရသည်။ ဗန်းမောက်မြို့နယ်၏ မဲရလဒ်များနှင့်ပတ်သက်၍မူ စောင့်ဆိုင်းနေရဆဲ ဖြစ်ပါသည်။ ယင်း မဲဆန္ဒနယ်တွင် အမျိုးသား ဒီမိုကရေစီ အဖွဲ့ချုပ်မှ အမျိုးသား လွှတ်တော် ကိုယ်စားလှယ်လောင်း ဦးစောလှိုင်ကို အမည်စာရင်း တင်သွင်းခဲ့သော်လည်း အရည်အချင်း မကိုက်ညီသဖြင့် ပယ်ချခံခဲ့ရပါသည်။\nတိုင်းဒေသကြီးလွှတ်တော် မဲဆန္ဒနယ်များဖြစ်သည့် ပဲခူးတိုင်းဒေသကြီး အမှတ်(၂) မဲဆန္ဒနယ် (က၀-၂) နှင့် ဧရာဝတီတိုင်းဒေသကြီး အမှတ်(၂) မဲဆန္ဒနယ် (ရေကြည်-၂) တို့တွင်လည်း အမျိုးသားဒီမိုကရေစီ အဖွဲ့ချုပ်က အနိုင်ရရှိခဲ့ကြောင်း သိရပါသည်။\nဧပြီလ ၂ ရက်နေ့ နံနက်ပိုင်းက အမျိုးသားဒီမိုကရေစီအဖွဲ့ချုပ် ရုံးရှေ့၌ ဒေါ်အောင်ဆန်းစုကြည်က ပြည်သူလူထုသို့ မိန့်ခွန်း အတိုတစ်ခု ပြောကြားခဲ့ပြီး အဆိုပါမိန့်ခွန်းတွင် အမျိုးသား ဒီမိုကရေစီ အဖွဲ့ချုပ်၏ အောင်နိုင်မှုသည်၊ ပြည်သူလူထု၏ အောင်နိုင်မှုသာ ဖြစ်ကြောင်း၊ ပြည်သူ လူထု၏ ပူးပေါင်း ပါဝင်များကြောင့် ယခုအောင်ပွဲကို ရရှိခဲ့ခြင်းကြောင်း၊ အခြားသော အဖွဲ့အစည်းတွေ စိတ် အနှောက်အယှက်ဖြစ်အောင် မလုပ်သင့်ကြောင်း၊ ယခုအချိန်မှ စတင်ပြီး ငါ နိုင်ပြီဟေ့လို့မတွေးဘဲ ငါတို့ အလုပ်တွေ စလုပ်ရမယ်လို့တွေးရမည် ဖြစ်ကြောင်းနှင့် ခေတ်သစ်ကို စတင် မျှော်လင့် နိုင်မည်ဖြစ်ကြောင်း အစရှိသည်တို့ကို ပြောကြားခဲ့ပါသည်။


သူငယ်ချင်းမိတ်ဆွေ အားလုံးကို သီတင်းကျွတ် လက်ဆောင်ပေးပါရစေ။\nဘာကိုပေးမှာလဲ ဆိုတော့ ကျနော် အရင်တုန်းက ဘာသာပြန်ခဲ့တဲ့ ပုရှကင်ရဲ့ ဝတ္ထုတို တပုဒ်ကို ပေးချင်တာပါ။ တချို့သော သူငယ်ချင်းတွေ ဖတ်ဖူးပြီးသားဖြစ်မှာပါ။\nကျနော် ရုရှားစာတွေဖတ်ရတော့ ဘာသာပြန်ချင်တဲ့ စိတ်တွေ ပေါ်ခဲ့ပါတယ်။ အစဆုံး ဘာသာပြန်ခဲ့တဲ့ ဝတ္ထုတိုလေးတွေမှာ မြန်မာလို မချော့မမွေ့တွေ ဖြစ်ရပါတယ်။ တခါတလေ ဘယ်လို စကားလုံးကို သုံးရမှန်းမသိလည်း ဖြစ်ရပါတယ်။ ရုရှားလို နားလည်ရခက်တာတွေလည်း ပါခဲ့ပါတယ်။ အခု ဘာသာပြန်ကတော့ ကျနော့် ဘဝမှာ ပထမဆုံး ခပ်ရှည်ရှည်ဘာသာပြန်ခဲ့ဖူးတာပါ။ နိုင်ငံခြားဘာသာစကားအနေနဲ့ စထိတွေ့ဖူးတဲ့ ဘာသာစကားက အင်္ဂလိပ်ဘာသာဖြစ်နေပေမယ့် ကျနော့် ဘာသာစပြန်ဖူးတာက ရုရှားဘာသာစကားကနေ ဖြစ်နေပါတယ်။ အခု တင်မယ့် တပုဒ်ကတော့ ကျနော်ကိုယ်တိုင်လည်း အတော်နှစ်သက်တဲ့ ဝတ္ထုတို တပုဒ်ဖြစ်ပါတယ်။\nသီတင်းကျွတ်လပြည့်နေ့မှာ အမှတ်တရရှိတဲ့ ညီလေးမောင်မျိုးအတွက် အထူးလက်ဆောင်ပေါ့။\nခင်မင်ရတဲ့ ညီမငှေး မေမိုး၊ ကိုကြီးဝီ၊ မမဂွိ.... အားလုံးသော မိတ်ဆွေများအတွက် အမှတ်တရ လက်ဆောင်ပါ...\nကျွန်တော်တို့ မြို့ငယ်လေးတစ်ခုမှာ အခြေချခဲ့ပါတယ်။ စစ်တပ်က အရာရှိတွေရဲ့ ဘ၀ကတော့ သိကြတဲ့အတိုင်းပါပဲ။ နံနက်ခင်းမှာ လေ့ကျင့်ခန်းလုပ်မယ်၊ မြင်းစီးသင်မယ်၊ နံနက်စာကို တပ်ရင်းမှုးကြီးဆီမှာပဲဖြစ်ဖြစ်၊ ရေဗရီတွေရဲ့ စားသောက်ဆိုင်မှာပဲဖြစ်ဖြစ် စားကြမယ်။ ညနေခင်းရောက်ရင်တော့ ဖဲကစားကြတော့တာပါပဲ။ အဲဒီမြို့လေးမှာက ရင်းနှီးဖော်ရွေတဲ့အိမ်ကမရှိ၊ မိန်းမပျိုကလည်းမရှိဆိုတော့ ကျွန်တော်တို့တွေက တစ်ယောက်ဆီတစ်ယောက် အချင်းချင်းသွားစုမိကြတော့ စစ်ဝတ်စုံတွေကလွဲပြီး တခြားဘာကိုမှ မတွေ့မမြင်ရသလောက်ပါပဲ။\nကျွန်တော်တို့ အသိုင်းအ၀ိုင်းထဲမှာ စစ်တပ်ကမဟုတ်တဲ့ လူတစ်ယောက်တော့ရှိလေရဲ့။ သူရဲ့အသက်က သုံးဆယ့်ငါးနှစ်ဝန်းကျင် ရှိပြီးဆိုတော့ ကျွန်တော်တို့က သူကို လူကြီးတစ်ယောက်လို့ပဲ ယူဆထားကြတယ်။ ကျွန်တော်တို့ အထင်ကြီးစရာ အတွေ့အကြုံတွေ သူ့မှာ အများကြီးရှိတယ်။ သူ့ရဲ့ ပင်ကိုယ်စရိုက်အတိုင်း သုန်သုန်မှုန်မှုန်နေတတ်တာ၊ စိတ်ဆတ်တာ၊ စကားခပ်ကြမ်းကြမ်းပြောတတ်တာတွေက ကျွန်တော်တို့ အရာရှိငယ်တွေရဲ့ခေါင်းထဲမှာ အတော်ကို လွှမ်းမိုးတာပါ။ လျှို့ဝှက်ချက်တစ်ခုခုကများ သူ့ရဲ့ ကံကြမ္မာကိုလွှမ်းမိုးထားလေသလား။ လူကတော့ ရုရှားလူမျိုးလို့ ယူဆရပြီး၊ နာမည်ကတော့ နိုင်ငံခြားနာမည်ဖြစ်နေလေရဲ့။ တချိန်တခါတုန်းကတော့ သူက မြင်းတပ်တစ်ခုမှာ ပျော်ပျော်ကြီး တာဝန်ထမ်းဖူးသတဲ့။ သူ စစ်တပ်က ဘာ့ကြောင့် အနားယူရသလဲဆိုရယ်၊ ဒီလို ခြောက်ကပ်ကပ်မြို့လေးမှာ ဘာ့ကြောင့် အခြေချနေရသလဲဆိုတာရယ်ကို ဘယ်သူတစ်ဦးတစ်ယောက်ကမှ မသိပါဘူး။ အဲဒီမြို့လေးမှာ သူက ဆင်းဆင်းရဲရဲနဲ့၊ အသုံးအဖြုန်းကြီးကြီးနေပါတယ်။ ပြဲနေတဲ့ကုတ်အင်္ကျီကြီးကို ၀တ်ပြီး ခြေကျင်သွားတတ်လာတတ်ပေမယ့် တပ်ရင်းက စစ်ဗိုလ်တွေအတွက်တော့ ရက်ရက်ရောရော ကျွေးမွေးတတ်ပါတယ်။ တကယ်ပါ၊ ညစာအတွက် ဟင်းလျာကတော့ တပ်ထွက်စစ်သားကြီးတွေက ချက်ပြုတ်ပေးတဲ့ ဟင်းနှစ်ခွက်၊ သုံးခွက်တည်းပေမယ့် ရှန်ပိန်ကတော့ မြစ်ရေစီးသလိုပါ။ သူ့ရဲ့အခြေအနေ နဲ့ ၀င်ငွေကို ဘယ်သူကမှ မသိသလို၊ ဘယ်သူကမှလည်း အဲဒီအကြောင်းတွေ သူကိုမမေးရဲပါဘူး။ သူဆီမှာ များသောအားဖြင့် စစ်ဘက်ဆိုင်ရာ စာအုပ်တွေနဲ့ဝတ္ထုစာအုပ်တွေ ပေါများပါတယ်။ သူက သူများဖတ်ဖို့ ၀မ်းမြောက်ဝမ်းသာ ငှားတတ်ပြီး၊ ဘယ်တော့မှလည်း ပြန်မတောင်းတတ်ပါဘူး။ အခြားလူရဲ့စာအုပ်တွေကိုလည်း ဖတ်မပြီးသေးဘူးဆိုပြီး ပြန်မပေးတတ်ပါဘူး။ ပစ္စတိုသေနတ်ပစ်လေ့ကျင့်တာကတော့ သူ့ရဲ့အဓိကအလုပ်ပါပဲ။ သူရဲ့ အခန်းနံရံတွေဆိုရင်လည်း ကျည်ဆံရာတွေနဲ့ ပြည့်နေပြီးတော့ ပျားအုံကြီးရဲ့ ပျားလပို့ကြီးလိုဖြစ်နေတာပါပဲ။ ပစ္စတိုသေနတ်တွေ အများအပြားစုဆောင်းထားတာကတော့ သူနေတဲ့အိမ်အအိုကလေးမှာ တစ်ခုတည်းသော ခံ့ညားထည်ဝါမှုတစ်ခုပါပဲ။ မယုံကြည်နိုင်လောက်အောင် သေနတ်ပစ်ကျွမ်းကျင်တဲ့အတွက် တကယ်လို့သူက ခေါင်းမှာဆောင်းထားတဲ့ဦးထုပ်ပေါ်မှာ သစ်တော်သီးတင်ပြီး သေနတ်နဲ့ပစ်ဖို့ တစ်ယောက်ယောက်ကို ခေါ်တယ်ဆိုရင် ကျွန်တော်တို့တပ်ရင်းမှာ ကိုယ့်ခေါင်းကို ထိုးမပေးရဲတဲ့သူလို့ မရှိပါဘူး။ ကျွန်တော်တို့ကတော့ နှစ်ယောက်ခြင်းသေနတ်ယှဉ်ပစ်တဲ့ အကြောင်းပဲ အပြောများတာပါ။ စီ(လ်)ဗီအို(သူ့ကို အဲဒီလိုခေါ်တယ်။) အဲဒီအကြောင်းဆိုရင် ဘယ်တော့မှ ၀င်မပြောဘူး။ သေနတ်ယှဉ်ပစ်ဖို့အကြောင်းပေါ်လာမဲ့ မေးခွန်းမျိုးဆိုရင်လည်း ခပ်မာမာပဲဖြေတယ်။ ဘာဖြစ်တယ်၊ ဘယ်လိုဆိုတာကိုလည်း အသေအချာ ရှင်းမပြဘူးဆိုတော့ သူက အဲဒီလိုမေးခွန်းမျိုးတွေကို မကြိုက်ဘူးဆိုတာ ကျွန်တော်တို့က သိတယ်လေ။ အလွန်ကြောက်စရာကောင်းလောက်အောင် သူတတ်ကျွမ်းတဲ့ပညာရဲ့ စိတ်မချမ်းမြေ့ဘွယ်ရာ ပေးဆပ်ခြင်းတစ်ခုခုက သူ့ရဲ့ လိပ်ပြာကို လွှမ်းမိုးထားတယ်လို့ ကျွန်တော်တို့က ယူဆထားတယ်။ ဒါပေမယ့် သူကြောက်တတ်ပါ့လားဆိုတဲ့ သံသယဖြစ်စရာအတွေးတောင် ကျွန်တော့်တို့ ခေါင်းထဲရောက်မလာပါဘူး။ အပြင်ပန်း သွင်ပြင်ကိုမြင်ရုံနဲ့တင် အဲဒီလိုသံသယမျိုးတွေကို ကင်းဝေးစေတယ်ဆိုတဲ့ လူမျိုးတွေရှိတယ်လေ။ မမျှော်လင့်ထားတဲ့ အဖြစ်အပျက်တစ်ခုက ကျွန်တော်တို့ကို အံ့အားသင့်စေခဲ့ပါတယ်။\nသိပ်ကိုချမ်းသာပြီး လျှမ်းလျှမ်းတောက်တဲ့ မျိုးရိုးနာမည်ရှိတဲ့ (နာမည်တော့ မပြောတော့ပါဘူး။)သူတစ်ယောက် ငါတို့ဆီကိုပြောင်းမလာခင်အထိတော့ ငါကလည်း အေးအေးဆေးဆေးနဲ့ (မအေးမဆေးလည်းဖြစ်ရင် ဖြစ်မှာပေါ့လေ။) ဒီလို နာမည်ကျော်နေတာကို ကျေနပ်နေတယ်လေ။ ဒီကောင့်လောက် ပက်ပက်စက်စက် ကံကောင်းတဲ့လူဆိုတာ ငါ့တစ်သက်လုံး တစ်ခါမှ မတွေ့ဖူးဘူး။ မင်း ပုံဖော်ကြည့်စမ်းပါ။ အသက်က ငယ်ငယ်၊ ဥာဏ်က ခပ်သွက်သွက်၊ လူက ခန့်ခန့်ငြားငြား၊ ပျော်ရွင်မှုဆိုတာ အရူးသွပ်ဆုံးနဲ့၊ သတ္တိရှိတယ်ဆိုတာ ဂရုကို မစိုက်တတ်တဲ့ကောင်၊ နာမည်ကလည်း အပြန်စား၊ ပိုက်ဆံဆိုတာ ဘယ်လောက်ရှိသလဲ မသိလောက်အောင် စာရင်းလည်း တစ်ခါမှ တွက်မကြည့်ဖူးတဲ့ကောင်နဲ့ ငါ့ဆိုတဲ့ကောင် ကြားထဲမှာ ဘယ်လိုပြဿနာတွေ ပေါ်လာမယ်ဆိုတာကိုသာ စဉ်းစားသာကြည့်ပါတော့။ ငါ့ပထမနေရာဆိုတာကလည်း လှုပ်လာတော့တာပေါ့။ ငါ နာမည်ကြီးတာကြောင့် ဖြစ်မယ်ထင်ပါရဲ့။ အစတော့ သူက ငါနဲ့ အပေါင်းအသင်းလုပ်ဖို့ ကျိုးစားပါသေးတယ်။ ငါကအေးစက်စက်ပြန်ဆက်ဆံတော့ သူလည်းငါနဲ့ ခပ်ဝေးဝေးပဲနေတော့တာပေါ့။ ငါက သူ့ကို စပြီးမုန်းလာတော့တယ်။ တပ်ရင်းမှာ သူ့ရဲ့ အောင်မြင်မှုတွေ၊ ကောင်မလေးတွေကြားမှာ သူ နာမည်ကြီးလာတွေက ငါ့ကိုတော်တော်စိတ်ပျက်လက်ပျက်ဖြစ်စေတာ။ ငါကလည်း သူ့ကိုဆို ပြဿနာစရှာတော့တာပေါ့။ ငါက ခပ်လှောင်လှောင် ကဗျာတိုလေးတွေနဲ့ပြောရင် သူက ချက်ခြင်းကိုပဲ ငါ့ကဗျာတိုတွေထက် ပိုပြီးပြောင်မြောက်တဲ့၊ ပိုပြီးရီရတဲ့ကဗျာတွေနဲ့ပြန်ပြောတတ်တယ်။ သူကရီစရာတွေပိုပြောလေ၊ ငါက ဒေါသပိုထွက်လေပေါ့။ နောက်ဆုံးတစ်နေ့ကြတော့ တပ်ရင်းမှုးတစ်ယောက်ရဲ့ ကပွဲခန်းမမှာ မိန်းမပျိုတွေကလည်း သူ့ကိုပဲ အာရုံက စိုက်နေကြတယ်။ အဆိုးဆုံးက အရင်က ငါနဲ့အဆက်ဖြစ်တဲ့ အိမ်ရှင်မိန်းမပျိုပေါ့။ အဲဒါကိုလည်းမြင်ရော ငါလည်း တော်တော့်ကို ရိုင်းရိုင်းစိုင်းစိုင်း သူ့နားကိုကပ်ပြောလိုက်တယ်။ သူလည်းဒေါသထွက်ပြီး ငါ့ကိုထိုးပါလေရော။ ငါတို့လည်း ဓါးတွေဆီကို ခုန်ပြေးတာပေါ့။ ကောင်းမလေးတွေဆို ကြောက်ကြောက်လန့်လန့်နဲ့ သတိလစ်ပြီးလဲကျသွားကြတယ်။ ပြီးတို့နှစ်ယောက်ကို ၀ိုင်းခွဲကြတာပေါ့။ အဲဒီညမှာပဲ နှစ်ယောက် သေနတ်ချင်း ယှဉ်ပစ်ဖို့ဖြစ်လာတာပေါ့လေ။\nစီ(လ်)ဗီအိုက အိပ်ကပ်ထဲက မနက်ကရထားတဲ့စာကိုထုတ်ပြီး ကျွန်တော့်ကို ပေးဖတ်တယ်။ တစ်ယောက်ယောက် (သူ့ရဲ့ လူယုံဖြစ်ပုံရတယ်) မော်စကိုကနေ ဟိုလူမကြာခင်မှာ ငယ်ရွယ်လှပတဲ့ ကောင်မလေးတစ်ယောက်နဲ့ တရားဝင်လက်ထပ်တော့မယ်ဆိုတဲ့ အကြောင်း သူ့ဆီကိုရေးထားတာပါ။\nနှစ်တွေ အနည်းငယ်ကြာသည်အထိ ကျွန်တော်မှာလည်း အိမ်အလုပ်တွေပိပြီး ခပ်ခေါင်ခေါင်နယ်တစ်ခုက ရွာလေးတစ်ရွာကနေ ဘယ်ကိုမှမထွက်နိုင်ပါဘူး။ အိမ်အလုပ်တွေရှုပ်နေတာဆိုပေမယ့်လည်း အရင်တုန်းက အပူအပင်ကင်းကင်းနေခဲ့ရတဲ့ ပူညံပူညံဘ၀ကိုလည်း သတိရမိတာပေါ့။ အဆိုးဆုံးကတော့ ဆောင်းဦးပေါက်နဲ့ ဆောင်းညနေခင်းတွေမှာ အထီးကျန်တစ်ယောက်တည်းနေရတာပါပဲ။ အလုပ်သမားခေါင်းတွေနဲ့ စကားပြောလိုက်၊ အလုပ်ကိစ္စနဲ့ ဟိုသွားဒီသွားလုပ်လိုက်၊ အလုပ်အသစ်တွေနဲ့ နပန်းလုံးလိုက်နဲ့ ညစာမစားခင်အထိ အချိန်တွေကုန်အောင် ကျွန်တော်မှာ ကျိုးစားရတယ်။ ခဏနေတော့ မှောင်လည်းလာရော ကျွန်တော်ဘယ်သွားလို့သွားရမှန်းကို မသိပါဘူး။ ဂိုထောင်ထဲ၊ ဗီရိုထဲကနေပြီးရှာတွေ့တဲ့ စာအုပ်အနည်းငယ်ကိုတော့ ကျွန်တော်က အလွတ်တောင်ရနေပြီ။ သော့အထိန်းတော်ကြီး ကီရီလော့ဗနာ တစ်ယောက်သာ မှတ်မိပြီး ပြန်ပြောပြတဲ့ ပုံပြင်တွေကလည်း အထပ်ထပ်ပြောပြီးသားဖြစ်နေပြီးတော့၊ လယ်သူမတွေဆိုပြတဲ့ သီချင်းတွေကိုလည်း နားထောင်ရတာ ကျွန်တော် အတော့်ကိုပျင်းနေပါပြီ။ အရက်ခါးခါးတွေသောက်တော့လည်း ခေါင်းကကိုက်၊ ပြီးတော့ ဒီနယ်က ယစ်ထုတ်ကြီးတွေ ဘယ်လိုဖြစ်သွားတယ်ဆိုတဲ့ ဥပမာတွေကလည်းရှိနေတော့ ပျင်းပျင်းနဲ့ အရက်သောက်နေလို့ အရက်သမားကြီးလုံးလုံးဖြစ်သွားမှာလည်း ကြောက်တယ်ဆိုတာ ကျွန်တော်ဝန်ခံပါတယ်။ ဘေးဝန်းကျင်မှာ ယစ်ထုတ်ကြီးနှစ်ယောက်၊ သုံးယောက်ကလွဲလို့ ပေါင်းစရာလူကလည်း မရှိဆိုတော့ တစ်ယောက်တည်း အထီးကျန်ဆန်တာကပဲ ခပ်ကောင်းကောင်းဖြစ်နေတော့တာပေါ့။\nကျွန်တော့်ဆီကနေ သုံးမိုင်လောက်ဝေးတဲ့နေရာမှာ မြို့စားကတော်တစ်ယောက်ပိုင်တဲ့ ခြံတစ်ခုရှိပါတယ်။ အဲဒီမှာကလည်း ကြီးကြပ်သူတစ်ယောက်ပဲ နေတာပါ။ မြို့စားကတော်ကလည်း အဲဒီခြံမှာ အိမ်ထောင်ကျတဲ့ နှစ်မှာပဲရောက်လာပြီး နေသွားတာကလည်း တစ်လထက်မပိုပါဘူး။ ဒါပေမယ့်လည်း ကျွန်တော့်ရဲ့ အထီးကျန်ဒုတိယနှစ် နွေဦးပေါက်မှာ မြို့စားကတော်က သူ့အမျိုးသားနဲ့ နွေရာသီမှာ အဲဒီခြံကို လာပြီး အပန်းဖြေမယ်လို့ သတင်းကြားရတယ်။ တကယ်ကျတော့လည်း ဇွန်လအစပိုင်းလောက်မှ သူတို့ရောက်လာကြတာပါ။\nသူဌေး အိမ်နီးချင်းရဲ့ သတင်းက ကျေးတောသူ၊ ကျေးတောသားတွေအတွက်တော့ အရေးတကြီးပြောစရာဖြစ်နေတာပေါ့။ လယ်လုပ်သူတွေ၊ ခြံက အလုပ်သမားတွေကတော့ သူတို့ရောက်မလာခင် နှစ်လလောက်ကတည်းကကြိုပြီး အဲဒီအကြောင်းကိုပြောကြပြီး၊ ပြန်သွားပြီးရင်လည်း တစ်နှစ်လောက်ကတော့ ဆက်ပြောနေကြဦးမှာပဲ။ ငယ်ရွယ်လှပတဲ့ အိမ်နီးချင်းမြို့စားကတော်ရောက်လာပြီဆိုတဲ့ သတင်းက ကျွန်တော့်ကိုလည်း အတော်လွှမ်းမိုးတယ်ဆိုတာ ကျွန်တော် ၀န်ခံပါတယ်။ ဒါနဲ့ပဲ သူရောက်တဲ့ ပထမတနင်္ဂနွေနေ့မှာ သိပ်ရင်းနှီးတဲ့ အိမ်နီးချင်းကောင်းတစ်ယောက်လို၊ ပြီးတော့ သိပ်ကိုသိမ်မွေ့တဲ့ အခိုင်းအစေကောင်းတစ်ယောက်လိုသူတို့ကို မိတ်ဆက်ဖို့ရာ ညစာစားအပြီးမှာ အဲဒီရွာကို သွားတော့တာပါပဲ။\nဧည့်ကြိုအခိုင်းအစေက ကျွန်တော့်ကို မြို့စားရဲ့ ဧည့်ခန်းဆီကို ခေါ်လာတယ်။ သူကတော့ ကျွန်တော်ရောက်ကြောင်းသံတော်ဦးတင်ဖို့ အခန်းထဲဝင်သွားပါတယ်။ ဧည့်ခန်းအကျယ်ကြီးကို ဖြစ်နိုင်သမျှသော အလှအပတွေ၊ ဇိမ်ခံပစ္စည်းတွေနဲ့ ဆင်ယင်ထားပြီး၊ နံရံမှာလည်း စာအုပ်တွေ အပြည့်ထည့်ထားတဲ့ ဗီရိုတွေနဲ့၊ အဲဒီဗီရိုပေါ်တွေမှာလည်း ကိုယ်တစ်ပိုင်းပြတ်ကြေးရုပ်တွေ တင်ထားပါတယ်။ စကျင်ကျောက်မီးဖိုကြီးရဲ့ အပေါ်မှာလည်း မှန်အကြီးတစ်ချပ်နဲ့အလှဆင်လို့၊ ကြမ်းပြင်ကိုလည်း ကော်ဇောအစိမ်းရောင်ခင်းထားပါတယ်။ တခြားလူတွေရဲ့ ကြွယ်ဝချမ်းသာမှုတွေကို မမြင်တွေ့ရတာ ကြာလို့ထင်ပါရဲ့၊ ကိုယ့်နေရာလေးမှာပဲ ဘယ်မှမကြည့်တော့ဘဲ နယ်တစ်ခုခုက အသနားခံစာလာတင်တဲ့ လူတစ်ယောက်ယောက်က ၀န်ကြီးတစ်ယောက်ရဲ့ အခန်းဝမှာ စောင့်နေရသလို ကျွန်တော်လည်း စိတ်ထဲမှာ တုန်လှုပ်လာပြီး နည်းနည်းကြောက်လာပါတယ်။ တံခါးပွင့်လာပြီး အသက် သုံးဆယ့်နှစ်နှစ် လောက်ရှိတဲ့ တည်ကြည်ခန့်ညားတဲ့ အမျိုးသားတစ်ဦးဝင်လာပါတယ်။ မြို့စားကပွင့်လင်းဖော်ရွေပြီး၊ ခင်မင်တတ်တဲ့ပုံစံနဲ့ ကျွန်တော့်ဆီကို လျှောက်လာတော့ ကျွန်တော်လည်း အားကျိုးစားယူပြီး ကိုယ်ဟာကို စမိတ်ဆက်မယ်လုပ်တော့ သူကတောင်ကြိုပြီး မိတ်စဆက်ပါတယ်။ ကျွန်တော်တို့ ထိုင်ကြတယ်။ သူစကားပြောတာက လွတ်လွတ်လပ်လပ်ရှိပြီးတော့ နှစ်လိုဖွယ်လည်းကောင်းတယ်။ ခဏကြာတော့မှပဲ ကိုယ့်ရဲ့သိမ်ငယ်စိတ်တွေကို မောင်းထုတ်၊ ပင်ကိုယ်ပုံစံနဲ့စနေနိုင်မယ်လုပ်တုန်း မြို့စားကတော် ၀င်လာတော့ ရှက်သလိုလို၊ရွံ့သလိုလိုစိတ်က အရင်ထက်ပိုဆိုးပါလေရော။ သူမကလည်း အတော့်ကိုလှတာကိုး။ မြို့စားက မိတ်ဆက်ပေးပါတယ်။ ကျွန်တော်ကလည်း ရှိုးတိုးရှန့်တန့်ပုံစံမဖြစ်အောင်နေချင်လို့ အဆင်ပြေပြီး သက်တောင့်သက်သာဖြစ်တဲ့ပုံဖမ်းလေ၊ ကိုယ်ဟာကို ကိုးလို့ကန့်လန့်ကြီးဖြစ်လေပါပဲ။ သူတို့ကလည်း မိတ်ဆွေသစ်ဖြစ်နေလို့ ခပ်တန်းတန်းဖြစ်နေတာကို အသားကျသွားအောင် အချိန်ပေးတဲ့အနေနဲ့ ကျွန်တော့်ကိုလည်း စကားဝိုင်းထဲပါလာအောင် ဘာ ဟန်ကြီးပန်ကြီးမှကိုမလုပ်ဘဲ သူတို့အချင်းချင်းလည်း စကားတွေစပြောတော့တာပါပဲ။ ပန်းချီကားတွေ၊ စာအုပ်တွေကို ကြည့်လိုက်နဲ့ အခန်းထဲမှာ ကျွန်တော်လည်းဟိုဟိုဒီဒီလမ်းလျှောက်ပါတယ်။ ပန်းချီကားအကြောင်းကို ကျွန်တော်အကျွမ်းတ၀င်မရှိပေမယ့် ပန်းချီကားတစ်ချပ်ကတော့ ကျွန်တော့်ကို အတော်ဆွဲဆောင်တာပါ။ ဆွဲထားတဲ့ ပုံကတော့ ဆွစ်ဇာလန်ကတစ်ခုခုပုံဖြစ်ပေမယ့်၊ ဆွဲထားတဲ့ပုံကို ကျွန်တော်စိတ်ဝင်စားတာဟုတ်ပါဘူး၊ ပန်းချီကားပေါ်က တစ်ခုပေါ်တစ်ခုထပ်နေအောင် ပစ်ထားတဲ့ သေနတ်ကျည်ပေါက် နှစ်ပေါက်ပါ။\n- သိပ်ကောင်းတဲ့ ပစ်ချက်ပဲ။ - မြို့စားကို ကျွန်တော် လှမ်းပြောလိုက်ပါတယ်။\n- ဟုတ်ပဗျာ။ - သူကဖြေတယ်။ သိပ်ကိုကောင်းတဲ့ ပစ်ချက်ပေါ့။ ခင်ဗျားရော ကောင်းကောင်း သေနတ်ပစ်တတ်လား။\n- သိပ်မဆိုးပါဘူး။ - နောက်ဆုံး ကျွန်တော် ရင်နှီးကျွမ်းဝင်တဲ့ အကြောင်းအရာကို ရောက်လာတာဆိုတော့ ကျွန်တော်လည်း ၀မ်းသာအားရနဲ့ကို ပြန်ဖြေလိုက်တယ်။ - ပစ်နေကျသေနတ်နဲ့ဆိုရင်တော့ ခြေလှမ်း သုံးဆယ်ကနေပြီး ဖဲချပ်ကို မလွဲအောင်ပစ်နိုင်ပါတယ်ဗျာ။\n- ခြေလှမ်းသုံးဆယ်အကွာကနေ မှန်အောင်ပစ်နိုင်တယ်ဆိုတာ တကယ်လား။- စဉ်းစဉ်းစားစားပုံစံနဲ့ မြို့စားကပြောတယ်။\n- တစ်ချိန်ချိန်မှာတော့ ကျွန်တော်တို့တွေ စမ်းကြသေးတာပေါ့ဗျာ။ - အရင်တုန်းကတော့ ကျွန်တော်လည်း မဆိုးပါဘူး။ အခုတော့လည်း သေနတ်မကိုင်တာ လေးနှစ်လောက်တောင်ရှိပြီ။ မြို့စားက ဆက်ပြောတယ်။\n- အော်- ကျွန်တော် သတိထားမိပြီး ပြောလိုက်တယ်။ - ဒီလို အခြေအနေဆိုရင်တော့ လောင်းရဲတယ်ဗျ။ ခြေ ဆယ့်နှစ်လှမ်းအကွာကနေတောင် ဖဲချပ်ကို မှန်အောင်ပစ်နိုင်မှာ မဟုတ်ဘူး။ ပစ္စတိုပစ်တယ်ဆိုတာက နေစဉ်လေ့ကျင့်ဖို့လိုတယ်ဗျ။ အဲဒါကို အတွေ့အကြုံအရ ကျွန်တော်သိတယ်။ ကျွန်တော်တို့တပ်ရင်းမှာ ကျွန်တော်လည်း သေနတ်ပစ်ကောင်းတဲ့အထဲက တစ်ယောက်ပါပဲ။ တစ်ခါက သေနတ်ကိုပြင်တဲ့ဆီကို ပို့ထားတုန်း တစ်လလောက် ကျွန်တော် သေနတ်နဲ့ ဝေးသွားတယ်။ ဘယ်လိုဖြစ်မယ် ထင်သလဲ မြို့စားရဲ့။ ပထမဆုံးအကြိမ် စပစ်တုန်းကဆို ခြေ နှစ်ဆယ့်ငါးလှမ်းကနေပြီး ပုလင်းတွေကို ပစ်တာ လွဲသဗျာ။ - အင်း.. အရက်ပုလင်းတွေမို့ လက်ကမဖြောင့်တာဖြစ်မယ်- ဆိုပြီး တပ်ရင်းကဗိုလ်ကြီးတွေ၊ စစ်သားတွေ၊ လူရွတ်လူနောက်တွေကဆို ၀ိုင်းစကြတာ။ မြို့စားရဲ့.... လေ့ကျင့်တာက တစ်ကြိမ်တောင်အပျက်ခံလို့ မဖြစ်ဘူးဗျ။ ကျွန်တော်တအံ့အသြဖြစ်လောက်အောင် သေနတ်ပစ်တော်တဲ့ သူတစ်ယောက်ဆိုရင် တစ်နေ့ကို အနည်းဆုံး သုံးကြိမ် နေ့လည်စာ မစားခင် ထပြီ သေနတ်ပစ်လေ့ကျင့်လိုက်တာပဲ။ မစားခင် ဗော်(ဒ)ကာ သောက်သလိုပေါ့။\nကျွန်တော်က စကားတွေခပ်လှိုင်လှိုင်ပြောတော့ မြို့စားရော၊ မြို့စားကတော်ရော ပျော်နေကြတာပေါ့။\n- သူ့ပစ်ပုံကရော ဘယ်လိုလဲဗျ။ - မြို့စားက ကျွန်တော့်ကို မေးတယ်။\n- အင်း မြို့စားရဲ့ ဒီလို၊ သူက နံရံပေါ်မှာ ယင်ကောင်နားနေတာကို တွေ့ရင်၊ မြို့စားကတော်ရဲ့ မရီပါနဲ့ဦး။ တကယ်ပြောတာပါ။ ယင်ကောင်ကိုမြင်ရင် သူ့တပည့်ကို "ကူဇကာ၊ ပစ္စတို" လို့အော်လိုက်ရင် ကူဇကာ ကလည်းကျည်ထိုးပြီးသား ပစ္စတိုသေနတ်ကိုပေးလိုက်တာပဲ၊ သူကလည်း ဖြောင်းကနဲ့ပစ်၊ ယင်ကောင်လည်း နံရံမှာ ကပ်သွားတော့တာပဲ။\n- အံ့စရာပဲ။ - အဲ သူ့နာမည်က ဘယ်လို။ မြို့စားက မေးတယ်။\n- စီ(လ်)ဗီအို ပါ မြို့စား။\n- စီ(လ်)ဗီအို! - ထိုင်နေရာက ထတဲ့ပြီးတော့ မြို့စားက အော်လိုက်တယ်။ - ခင်ဗျားက စီ(လ်)ဗီအို ကို သိတယ် ဟုတ်လား။\n- သိပါတယ် မြို့စားရဲ့။ ကျွန်တော်တို့ ရင်းနှီးတဲ့ မိတ်ဆွေတွေပါ။ တပ်မှာတော့ သူ့ကို အကိုအရင်းတစ်ယောက်လိုကို ခင်တာပါ။ သူ့သတင်းမကြားရတာ ငါးနှစ်တောင်ရှိပါပြီ။ မြို့စားရော သူ့ကို သိတယ်လား။\n- သိတယ်။ သိပ်ကိုသိတယ်။ ခင်ဗျားကို မပြောခဲ့ဘူးလား ...အင်း မပြောလောက်ဘူး။ သိပ်ကို ထူးဆန်းတဲ့ အဖြစ်အကြောင်း ခင်ဗျားကို မပြောခဲ့ဘူးလား။\n- ကပွဲမှာ ပြဿနာဖြစ်ခဲ့တဲ့အကြောင်းလား။\n- ဘယ်လိုပြဿနာဆိုတာရော ပြောသေးလား။\n- မပြောခဲ့ပါဘူး မြို့စား။ အား.... မြို့စား.. ခန့်မှန်းကြည့်ရတာ မြို့စားနဲ့လား မသိနော်။\n- ဟုတ်ပါတယ်။ ကျွန်တော်နဲ့ပါပဲ။ - အလွန်အမင်း မျက်စိမျက်နှာပျက်နဲ့ ပြောတယ်။ ကျည်ဆံရာပေါက်နဲ့ပန်ချီကားက ကျွန်တော်တို့ နှစ်ယောက်ရဲ့ နောက်ဆုံးတွေ့ဆုံခြင်း အမှတ်တရပါ။\n- အို.. မောင် .... - မြို့စားကတော်က ပြောတယ်။- မပြောပါနဲ့နော်။ နားထောင်ရမှာ ကြောက်လို့ပါ။\n- မဟုတ်သေးဘူး။ မောင် အားလုံးပြောမှ ဖြစ်မယ်။ မောင် သူ့အပေါင်းအသင်းကို စိတ်ထဲမှာ နာကျင်အောင် ဘယ်လို လုပ်ခဲ့တယ်ဆိုတာ သူသိတယ်။ စီ(လ်)ဗီအို က ဘယ်လိုပြန်လက်စားချေတယ်ဆိုတာကိုလည်း သူသိပါစေလေ။\nမြို့စားက ထိုင်ခုံကိုရှေ့တိုးပြီးပေးတဲ့ထိုင်ခုံပေါ်ထိုင်ပြီး သူပြောပြတဲ့ ဇာတ်ကြောင်းကို စိတ်ဝင်းတစားနဲ့နားထောင်တော့တာပါပဲ။\nတစ်နေ့ ညနေခင်းမှာ ကျွန်တော်တို့နှစ်ယောက် မြင်းစီးပြီး ထွက်ခဲ့ကြတယ်။ ကျွန်တော့် အမျိုးသမီးစီးတဲ့ မြင်းက ဘယ်လိုဖြစ်သွားတယ်မသိပါဘူး။ ထိန်းမရတော့ သူကလည်းကြောက်တာပေါ့။ ကျွန်တော့်ကို မြင်းပေးပြီး သူမကတော့ လမ်းလျှောက်ပြီး ပြန်လာတယ်။ ကျွန်တော်က ရှေ့က အရင်အိမ်ကို ကြိုပြီး ရောက်တာပေါ့။ အိမ်ဝင်းထဲမှာ ခရီးသွားမြင်းလှည်းလေးကိုတွေ့တယ်။ ကျွန်တော့်ကိုပြောတယ်။ ကျွန်တော်နဲ့ အလုပ်ကိစ္စရှိပြီး၊ နာမည် မပြောချင်တဲ့ ဧည့်သည်တစ်ယောက် ကျွန်တော့်အခန်းထဲမှာ ထိုင်နေတယ်လို့။ ကျွန်တော် အခန်းထဲ ၀င်လိုက်တော့ အမှောင်ထဲမှာ ဒီမီးဖိုနားမှာ ရပ်နေတဲ့ ဖုန်တွေတင်နေတဲ့ မုတ်ဆိတ်ကျင်စွယ်တွေနဲ့ လူတစ်ယောက်ကိုတွေ့ရတယ်။ သူ့ရဲ့မျက်နှာ ဥပဓိရုပ်ကို မှတ်မိမလားလို့ ကျိုးစားရင်း သူ့နားကို ကျွန်တော်ကပ်ပြီးသွားတယ်။ - ကျုပ်ကိုမမှတ်မိဘူးလား မြို့စားကြီးရဲ့။ - သူက အသံတုန်တုန်နဲ့ပြောတော့မှပဲ - "စီ(လ်)ဗီအို" ကျွန်တော်အော်လိုက်တယ်။ ကြက်သီးမွှေးညှင်းတွေထလောက်အောင်ခံစားလိုက်ရတယ်ဆိုတာ ၀န်ခံပါတယ်။ - ဟုတ်ပဗျာ။ - သူကဆက်ပြောတယ်။ ကျုပ်အလှည့်လေ။ ကျုပ် ပစ္စတိုကိုပစ်ဖို့လာတာဗျ။ အဆင်သင့်ဖြစ်ပြီလား။- သေနတ်က သူ့ဘေးအိတ်ထဲကနေ ထိုးထွက်နေတယ်။ ကျွန်တော်လည်း ခြေလှမ်း ဆယ့်နှစ်လှမ်းလှမ်းပြီး ဟိုထောင့်မှာ သွားရပ်ပြီး ကျွန်တော့်အမျိုးသမီးရောက်မလာခင် မြန်မြန်ပစ်ဖို့ပြောတယ်။ သူက အချိန်ဆွဲတယ်။ မီးထွန်းပေးဖို့ပြောတယ်။ ဖယောင်းတိုင်တွေ ယူလာပေးရတယ်။ တံခါးကို သော့ခတ်ပြီး ဘယ်သူမှ ၀င်မလာဖို့ပြောလိုက်ပြီး သူ့ကို ပစ်ဖို့ထပ်ပြောရတယ်။ ပစ္စတိုကို ထုတ်ပြီး ချိန်တယ်။ ကျွန်တော်လည်း တစ်စက္ကန့်၊နှစ်စက္ကန့်ရေတယ်။ အတွေးတွေ ရောက်ယက်ခတ်နေတယ်။ တကယ့်ကို သိပ်ကြောက်စရာ ကောင်းတဲ့ မိနစ်တွေပါပဲ။ စီ(လ်)ဗီအိုကလည်း ချိန်ထားတဲ့လက်ကို အောက်ချလိုက်တယ်။ - ပစ္စတိုက ချယ်ရီသီးအစေ့တွေထည့်ထားတာ မဟုတ်ဘဲ သေသွားနိုင်တဲ့ ကျည်ဆံတွေထည့်ထားတာဆိုတော့ စိတ်မကောင်းပါဘူး။ -သူကပြောတယ်။ - ကျုပ်အထင်တော့ အခုဟာက နှစ်ယောက်စိန်ခေါ်ပွဲနဲ့မတူဘဲ၊ လူသတ်ပွဲ သတ်သတ်ဖြစ်နေသလားလို့။ လက်နက်မဲ့တစ်ယောက်ကို သေနတ်နဲ့ချိန်တယ်ဆိုတဲ့ အကျင့် ကျုပ်မှာ မရှိဘူး။ နောက်တစ်ကြိမ် မဲပြန်နှိုက်တာပေါ့ ဘယ်သူ ပထမ ပစ်ရမလဲဆိုတာ။ - ကျွန်တော့်ခေါင်းတွေလည်း ချာချာကိုလည်သွားတာပဲ။ ကျွန်တော် သဘောမတူဘူး ထင်တာပဲ။ နောက်ဆုံးကျတော ပစ္စတိုတွေကို ကျည်ဖြည့်၊ မဲနှစ်ခုလိပ်၊ သူက ဟိုအရင်တုန်းက ကျွန်တော်ပစ်ခဲ့တဲ့ ဦးထုပ်ထဲ မဲလိပ်တွေထည့်ပြီး မဲနှိုက်ခိုင်း၊ ကျွန်တော်ပဲ စပစ်ရမှာပါ။ - ဟမ် .. သောက်မြင်ကပ်လောက်အောင် ကံကောင်းပါ့လား။ - ကျွန်တော်ဘယ်တော့မှ မေ့မှာ မဟုတ်တဲ့ ခတ်လှောင်လှောင်အပြုံးနဲ့ပြောတယ်။ ကျွန်တော် ဘယ်လိုဖြစ်ပြီး သူ့ရဲ့လွှမ်းမိုးမှုကို ခံနေရတယ်ဆိုတာ နားကိုမလည်နိုင်ပါဘူး။ ကျွန်တော်ပစ်လိုက်တာ ကျည်ဆံက အဲဒီ ပန်းချီကားကို သွားမှန်တယ်။ ( မြို့စားက ကျည်ပေါက်နေတဲ့ ပန်းချီကားကို လက်ညှိုးထိုးပြတယ်။ သူ့မျက်နှာကလည်း မီးလိုလောင်ကျွမ်းလို့။ မြို့စားကတော်လည်း မျက်နှာကို ဖြူဖတ်ဖြူရော်နဲ့။ ကျွန်တော်လည်း အံ့အားမသင့်ဘဲကို မနေနိုင်ဘူး။)\n- ကျွန်တော်ပစ်လိုက်တယ်။ - မြို့စားက ဆက်ပြောတယ်။ - လွဲသွားတယ်။ စီ(လ်)ဗီအို( အဲဒီအချိန်မှာ သူ့မျက်နှာက တကယ့်ကို ရက်စက်တဲ့မျက်နှာပါ။) စီ(လ်)ဗီအို ပစ္စတိုနဲ့ ချိန်တယ်။ ယုတ်တရက် တံခါးပွင့်လာပြီး မားရှာ ကြောက်အားလန့်အားနဲ့ အော်ပြီး ကျွန်တော့်လည်ပင်းကိုပြေးဖတ်တယ်။ သူမ ရှိနေတော့ ကျွန်တော့်ရဲ့ ယောက်ျားမာနလည်း ပေါ်လာတာပေါ့။ - အချစ် တို့တစ်ယောက်နဲ့တစ်ယောက်စနေတာ တကယ်မသိဘူးလား။ ဘာလို့ ကြောက်လန့်နေရတာလဲ။ သွားပြီးရေသောက်လိုက်နော်။ ပြီးတော့ ပြန်လာခဲ့။ ဒီထူးဆန်းတဲ့ သူငယ်ချင်းနဲ့ မိတ်ဆက်ပေးမယ်။ မားရှာကလည်း တကယ်မယုံရှာသေးပါဘူး။ - ကျွန်မ အမျိုးသားပြောတာ အမှန်ပဲလားဆိုတာ ပြောပါရှင်။ - ကြောက်စရာကောင်းလှတဲ့ စီ(လ်)ဗီအို ဖက်ကိုလှည့်ပြီးမေးတယ်။ - ရှင်တို့ ကျီစယ်နေကြတာ တကယ်အဟုတ်လားရှင်၊ ပြောပါရှင်။ - သူက အမြဲပဲ ကျီစယ်တတ်ပါတယ် မြိုးစားကတော်။ - စီ(လ်)ဗီအိုက ဖြေတယ်။ ဟိုအရင်တုန်းကလည်း စနောက်ပြီး ကျုပ်ကိုစိန်ခေါ်ခဲ့တယ်၊ ကျီစယ်ပြီး ဒီဦးထုပ်ကို ပစ္စတိုနဲ့ပစ်ခဲ့ပါတယ်။ အခုလည်း ကျီစယ်ပြီး ပစ္စတိုနဲ့လွဲအောင်ပစ်ပြန်ပါပြီး။ အခုဟာက ကျုပ် ကျီစယ်ရတော့မယ့် အလှည့်ပါ။ - အဲဒီစကားလုံးတွေပြောရင် သူက ကျွန်တော့်ကို မားရှာရှေ့မှာပဲ ပစ္စတိုနဲ့ချိန်ပါတော့တယ်။ မားရှာလည်း သူ့ခြေထောက်ကိုပြေးဖတ်တော့တာပေါ့။- ထစမ်း မားရှား။ သိပ်ရှက်ဖို့ကောင်းတယ်။ - ကျွန်တော် ဒေါသတကြီးနဲ့ အော်ပြောလိုက်တယ်။ - သနားစရာကောင်တဲ့ မိန်းမတစ်ယောက်ကို သရော်သလိုလိုပြောတာကို ရပ်မှာလား မရပ်ဘူးလား။ - ခင်းဗျားအလှည့်ကိုရော ပစ်ဦးမှာလား၊ မပစ်တော့ဘူးလား။- - မပစ်တော့ဘူး။ - စီ(လ်)ဗီအို ပြန်ဖြေတယ်။ -ကျုပ်ကျေနပ်တယ်။ ခင်ဗျားရဲ့ စိတ်ရှုပ်ထွေးမှုတွေ၊ ကြောက်စိတ်တွေကို တွေ့လိုက်ရပြီ။ ကျုပ်ကိုလည်းခင်ဗျာလည်းပစ်ပြီးပြီးဆိုတော့ ကျေနပ်ပါတယ်။ ကျုပ်ကို သတိတရ ရှိနေပါ။ ခင်ဗျားရဲ့လိပ်ပြာက ခြောက်လန့်နေပါလိမ့်မယ်။ - သူထွက်သွားတယ်...တံခါးနားရောက်တော့ ရပ်ပြီး ကျွန်တော်ပစ်လိုက်တဲ့ ပန်းချီကားကို ဖျတ်ကနဲကြည့်ပြီး ချိန်တောင်မချိန်ဘဲ ပစ္စတိုနဲ့ ပစ်ပြီး သူပျောက်သွားတော့တယ်။ ကျွန်တော့်အမျိုးသမိးလည်း မူးမေ့လဲကျပြီး လူတွေကလည်း သူ့ကို ဖမ်းထားအောင်မရဲဘဲ ကြောက်လန့်တကြီးနဲ့ပဲ ကြည့်နေတုန်းပဲ၊ အိမ်ဆင်ဝင်အောက်ကထွက်သွားပြီး လှည်းမောင်းသမားကို လှမ်းခေါ်ပြီး ကျွန်တော် သတိမရခင်လေးမှာပဲ သူထွက်သွားတယ်။\nမြို့စားလည်း တိတ်ဆိတ်နေတယ်။ ဒီလိုနဲ့ပဲ ဟိုအရင်က ကျွန်တော့်ကို လွှမ်းမိုးခဲ့ပြီး အစသာ သိခဲ့တဲ့ ဇာတ်လမ်းရဲ့အဆုံးကိုလည်း သိလိုက်ရပါတော့တယ်။ ကျွန်တော့်ရဲ့ သူရဲကောင်းကြီးနဲ့လည်း ထပ်မတွေ့ရတော့ပါဘူး။ အလက်ဇန်းဒါး အီ(ပ်)စီ(လ်)လန်(တ်) ပုန်ကန်မှုမှာ တပ်တစ်ခုကိုခေါင်းဆောင်ရင်း စကူလရန်းတွေနဲ့ တိုက်တဲ့ စစ်ပွဲမှာ စီ(လ်)ဗီအို တိုက်ပွဲကျသွားတယ်လို့ပြောကြတာပဲ။\nမူရင်းကို စိတ်ဝင်စားသူများအတွက် လင့်\nPosted by ဇနိ at 1:33 PM\nMay Moe October 14, 2008 at 2:21 PM\nကိုနိရေး သီတင်းကျွတ် လက်ဆောင်အတွက်ကျေးဇူးပါ။ ခင်တယ်လို့သိရ တဲ့အတွက်လဲ အထူးဝမ်းသာမိပါတယ်။ စာကောင်းလေးကို အပင်ပန်းခံပြီ ဘာသာပြန် မျှဝေပေးတာကျေးဇူးပါ ။ သီတင်းကျွတ် ပြီမို့ လက်ဆောင်ပေးချင်နေပါပြီ ။ :D\nတန်ခူး October 14, 2008 at 4:31 PM\nကိုဇနိရေ… တကယ့်ကို ကောင်းမွန်ညက်ညောတဲ့ ဘာသာပြန်လေးပါပဲ… ဆွဲခေါ်သွားလိုက်တာ အသက်ရှုဖို့ မေ့ လျော့သွားတဲ့ အထိပါပဲ… တွေးစရာလေးတွေလဲ ရသွားတယ်… တန်ဖိုးရှိတဲ့ လက်ဆောင်လေးပါ….\nRepublic October 14, 2008 at 5:07 PM\nကိုနိ ပေးတဲ့ လက်ဆောင် ကို အမှတ်တရလာယူတာပါ၊၊ တန်ဖိုးရှိတဲ့ ပို့စ်လေးကို နှစ်သက်မိပါတယ်၊၊ကျေးဇူးပါ ကိုနိ ၊၊\nတစ်ကယ် လက်တွေ့ဘ၀တွေ မှာ ဆင်တူ အဖြစ်အပျက်တွေ ရှိကြပါတယ် ၊၊\nအသက်ရှင်လျက်နဲ့ စိတ်ကြောင့် သေသွားရသူတွေ\nလိုပေါ့နော်၊၊ စိတ်အမှတ်ကြီးတဲ့သူတွေအတွက်ပေါ့ ၊၊\nအောင်နိုင်သူ အတွက်ရော ရှုံးနိမ့်သူအတွက်ပါ တစ်သက်စာကျန်နေမယ့် စိတ်အမာရွတ်ပါပဲ ၊၊သင်ခန်းစာယူရမယ် ကိုနိရေ ၊၊တစ်ပါးသူကို မလုပ်မိအောင်ပါ၊၊\nဘာသာပြန်ကျွမ်းကျင်မှုရော ၊ အရေးအသား အတွက်ရော ပြောပြဖို့ မလိုအောင် ကောင်းမွန်တယ်ဗျာ ၊၊\nဘလူးဖီးနစ် October 14, 2008 at 5:44 PM\nဒီစာလေးကို အကြိမ်ကြိမ် ဘာသာ အမျိုးမျိုးနဲ့ ဖတ်ဘူးပေမယ့် ဒီတစ်ခါ ဖတ်ရတာ ပိုကောင်းသလိုပဲဗျာ။\nပြဿနာဖြစ်လာရင် အနိုင်မယူလိုတဲ့ သူ ဖြစ်ချင်ပါတယ်ဗျာ။ .....\nTaungoo October 14, 2008 at 6:20 PM\nသီတင်းကျွတ်လက်ဆောင်က ကိုနိမနိတို့က ပေးရမှာထက် ကျွန်တော်တို့က ပေးဖို့စောင့်နေကြတာနော့။\nသီတင်းကျွတ်မှာ စီနီယာနောင်တော်နဲ့ အမတော်တို့ စုံတွဲကို ဂါရဝပြုသွားပါတယ်။\nkhin oo may October 14, 2008 at 6:54 PM\nအတော်လေးကို စဉ်းစားဖတ် ရပါတယ်။ အင်္ဂလိလိပ်ဝတ်ထုတွေ နဲ့ မတူဘူး။\nPAUK October 14, 2008 at 7:13 PM\nမောင်မျိုး October 14, 2008 at 7:59 PM\nကိုနိရေ့ သတင်းကျွတ်လတ်ဆောင်အတွက် ကျေးဇူး ဖတ်ရတဲ့ သူတောင်ဈန်ဝင်ပြီး မျက်လုံးတွေ ပါညောင်းတယ်ဆိုတော့ ရေးရတဲ့သူဆိုတော်တော်ကြီးကို အချိန်ပေးရမှာပေါ့ စေတနာကို လေးစားပါ၏း)\nဒါနဲ့ကျွတ်ချင်ပြီဆို လုပ်လေဗျာ “အချစ်ကလေးရေ့ ဘာကြိုက် ညာကြိုက် ” အဲ့လို အဲ့လို ကြွေစေနိုင်တဲ့ စကားတွေနဲ့မမနိ ကိုချွေပေါ့ဗျ ဟိဟိ မြှောက်ပေးနေတာ ကိုတိုင်တော့မစွန်ဘူးး ။\nကိုနိ /မမနိ သတင်းကျွတ်လပြည့်နေ့ မှာ ပျော်ရွှင်ပါစေ မကြာခင် မင်္ဂလာဆောင်ပွဲလေးကျင်းပနိုင်ပါစေဗျာ ။\nMoe Cho Thinn October 14, 2008 at 8:43 PM\nဒီဘာသာပြန်ဝတ္ထုလေး အရင်က ဖတ်ဖူးပါတယ်။ ကိုနိ ပြန်တော့လဲ ကောင်းတာပါပဲ။ အရေးအသား ညက်နေတဲ့အတွက် အသက်ပိုဝင်ပါတယ်။ ဒီလိုလေးတွေ ရွေးဘာသာပြန်တာ ကျေးဇူးပါပဲ ကိုနိ။\nသူဘယ်လောက် လက်တည့်တယ် ဆိုတာ ကျည်ရာ ကြည့်တာနဲ့ သိလောက်ပါပြီ။ လူကို မပစ်ပေမဲ့ စိတ်ကို ပစ်သွားတာတော့ တသက်စာပါပဲ။ အတော်ရက်စက်တဲ့ လူလို့ ပြောရမှာပါ။ သူဒီလိုလုပ်သွားတာထက်စာရင် သတ္တိရှိရှိ အပစ်ခံလိုက်ချင်ပါတယ်။\nMoe Cho Thinn October 14, 2008 at 8:48 PM\nသီတင်းကျွတ်မှာ ဆုတောင်းပေးတဲ့အတွက် ကျေးဇူးအများကြီးပါ။\nငြိမ်းချမ်းသာယာတဲ့ နားလည်မှုရှိတဲ့ အပြန်အလှန် လေးစားချစ်ခင်ရတဲ့ နှစ်ယောက်ဘ၀လေး အမြန် ထူထောင်နိုင်ပါစေလို့ ဆုတောင်းပေးလိုက်ပါတယ်။\nမုန့်ဖိုးလဲ ပေးလိုက်ပါတယ်။ ရုရှား-ဂျပန် အသွားအပြန် လေယာဉ်လက်မှတ်ပါ။ :)


☺ ငြိမ်းဇေဦး : ဆူးကြွင်း\nဆည်းလည်းသံတို့ ဖြင့် မနိုးသေးသော ငှက် ကလေးများအား အာရုံနု အငုံအဖူး က လှုပ်နှိုးလိုက်ပေပြီ။\nရင်ခတ် ပန်းနံ့သင်းသင်းတို့အား ချော့မြူ ဖျားယောင်းလာသော အေးလေပြေ ဖွဖွ ၏ လှိုင်းနု စီးကြောင်းက လျှောတိုက်ပွတ်သပ် လျှက် နံနက်ခင်းကို ညင်သာစွာ တလွှာချင်း လွှာလျှက် အပျိုစင်၏ တိတ်တခိုး အိပ်မက်လို။\nဆရာတော်၏ ဘုရားရှိခိုးသံ ကို ကြားတော့ အေးချမ်းလိုက်ဘိခြင်း…။\nအိပ်ယာမှ ကြည်ကြည်လင်လင် ထလာကာ ကမ္မဌာန်းကျောင်းလေး၏ နောက်ဖေးရေကပြင်တွင် ရေမှုတ်ကလေးဖြင့် မျက်နှာသစ်ရင်း ဆရာတော်၏ ကြေးစည်သံတွင် အသိအာရုံတို့မျောလွင့်သွား၏။\nဟိုးအဝေး ပင်လယ် ရှိရာသို့ မြင်ရနိုးဖြင့် မျှော်ငေးကြည့်မိတော့…. မရမ်းပင်ကြီး ပေါ်က ဥသြငှက်ကလေးကဆွေးဆွေးမြေ့မြေ့ တွန်ကျူးနေတော့၏ ။\nဆ ကေသ ဓါတု စေတီတော်၏ ရင်ပြင်တော် အစွန်းမှ အဟုန်ပြင်းသော လေကောင်းလေသန့်တို့ က သူမ၏ ဆံနွယ် ထွေးကြီးအား ဆွဲဖြေ ခိုးယူ ဖို့ အစွမ်းကုန်ကြိုးစားနေ ပေ၏။ သွေးကြောစိမ်းကလေးများ ရေးတေးတေး ပေါ်နေသော သူမ၏ ပါးပြင်မို့မို့ နှင့် နုထွေးသော နှုတ်ခမ်းကလေး အား ကျနော် ငေးကြည့်နေရင်း ကျနော့် လက်ဖ၀ါး ကို သူမ၏ ၀ါဝင်း ရှင်းသန့်ပျော့ပျောင်းလွန်းသည့် လက်ချောင်းသွယ်ကလေးများဖြင့် လက်ဖ၀ါးကြမ်းကြမ်း ကလေး က ဖွဖွလေးကိုင်ရင်း “မောင့် လက် ဖ၀ါးကလေးတွေက နုအိ နေတာပဲ မောင်ရယ်၊ မွန့် လက်ဖ၀ါးတွေများ ဆို ကြမ်းလိုက်တာနော်”\n“မွန်ကလဲ… မောင်က လက်ကျောမတင်းဘူး ဆိုတာကို ထပ်ပြီးအတည်ပြုနေတာလား အချစ်ရယ်” ကျနော်က သူမ၏မျက်နှာလေးကို ငေးရင်း အပြုံးဖြင့် ပြန်ပြောတော့ သူမက“ ဟုတ်ပါဘူးမောင်ရဲ့ ကုသိုလ်ကောင်းတာကိုပြောတာပါ ….” ကျနော် ဘာမှ ပြန်မဖြေဖြစ်တော့ပဲ မွန့် ကိုယ်လုံး လှလှလေးကို မရဲတရဲဆွဲဖက်လိုက်မိတော့၏။ မွန်က လှိုက်မောရင်ခုန်သောအသံဖြင့် “မောင်….” ဟုခေါ်တော့ ကျနော့်လက်တွေက မွန့် ခါးသေးသေးလေးပေါ်မှာ ရစ်ပတ်လျှက်။ “ပြောလေ…မွန်” ဟု သူ့ လည်ပင်းသားနုနုလေးကို နမ်းနေရင်းမှ ခေတ္တရပ်ကာမေးမိ၏။\n“တောင်ပိုင် ဘိုးဘိုးကြီး အမျက်ရှသွားမယ် မောင်ရယ်..” မွန်က ကျနော့်လက်များကိုဆွဲမဖြုတ်ပါ သူ့ပါးပြင်လေးကိုလွှဲမသွားပါ ကျနော့်ရင်ခွင်ထဲ မှာ အိစက် တင်းရင်းလုံးဝန်းသော အတွေ့ အထိဖြင့်၊ သို့သော် ကျနော့်လက်များကိုဖြေလျော့ပေးလိုက်ပါ၏။\nကျနော့် ရင် ထဲတွင်တော့ မြင်း အထောင်အသောင်း က သော မြင်းရထား တစ်စင်း အရှိန်ပြင်းစွာ ပြေးလွှားနေသကဲ့သို့။ ကျနော့်နှုတ်ခမ်းတို့ခြောက်သွေ့လာ၏ ။ အသက်ရှုသံတို့ နှေးလိုက်မြန်လိုက်။ ခန္ဓာတခုလုံး ပူနွေးလာကာ တောင်ခြေရွာကလေးက မီးတောက်အရက်ဆိုင်မှ ကောက်ညှင်းအရက် ကို ကသောကမြော သောက်မြိုရသကဲ့သို့။\n“အင်းပါ အချစ်ရယ် ဒါဆိုလဲ မောင် မနမ်းတော့ပါဘူး ကွာ”\n“ မဟုတ်ဘူး မောင်ရယ်.. နတ်ကြီးတယ်လေ တောင် တော် ပေါ်မှာ မို့ပါ…. ၊ မောင် အရမ်းချစ်လားဟင်”\n“ဟောဒီတောသူမလေးကို တနေ့ပစ်သွားမှာလားမောင်….” ကျနော့် မေးဖျားအား သူမ၏ ဆင်ြမီးလက်စွပ်ကလေး ၀တ်ထားသော လက်ကလေးဖြင့် ကိုင်လှုပ်ကာ ချစ်စနိုးမေးလိုက်တော့..\n“မွန့်ကို မောင် လက်ထပ်ယူမယ် မွန်… မောင့်ကို အချိန်တော့ နည်းနည်းပေးပါ …မောင် ပညာပြည့်စုံချင်တယ်…\nမိသားစုလေးကို သာသာယာယာ ထောက်ပံ့ကျွေးမွေးချင်တယ် နော် …မောင့်ကို နားလည်လားဟင်”\n“ အင်း..နားလည်တာပေါ့မောင်ရဲ့ .. မောင်က ရွာကျောင်းမှာ ပြန်ပြီးကျောင်းဆရာလုပ်… မွန်က ဆရာကတော် ကြီးပေါ့ နော်…” အဲဒီစကားတွေကိုပြောနေသော မွန့်အပြုံးတွေကို အရည်အသွေးအမြင့်ဆုံး စိန်ပွင့်ကုဋေကုဋာ၏ တောက်ပ မှုက မှီနိုင်မည်မထင်။\nကျနော့်ဘယ်ဘက်ရင်အုံတွင် ခေါင်းကလေးမှီနေသော မွန့် ပုခုန်းသား လှအိနု ကလေးကို ကျနော့်\nလက်ဖ၀ါးဖြင့် ဖွဖွပွတ်သပ်ရင်း နေမင်းကြီး စုန်းစုန်းမြုပ်သွားသည်အထိကျနော်တို့ နှစ်ယောက် ဆည်းဆာအလှကို ငေးနေမိခဲ့၏။\nမွန့်ကို တောင်ခြေ ရွာကလေးအထိ ကျနော်ပြန်ပို့ခဲ့ရင်း ရွာစွန် ချက်အရက်ဆိုင်ကလေးသို့ ၀င်ခဲ့မိ၏။\nညနေ စောင်းကမှ တက်ထားသော ပင်ကျရည် တမြူ ၊ ရှောက်ရွက်နှင့် ပဲ ကြီးလှော်သုတ် တို့အား မှာပြီး\nထန်းရည် ချို ခါးစူးရှ ကို တမြုံ့ခြင်း မြုံ့ကာ ကို မောင်ရွှေ ၏ မယ်ဒလင် သံကို နားထောင်ရင်း သီချင်းလိုက်ဆိုနေမိ၏။\n“နှင်းပျောက်တဲ့ နွေဦးရောက်ပြီလေ……………..” သီချင်း ဆုံးတော့ ကျနော် နောက်ထပ်တမြူထပ်မှာလိုက်၏။\n“ညီလေး ..ဒီည အိမ်လိုက်ပြီး ထမင်းစားကွာ..မင်းကိုလဲ ငါ ခနခန ဖိတ်နေတာငါ့ အလှည့်ကိုမရောက်တော့ဘူး ဟုတ်လား ငြင်းမနေနဲ့တော့” ဟု ကိုမောင်ရွှေက ပြောလာ၏ ။\n“ဟုတ်ပြီဗျာ…ဒါဆို လဲ ကျနော် လိုက်ခဲ့မယ်”\nဟု ပြန်ဖြေရင်း ဆက်လက်ကာသီချင်းတို့ တပုဒ်ပြီးတပုဒ်လိုက်ဆြိုဖစ်၏…။\nသီချင်းတို့ကို အပူအပင်မရှိလိုက်ဆိုရင်း ဖြင့် ညတော်တော်နက်လာခဲ့တော့ ကျနော်နှင့်ကိုမောင်ရွှေ နှစ်ယောက်သား သူ့ အိမ်ရှိရာ ရွာလည်ဖက်သို့ မယ်ဒလင် သံဖြင့် ပြန်လာခဲ့၏။\n“ဟယ်… ကြားသားမိုးကြိုးပါလား အကိုရဲ့ .. ”\n“လာလာ..မောင်လေး … အတော်ပဲ ဒီနေ့ ဘဲသားချက်တယ်ဟဲ့ ၊ မရမ်းသီးထောင်း နဲ့ ပိန္နဲ စေ့ ပြုတ် ၊ ဒညင်းသီး ဆားစိမ် ၊ ဘူးသီးဟင်းချိူ ၊ နင်ကြိုက်မှာ အမတို့ကတော့ တောချက်ပဲ ချက်တတ်တာတော့ ခွင့်လွှတ်ဟ”\nကိုမောင်ရွှေ့ မိန်းမ က ခရားရေလွှတ် ဧည့်ဝတ်ပြုစကားများဖြင့် ကျနော်လဲ အိမ်ထောင့်ကွမ်းပင်အုပ်အောက်မှ စဉ့်အိုးကြီးများဆီသွားကာ ခြေလက်ဆေးကြောပြီး အိမ်ပေါ်တက်ရင်း သူတို့လင်မယားနှင့် ထမင်းလက်ဆုံစားခိုက်ပြတင်းပေါက်မှ လမင်း၏ အလင်းရောင် ကို ဘူးသီးဟင်းချိုခွက်ထဲတွင် မြင်ရတော့ ကိုမောင်ရွှေ့ အားမေးလိုက်မိ၏ ၊\n“ ကိုမောင်ရွှေ ..ကျနော် နဲ့ မွန်နဲ့ ရည်းစားဖြစ်နေတာ သိတယ်မဟုတ်လားဗျ”\n“ သိတာပေါ့ဟ.. တရွာလုံးသိ တနယ်လုံးသိ.. နေနဲ့ လ ရွှေနဲ့မြ ပေါ့ကွာ ငါတို့တော့ သဘောတူတယ်ကွ”\n“ကျေးဇူးတင်ပါတယ်ဗျာ ကျနော် သူ့ကို တကယ်ချစ်တာပါ ၊ ကျနော်ရည်းစားမထားဖူးဘူးဗျ သူက ကျနော့် အချစ်ဦး နောက်တော့….ကျနော့် ရဲ့ တဘ၀လုံးမှာ တယောက်ထဲ ချစ်တဲ့ ချစ်သူ ဘ၀လက်တွဲဖော်ဖြစ်မှာပါဗျာ”\n“ဟားဟား…ငါ့မောင်က လဲ ကဗျာက ဆန် နေပြန်ပြီ.. နင်သူ့ကိုယူပြီး မြို့ခေါ်သွားမလား၊ သူကတော့လိုက်မယ်မထင်ဘူး အဲလိုဆို နင်ကရော ဒီတောမှာနေနိုင်လားဟဲ့ အဲဒါလဲတွေးပါဦး”\nကိုမောင်ရွှေ့ မိန်းမ မအေးက ရယ်ရင်း မေးလာတော့\n“ အမရယ်.. ကျနော် ဒီမှာ နေမှာပေါ့ သူမလိုက်နိုင်ရင်၊ ဒါပေမယ့် ကျနော် ပညာစုံချင်သေးတယ်လေ သူညှိုးငယ်မှာ စိုးတယ်ဗျာ”\n“ အိမ်ကဟာကြီးနဲ့တော့ကွာပါ့..၊ ဆယ်တန်းဖြင့် ဖြေပြီးမယ်မကြံသေးဘူး အတင်းကိုခိုးပြေးတာလေ” သူ့ယောက်ျားကို မေးငေါ့ပြကာ မအေးက ဂုဏ်ယူ သလို လို စိတ်ပျက်သလိုလို အရွှန်းဖောက်လာ၏။\nထိုညက အတော်ညဉ့်နက်သည်အထိ ကိုမောင်ရွှေတို့အိမ်မှာ မယ်ဒလင် တီး သီချင်းဆိုကြရင်း ကျနော် တောင်ပေါ် ကျောင်းသို့ပြန်မတက်ဖြစ်တော့ပဲ ကွမ်းပင်အုပ်ကြားက ကွပ်ပျစ်ကလေးပေါ်တွင် အိပ်ပျော်သွားခဲ့ ၏။\nမနက်လင်းတော့ ကို မောင်ရွှေက လာနှိုး၏ ။\nကပြာကယာ မျက်နှာသစ်ကာ သူတို့မိသားစုနှင့်တူတူု လက်ဖက် သုတ်ဖြင့် ထမင်းကြမ်းစားပြီးတော့ တောင်ပေါ်ကျောင်းဖက် ခပ်သုတ်သုတ်ပြန်လာခဲ့၏။\nတောင်ခြေ က ဒေါ်သိန်း၏ ခြံထဲတွင် အိမ်က တိုယိုတာ ကိုရိုလာ ကား နှင့် ပါ့ ဘလစ်ကာ ၊ ဆန် နီပစ်ကပ် ကားများ ကိုတွေ့လိုက်ရတော့ ခေါင်းနည်းနည်းကြီးသွားမိ၏ ။ ဒေါ်သိန်းတို့ခြံဟိုဖက် ဒေါ်ကုလားမ၏ ခြံထဲတွင်တော့ ဘတ်စ်ကားကြီးနှစ်စီးကိုတွေ့ရ၏။\nကျနော်လဲ သုတ်သီးသုတ်ပြာဖြင့် ကျောက်လှေကား ကလေးမှ အပြေးတက်ကာ တောင်ပေါ်သို့လာတော့ ကျောင်းရှေ့ စပယ်ခြုံများ ဘေးမှ ဇောင်းပါတိတ် ၀မ်းဆက်ဖြင့် အသားဖြူဖြူ ခပ်လှလှမိန်းမတယောက်ကိုဘွားကနဲတွေ့လိုက်၏။\nကျနော် ကိုယ်ရှိန်သပ်ကာ ကျောင်း ဆီသို့ ဖြေးဖြေးလှမ်းလာခဲ့၏။\nကျနော့်အဒေါ် အငယ် ဆုံး က ကျောင်း ရှေ့ သို့ထွက်အလာနှင့် တည့်တည့်တိုးတော့ “ညက မင်း ဘယ်ကိုသွားတာလဲ ၊ ဆရာတော်က ပြောတယ် မင်းညက ပြန်မအိပ်ဘူးတဲ့ဟုတ်သလား ”\n“ အင်း..ဟုတ်တယ်..သား ည က တောင် အောက် က ရွာ က ကိုမောင်ရွှေတို့ အိမ်မှာ” ပြန်ဖြေရင်း အမေပါ ကျောင်းထဲမှ ထွက်လာသည်ကိုတွေ့တော့ အမေ့ကို ပြုံးပြမိ၏။\n“ မမ.. မမ..သားက ဒီမှာစည်းမဲ့ကမ်းမဲ့ ဖြစ်နေတာ သိသလား ”\nအမေ့ဖက်သို့ သမင်လည်ပြန်လှည့်ကြည့်ရင်း ကျနော့် အကြောင်းစတင်မြည်တွန်တောက်တီးတော့“ ဟယ်..ထွေး ကလဲ..သူလဲ လူငယ်ပဲ တခါတလေသွားတာပဲ မင်းတို့ကလဲ ကဲကိုကဲတယ်” ဆိုသောအသံကို ကျနော့်နောက်ကျောက ကြားလိုက်ရတော့ ကျနော်လှည့်ကြည့်လိုက်မိ၏။\nကျနော့် အဒေါ်က ဘာမှဆက်မပြောတော့ပဲ စိတ်ပျက်သောမျက်နှာဖြင့် ကျနော့်ကိုကြည့်ကာ အမေ့ကို တောင် ထိပ်ပေါ်မှ မဏိမေခလာ စေတီတော်ဆီသို့ သွားကြမည်ဟုပြောကာ အမေနှင့် တူတူ ကျောက်လှေခါးထစ်များအတိုင်း တောင်ထိပ်ဆုံးပေါ်သို့တက်သွားကြတော့ ထိုမမလှလှက\n“ မောင်လေး…မမကို ဒီနားတ၀ိုက်လိုက်ပြပါလားဟင်…”\nMhu Darye June 27, 2008 at 7:06 PM\nဒါလေး တော့ ကြိုက်တယ်။


Covid ဖြစ်လည်း စားဝတ်နေရေးအတွက်ရုန်းကန်ရဦးမှာဖြစ်လို့ အသိနဲ့သတိကပ်ပြီးနေထိုင်ဖို့ပြောလာတဲ့ အေးမြတ်သူ - Cele Gabar\nCovid ဖြစ်လည်း စားဝတ်နေရေးအတွက်ရုန်းကန်ရဦးမှာဖြစ်လို့ အသိနဲ့သတိကပ်ပြီးနေထိုင်ဖို့ပြောလာတဲ့ အေးမြတ်သူ\nပရိသတ်ကြီးရေ Covid-19 ရောဂါပိုးဟာ ဆိုရင် Second Wave အနေနဲ့ ပြန်လည် ပြီး ပိုးတွေက လူနာတွေ အရေအတွက်များလာခဲ့ပါပြီ ။ စိတ်ရှုပ်စရာတွေ စိတ်ညစ်စရာတွေ က ကြုံရဆုံရ..ရင်ဆိုင်ရဦးမှာ ဖြစ်ပြီး ဒီအချိန်ကာလ က စားဝတ်နေရေး. စီးပွားရေး ကျန်းမာရေး အားလုံးကို အများစု က တွေးပူပန်နေရချိန် ဖြစ်လို့ ပိုသာဆိုးတဲ့အခြေနေလို့တောင်ဆိုရမှာပါ ။\nပရိသတ်အချစ်တော် မင်းသမီးချောလေး အေးမြတ်သူကတော့ သူမရဲ့ ချစ်ပရိသတ်ကြီးအတွက် အားပေးစကားအနေနဲ့ ” အရှုံးပေးလို့မရဘူး… သောကတွေကြားထဲက ရုန်းထွက်နိုင်ဖို့ အားလုံးစည်းစည်းလုံးလုံးနေထိုင်ရင်း အကောင်းမြင်စိတ်လေးတွေနဲ့ ဘာလုပ်ပေးမလုပ်နိုင်ရင်တောင် အပြုံးလေးတပွင့်လောက်လုပ်ပေးရအောင် Mask. အုပ်ထားတော့ မျက်လုံးလေးတွေပြုံးပြကြရအောင်နော် ဆိုတဲ့ စာသားလေးနဲ့အတူ ည မှာ ဘယ်နှယောက်တိုးလာမလဲ ??? မနက် ဘယ်နှယောက်တိုးလာမလဲ … ???ဆိုတာတွေ ကို စိုးရိမ်စိတ်နဲ့မမျှော်လင့်ဘဲ…. ကျန်းမာရေးအသိနဲ့ သတိထားနေထိုင်နိုင်ဖို့ကြည့်မှတ်ရင်း ကိုယ်နဲ့ကိုယ်မိသားစုကိုယ့်ပတ်ဝန်းကျင်ကို မရောက်ဖို့ ဘယ်လိုနေထိုင်အလည်း…. ဆိုတာ ကိုယ့်ကိုကိုယ်သတိပေးရင်းနေစေချင်ပါတယ် ဆို့ ပရိသတ်တွေ အကြံပြုတောင်းဆိုထားတဲ့ စာလေးကို လူမှုကွန်ရက်စာမျက်နှာထက်ကနေ ရေးသားဖော်ပြခဲ့ပါတယ် ။\nစားဝတ်နေရေးအတွက် နေ့စဉ်လှုပ်ရှားရုန်းကန်နေကြရမှာပဲ ဖြစ်လို့ နေ့စဉ်ဘဝ မှာ ကျန်းမာရေးအသိ နဲ့ သတိလေးကပ်ပြီး နေထိုင်ကြဖို့နဲ့ အားလုံးအားလုံး နေကောင်းကျန်းမာကြပါစေရှင် ဆိုပြီး ပရိသတ်တွေအတွက် ဆုမွန်ကောင်းတွေလည်းတောင်းပေးထားပါသေးတယ် ။\nPrevious post အုပ်စိုးခန့်နဲ့အတူ ရွှေမင်းသမီး စိန်ရွှေရတနာ ကြော်ငြာရိုက်ကူးနေတဲ့ မေလသံစဉ်\nNext post ကိုယ်တိုင်ကြုံတဲ့အဖြစ်ပျက်တစ်ခုနဲ့ယှဉ်ပြီး မိန်းကလေးတွေကိုသတိထားဖို့ ပြောပြလာတဲ့ မေကဗျာ


ဒါဘီအသင်းတွင် ကစားသမား/နည်းပြအဖြစ် ဝိန်းရွန်နီတာဝန်ယူမည်ဟုပြော…. – FBV SPORT NEWS\nဒါဘီအသင်းတွင် ကစားသမား နည်းပြအဖြစ် ဝိန်းရွန်နီတာဝန်ယူမည်ဟုပြော….\nလိဂ်ချန်ပီယံရှစ်ကလပ် ဒါဘီအသင်းသည် နည်းပြ ဖီးလစ်ကိုကူးနှင့် နှစ်ဦးသဘောတူလမ်းခွဲခဲ့သောကြောင့် အင်္ဂလန်လက်ရွေး အသင်းခေါင်းဆောင်ဟောင်း ဝိန်းရွန်နီက ယာယီတာဝန်ယူကိုင်တွယ်မည်ဖြစ်ကြောင်း သိရသည်။\nဒတ်ချ်နည်းပြဖြစ်သူ ကိုကူးသည် ဒါဘီအသင်းအား ၂၀၁၉ ခုနှစ် ဇူလိုင်တွင် စတင်တာဝန်ယူကိုင်တွယ်ခဲ့ပြီး ရာသီကုန်၌ အဆင့် ၁၀ နေရာသာ ရပ်တည်နိုင်ခဲ့သလို ယခုရာသီတွင်လည်း ပွဲစဉ် (၁၁) အပြီးတွင် တစ်ပွဲသာ အနိုင်ရကာ ဇယားအောက်ဆုံးနေရာရောက် ရှိနေသဖြင့် နှစ်ဦးသဘောတူလမ်းခွဲရန် ဆုံးဖြတ်ခဲ့ခြင်းဖြစ်သည်။\nသို့ဖြစ်ရာ ကစားသမား/နည်းပြအဖြစ် ဆောင်ရွက်နေသည့် အသင်း ခေါင်းဆောင် ဝိန်းရွန်နီက ယာယီတာဝန်ယူ ကိုင်တွယ်ရမည်ဖြစ်ကြောင်း သိရသည်။ ရွန်နီ (၃၅ နှစ်) သည် နည်းပြအဖွဲ့ဝင်များဖြစ်သည့် ရှေးဂစ်ဗင်း၊ ရိုဆီနီယာ၊ ဝေါ်လ်ကာတို့နှင့်အတူ တာဝန်ယူကိုင်တွယ်ရမည်ဖြစ်ပြီး လာမည့် စနေနေ့တွင် ပထမဆုံးပွဲအဖြစ် ဘရစ္စတိုးလ်စီးတီးအသင်းနှင့် အဝေးကွင်းကစားရမည် ဖြစ်သည်။\n“ဖီးလစ်နဲ့ သူ့ရဲ့နည်းပြအဖွဲ့ဝင်တွေ ထွက်သွားရတဲ့အတွက် စိတ်မကောင်းပါဘူး။ သူကူညီပေးခဲ့တာတွေအတွက် ပုဂ္ဂိုလ်ရေးအရ ကျေးဇူးတင်ပါတယ်။ အခုအချိန်မှာ အရေးကြီးဆုံးက အသင်းရဲ့အခြေအနေကို တည်ငြိမ်စေဖို့နဲ့ ဇယားအပေါ်ဘက်ကို စပြီး တက်လှမ်းနိုင်ဖို့ပါ။ စနေနေ့ပွဲအတွက် ပြင်ဆင်ရာမှာ ကူညီဖို့ နည်းပြအဖွဲ့ကိုလည်း ပြောထားပါတယ်။\nရလဒ်ကောင်းများနှင့်အတူ အစွမ်းကုန်ကြိုးစားသွားမည်ဖြစ်ကြောင်းနဲ့ တာဝန်ကြီးမားကြောင်း ပထမဆုံးပွဲကိုင်တွယ်မည့်ပွဲတွင်နိုင်ပွဲရယူဖို့အတွက် တနင်္လာနေ့ကျရင် ကစားသမားတွေနဲ့ စကားပြောမှာပါ” ဟု ရွန်နီက ပြောကြားခဲ့သည်။


သိသလိုနှင့် မသိကြသော ကံရှိ ကံမဲ့ ကြိယာန&#4157 - ဗောဓိသုခနှင့် မဟာဗောဓိပရဟိတကျောင်းတိ&#\nအခန်းအလှူ ရှင်များ >\nဦးတင်ဌေး+ဒေါ်ဆန်းယဉ်ကြူ အခန်းတစ်ခန်း လှ\n(ဦးအေးလွင်) + ဒေါ်ကြင်တင်၊ သမီး မအေးသိင်္ဂီမ&\nဦးထွန်းရွှေ + ဒေါ်စိန်ရင်း မိသားစု အခန်းƛ\nဒေါ်ကြူမိသားစု အခန်းတစ်ခန်း ပါဝင်လှူဒါန&\nဒေါက်တာနေဦး+ဒေါ်ပို့ပို့ မိသားစု အခန\nဒေါ်ကြည်ကြည်မြင့်၊ ဒေါ်လှလှဝင်း အခန်းတစ်&\nဒေါ်တင်ညွန့်ကျော်မိသားစု အခန်းတစ်ခန်း &\nဦးကိုကိုလေး + ဒေါက်တာဒေါ်အေးအေးနွယ်\nဒေါက်တာ ဒေါ်မီမီလှိုင်+ဒေါက်တာ ဒေါ်နီနီလှ\nပထမအကြိမ် သာသနာ့မြေအလှူ ရေစက်ချပွဲ >\nသာသနာ့မြေရေစက်ချ အနုမောဒနာ (၂)\nသာသနာ့မြေရေစက်ချ အနုမောဒနာ (၁)\nသီတဂူဆရာတော်၏အထူးတရားပွဲ (၄-၁၂-၁၄ နေ့) >\nသီတဂူဆရာတော်၏အထူးတရားပွဲ အပိုင်း (၅)\nသီတဂူဆရာတော်၏အထူးတရားပွဲ အပိုင်း (၃)\nသီတဂူဆရာတော်၏အထူးတရားပွဲ အပိုင်း (၂)\nသီတဂူဆရာတော်၏အထူးတရားပွဲ အပိုင်း (၁)\nသီတဂူဆရာတော်၏ အထူးတရားပွဲ MRTV4သတင်း\nသီတဂူဆရာတော်ကြီး၏ ရဟန်းဖြစ်ရသော ရည်ရွယ&\nသီတဂူဆရာတော်ကြီး ဟောကြားတော်မူအပ်သော ရ&\nမြောက်ဦးဆရာတော်၏ အပါယ်ပိတ် ၀ိပဿနာအလုပ&\nဗုဒ္ဓဂယာ၌ တရားဘာဝနာပွားများမည့်လူ များ&\nမြကျောက်ဆရာတော်၏ (၇) ရက် ၀ိဿနာ တရားစခန်း\nနေ့စဉ် (၇) မိနစ်ခန့်ပြေးခြင်းဖြင့် အသက် (၃) &\nကိုအံ့ကျော်နှင့် အစ်မများ အိမ်ပြန်\nဆီးဖြူသီး၏ကျန်းမာရေးအကျိုးကျေးဇူး (၉) မျ\nအသည်းနှင့် အသားဝါပိုး- ဗုံး\nDonation to Ma Hla Kay Thway Khine\nဦးမောင်မောင် ကျန်းမာစွာဖြင့် အိမ်ပြန&\nကျေးလက်ဒေသနှင့် အမျိုးသမီးများ တိုးတက&\nKathina Civara Dana\nသိသလိုနှင့် မသိကြသော ကံရှိ ကံမဲ့ ကြိယာနှ\nသိသလိုနှင့် မသိကြသော ကံရှိ ကံမဲ့ ကြိယာနှင့် ကတ္တားဝါကျ၊ ကံဝါကျများအကြောင်း\nVerb Transitive and Verb Intransitive\nဘယ်ဘာသာစကား၊ စာပေပဲဖြစ်ဖြစ် စကားလုံးတွေ၊ စကားစုတွေ၊ ၀ါကျတွေနှင့် တည်ဆောက်ထားရတာချည်းဖြစ်ပါတယ်။ အဲဒီလို တည်ဆောက်ရာမှာ အဓိပ္ပါယ် အပြည့်အ၀ရှိတဲ့ စကားဝါကျတွေ ဖြစ်လာဖို့အတွက် ပါဝင်ရတဲ့ အစိတ်အပိုင်းတွေက ယေဘုယျအားဖြင့် ရှစ်မျိုးရှိပါတယ်။ အဲဒါကိုပဲ ၀ါစင်္ဂရှစ်ပါး (Eight Parts of Speech) လို့ ခေါ်ပါတယ်။ ခန္ဓာကိုယ်ရဲ့အစိတ်အပိုင်းတိုင်းဟာ အသက်ရှင်ရေးအတွက် အရေးပါသလိုပဲ၊ ၀ါစင်္ဂ တစ်ခုချင်းစီတိုင်းဟာ ၀ါကျထဲမှာ သူ့နေရာနှင့်သူ အရေးပါကြပါတယ်။ အဲဒါတွေ အားလုံးလောက်ကိုပဲ အစဉ်သဖြင့်၊ ကျယ်ကျယ်ပြန့်ပြန့်၊ တတ်နိုင်သလောက် လေ့လာဆည်းပူး မှတ်သားနေဖို့ အထူးလိုအပ်ပါတယ်။ သဒ္ဒါဆိုတာ ဒါတွေပဲ ဖြစ်လေတော့၊ ဒါတွေကို ခြေခြေမြစ်မြစ်သိမှ သဒ္ဒါသိမယ်၊ သဒ္ဒါသိမှ စာသိမယ်၊ စာတတ်မယ်ပေါ့၊\nဒီနေ့တော့ အဲဒီအစိတ်အပိုင်းတွေထဲက အရေးအပါဆုံးဖြစ်တဲ့ တနည်းပြောရရင် သဒ္ဒါကိုယ်ခန္ဓာကြီးရဲ့ နှလုံးအစိတ်အပိုင်းလို အရေးကြီးတဲ့ “ကြိယာ” ပိုင်းကို ဆွေးနွေးပါ့မယ်။\nကြိယာဆိုတာ ကတ္တားရဲ့ လုပ်ဆောင်ချက်ကို ဖော်ပြတဲ့ အဓိက စကားလုံးပါ။ ဥပမာ “မောင်ဘက ခွေးကို ရိုက်တယ်” ဆိုတဲ့ဝါကျမှာ “ရိုက်တယ်” ဆိုတဲ့ ကြိယာပုဒ်ဟာ ‘မောင်ဘ’ ဆိုတဲ့ ကတ္တားပုဒ်ရဲ့ လုပ်ရပ်ကို ဖော်ပြပါတယ်။ အင်္ဂလိပ်လို ရေးရင်တော့ - Maung Ba beatsadog.\nဒီနေ့ အထူးပြုလေ့လာဖို့က ကံရှိနှင့် ကံမဲ့ကြိယာ (၂) မျိုး၊ အဲဒါနှင့် ဆက်စပ်နေတဲ့ ကတ္တားဝါကျ၊ ကံဝါကျတွေ အကြောင်းတွေပါ။ ပထမ ကံရှိတဲ့ကြိယာနှင့် ကံမဲ့တဲ့ကြိယာတွေ အကြောင်း ပြောပါ့မယ်။\n၁) သကမ္မက၊ ကံရှိကြိယာ (Verb Transitive) ဆိုတာက အဲဒီကြိယာအမျိုးအစားကို သုံးပြီး ၀ါကျဖွဲ့မယ်ဆိုရင် အဲဒီကြိယာရဲ့ နောက်က ကပ်ရက်ပဲ ကံပုဒ်လိုက်လို့ရတဲ့ ကြိယာမျိုးပါ။\nဥပမာ - We eat rice every day. ဒီဝါကျထဲမှာ eat ဆိုတဲ့ ကြိယာပုဒ်ရဲ့ နောက်က ကပ်ရက်ပဲ rice ဆိုတဲ့ ကံပုဒ်လိုက်နေပါတယ်။ (သူတို့ နှစ်ပုဒ်ကြားမှာ ၀ိဘတ်ပုဒ် (preposition) လိုက်ပေးစရာ မလိုဘူးဆိုတာ သတိထားပါ)။\n၂) အကမ္မက၊ ကံမဲ့ကြိယာ (Verb Intransitive) ဆိုတာကတော့၊ သူ့ကို သုံးစွဲပြီး ၀ါကျဖွဲ့တဲ့အခါမှာ သူ့နောက်က ကပ်ရက် ကံပုဒ်ရဲ့ ရှေးမှာ ၀ိဘတ်ပုဒ် လိုက်ပေးရတယ်။ ဥပမာ- I go to school. ဒီဝါကျထဲမှာတော့ go ဆိုတဲ့ ကြိယာပုဒ်နှင့် School ဆိုတဲ့ ကံပုဒ် ကြားမှာ to ဆိုတဲ့ ၀ိဘတ်ပုဒ်လိုက်ပေးရပါတယ်။ အဲဒီလိုမျိုး ၀ိဘတ်ပုဒ်လိုက်ပေးမှ အလုပ်ဖြစ်တဲ့ ကြိယာအမျိုးအစားတွေကို အထက်ကပြောခဲ့တဲ့ ၀ိဘတ်လိုက်စရာမလိုတဲ့ ကြိယာတွေနှင့် နှိုင်းယှဉ်လေ့လာ သွားရင်၊ နောင်သဘောပေါက်သွားတဲ့အခါ ကြိယာတစ်လုံး သုံးရတော့မယ် ကြုံတိုင်း ကိုယ့်ဟာကိုယ် အလွယ်ကလေးနှင့်ပဲ ကံရှိကြိယ (Verb Transitive) လား၊ ဒါမှမဟုတ် ကံမဲ့ကြိယာ (Verb Intransitive) လားဆိုတာ သေချာခွဲခြားတတ်သွားမှာပါ။\nအောက်ပါ ကံရှိ၊ ကံမဲ့ ကြိယာတွေကို နမူနာအဖြစ်ထုတ်ပြီးတော့ သူတို့တွေရဲ့ Present, Past, Past Participle (တနည်း Verb1, Verb2, Verb3) အဘိဓာန်ထဲမှာ ထုတ်ယူပြီးတော့ စွဲမြဲသွားတဲ့အထိ စာရွက်ပေါ်မှာ အထပ်ထပ် အဖန်ဖန် ရေးသားလေ့ကျင့်ဖို့ လိုအပ်ပါတယ်။\nအောက်ပါတို့ဟာ သကမ္မက၊ Verb Transitive (Vt) တွေ ဖြစ်ကြပါတယ်။\nGive gave given vt ပေးသည်\nLike liked liked vt သဘောကျသည်။ နှစ်သက်သည်။\nHelp helped helped vt ကူညီသည်။\nBeat beat beaten vt ရိုက်ပုတ်သည်။\nSee saw seen vt မြင်သည်။ ကြည့်သည်။\nအောက်ပါတို့ကတော့ အကမ္မက၊ ကံမဲ့ ကြိယာ၊ Verb Intransitive (Vi) တွေ ဖြစ်ကြပါတယ်။\nGo went gone vi သွားသည်။\nCome came come vi လာသည်။\nWalk walked walked vi လမ်းလျှောက်သည်။\nSpeak spoke spoken vi စကားပြောသည်။\nLive lived lived vi နေထိုင်သည်။\nကတ္တုပ္ပဓါန၀ါကျ (Active Voice) နှင့် ကမ္မပ္ပဓာန၀ါကျ (Passive Voice)\nActive from Latin activus = doing\nPassive from Latin passivus = suffering\nA verb is said to be in the Active Voice when the action denoted by it, is done by the Subject.\nA verb is said to be in the Passive Voice when the action denoted by it, is done to the subject. (R.P. Ghosh – Good English)\nအကြောင်းအချက် တစုံတရာ ဖြစ်ပျက်တိုင်း၊ (ဒါမှမဟုတ်) ပြုလုပ်သူတိုင်း အဲဒီဖြစ်ရပ်၊ လုပ်ရပ်တွေကို “ပြုလုပ်တဲ့သူ” နှင့် “အပြုခံရတဲ့သူ” တို့ ပါစမြဲဖြစ်ပါတယ်။ လူတွေဟာ စကားပြောတဲ့အခါ၊ ဒါမှ မဟုတ် စာရေးတဲ့အခါ မိမိဆန္ဒအရ၊ အာရုံကျရောက်မှု အရ မိမိစိတ်ထဲက ဦးစားပေး ဖော်ပြလိုတဲ့ ထိုထိုအခြင်းအရာ၊ အကြောင်းအချက် တစ်ခုခုကို (စိတ်ကဆောင်ပြီးတော့ စီစဉ်လိုက်တဲ့ အလိုအလျောက်ပဲ) ပြောစကား (၀ါကျ) ရဲ့ ရှေး ဆုံးမှာ နေရာပေး ဖော်ပြပြီးတော့ ပြောဆိုရေးသားလေ့ ရှိကြပါတယ်။\nအဲသလို ဖော်ပြလေ့ ရှိကြရာမှာ -\nပြုလုပ်တဲ့သူကို ဦးစားပေးလိုတာကြောင့်၊ အဲဒါကို ၀ါကျ ရှေးဆုံးမှာ ထားပြီး ဖော်ပြတယ်ဆိုရင်၊ ဒါဟာ ကတ္တုပ္ပဓါန၀ါကျ (Active Voice) ဖြစ်လာပါတယ်။\nဥပမာ - The police beatsaboy.\nThe police က ရိုက်သူ၊aboy က ခံရသူ။ ဒီမှာ ရိုက်သူ (ကတ္တားပုဒ်၊ Subject) The Police ကို ဦးစားပေးလိုတာကြောင့် ၀ါကျရဲ့ ရှေးမှာထားပေးတဲ့အတွက် ကတ္တားပဓာန၀ါကျ (သို့) ကတ္တားဝါကျဖြစ်ပါတယ်။\nအပြုခံရသူကို ဦးစားပေးလိုတာကြောင့် ၀ါကျရဲ့ ရှေးဆုံးမှာထားပြီးတော့ ဖော်ပြရင်တော့ ကမ္မပ္ပဓာန၀ါကျ (သို့) ကံဝါကျ၊ Passive Voice ဖြစ်လာပါတယ်။\nဥပမာ - A boy is beaten by the police.\nလူငယ်တစ်ဦးဟာ ပုလိပ်ရဲ့ ရိုက်နှက်ခြင်းကို ခံရတယ် (သို့) လူငယ်တစ်ဦးကို ပုလိပ်က ရိုက်တယ်။ ဒီမှာတော့ အရိုက်ခံရသူကို ၀ါကျရဲ့ ရှေးဆုံးက ထားပြီး ဦးစားပေး ဖော်ပြခြင်း ဖြစ်တဲ့အတွက် Passive Voice - ကမ္မပ္ပဓာန၀ါကျဖြစ်ပါတယ်။\nမှတ်ချက်။ Passive Voice ၀ါကျတွေကို မြန်မာ ဘာသာပြန်တဲ့အခါ - ကြိယာကို- ခံရတယ်လို့ ပြန်ဆိုရပါတယ်။ ဒါမှ မဟုတ် ၀ါကျရှေးဆုံးက ကတ္တားပုဒ်ကို “ကို” နှင့်တွဲလို့ ပြန်ဆိုရပါတယ်။ ဒါကြောင့်လည်း ကမ္မ၀ါကျရဲ့ ကတ္တားပုဒ်ကို “ကိုကတ္တား”၊ ကတ္တုဝါကျရဲ့ ကတ္တားပုဒ်ကို “က ကတ္တား” လို့တောင် သုံးနှုန်း ဖော်ပြကြတာတွေလည်း ရှိပါတယ်။\nဥပမာ - The hunter killsatiger. မုဆိုးက ကျားတစ်ကောင်ကို သတ်သည်။(က ကတ္တား)\nA tiger is killed by the hunter. ကျားတစ်ကောင်ကို မုဆိုးက သတ်သည်။ (ကို ကတ္တား)\nThe snake catchesafrog. မြွေက ဖားတစ်ကောင်ကို ဖမ်းသည်။ (က က္တား)\nA frog is caught by the snake. ဖားတစ်ကောင်ကို မြွေက ဖမ်းသည်။ (ကို ကတ္တား)\nကတ္တုပ္ပဓာန၀ါကမှ ကမ္မပ္ပဓါန၀ါကျသို့ ပြောင်းနည်း\nအဲသလိုမျိုး ကတ္တားကို အဓိကထား ဖော်ပြတဲ့ ကတ္တုပ္ပဓာန၀ါကျ Active Voice (AV) တွေကို ကံကို အဓိကထားဖော်ပြတဲ့ ကမ္မပ္ပဓာန၀ါကျ Passive Voice (PV) တွေဖြစ်လာအောင် ပြောင်းရေးတဲ့နည်းကို ဆက်လက်ဖော်ပြပါမယ်။\n၁။ ။ တစ်ခုမှတ်သားခဲ့ဖို့က့ အထက်ကဖော်ပြခဲ့တဲ့ သကမ္မကကြိယာ (vt) တွေကိုသာ ဒီလို ပြောင်းရေးလို့ ဖြစ်နိုင်တယ်ဆိုတဲ့ အချက်ပါပဲ။ အကမ္မကကြိယာ (vi) တွေနှင့် ဖွဲ့ထားတဲ့ က-ကတ္တားဝါကျ Active Voice (AV) တွေကိုတော့ ကို-ကတ္တားဝါကျ Passive voice (PV) အဖြစ်သို့ ပြောင်းရေးလို့ မရပါဘူး။ ဘာဖြစ်လို့ မရပဲ နေရမှာလဲဆိုတဲ့ ဇွဲနှင့် အဖြစ်သဘောပြောင်းရင်တောင် ဒါဟာ (PV) ဖြစ်မလာပဲ (AV) ပဲ ဖြစ်မြဲ ဖြစ်နေမှာပါ။ ဒီလို ဘာကြောင့်ဖြစ်ရသလဲဆိုရင်တော့ အကမ္မကကြိယာ (vi) အမျိုးအစားတွေရဲ့ Past Participle (သို့) V3 ပုံစံဟာ နာမ၀ိသေသနပုဒ် (adjective) ဖြစ်နေတတ်လို့ပါပဲ။\nဥပမာ - He goes to school. ဆိုတဲ့ vi ကြိယာသာပါရှိတဲ့ AV ၀ါကျကို He is gone to school. လို့ PV ၀ါကျအဖြစ်အတင်းရေးပါတယ်၊ ဖြစ်လာတာကတော့ AV ဟာ AV ပါပဲ။ Go ရဲ့ Past participle ဖောင် gone က ဒီမှာ နာမ၀ိသေသနပုဒ်အဖြစ် နေရာယူသွားပြီးတော့ Verb to be ကြိယာတွေနှင့်တွဲလည်း တွဲလိုက်ရော (Be+Adjective) ကြိယာပဲ ပြန်ဖြစ်ပါတယ်။ (Be+past particple = PV) ဆိုတဲ့ သီဝရီက vi အတွက် လုံးဝ အလုပ်မဖြစ်ဘူး၊ vt တွေအတွက်သာ မှန်ကန်ပါတယ်။\n၂၊ ။ နောက်တချက်က အဘိဓာန်တွေထဲမှာ တည်ပိုဒ်တစ်လုံးတည်းက အသုံး အထွေထွေ ဖြစ်နေတဲ့ ကိစ္စပါ။ Verb ဆိုရင်လည်း တစ်လုံးတည်းက vt ရော့ vi ပါ ဖြစ်နေတတ်တယ်။ ဘယ်အဓိပ္ပါယ်က ဘာလဲဆိုတာ ကိုယ်က ခွဲခြား မှတ်သား တတ်ရမယ်။ အဲသလိုသာ vt/vi နှစ်ဖက်ရ ကြိယာတွေကို ကိုယ်က ဘယ်အဓိပ္ပါယ်တွေဟာ vt ဖြစ်ပြီးတော့၊ ဘယ်အဓိပ္ပါယ်ကတော့ဖြင့် vi သဘောရှိတယ်ဆိုတာ ခွဲခြားမှတ်သားပြီး၊ vt အဓိပ္ပါယ်သုံးပြီး ရေး၊ ပြောတဲ AV (Active Voice) ၀ါကျမျိုးကိုမှ PV (Passive Voice) သို့ ပြောင်းနိုင်မှာ ဖြစ်ပါတယ်။\nဥပမာ - drop dropped dropped vt/vi\nတက်တိုးအဘိဓာန်ထဲမှာ အဲဒါကို အခုလို ခွဲခြားဖော်ပြထားပါတယ်။ (vt) ချသည်၊ နှိမ့်သည်။ (vi) ကျသည်။\nMaung Ba dropsapen on the floor. (AV)\nA pen is dropped by Maung Ba on the floor. (PV)\nအဲဒီလို vt အနေနှင့် သုံးနှုန်းထားတဲ့ (AV) ၀ါကျကို (PV) ၀ါကျသို့ ပြောင်းရေးလို့ ဖြစ်ပါတယ်။\nဒါပေမဲ့ vi အနေနှင့် သုံးတဲ့အခါကျတော့ ဘယ်လိုနည်းနှင့်မှ (PV) ၀ါကျအဖြစ် ပြောင်းရေးလို့ မရပါဘူး။ အတင်းရေးရင်လည်း (AV) ဟာ (AV) ပါပဲ။\nဥပမာ - A pen drops on the floor. (AV)\nA pen is dropped on the floor. (AV)\nAdjective နှင့် ရေးထားတဲ့ (AV) တွေနှင့် အလားတူပါပဲ။ (သဘောက vi ရဲ့ Participle ဆိုတာ Adjective ပဲ ဖြစ်တယ်ဆိုတာပါ၊ ရှေးမှာ ပြန်ဖတ်ကြည့်ပါဦး)။